MDP in ves hama kureege maazee ah! | Mihaaru\nމަޖިލިހުގެ ޖަލްސާއެއްގައި ބައެއް މެމްބަރުން: ގާނޫނު އަސާސީގައި ކަނޑައެޅިފައިވާ ކަންކަން ގާނޫނުތައް މެދުވެރިކޮށް ބަދަލު ކުރުމުގެ ފާޑުކިޔުން އަބަދުވެސް ބޮޑު -- ފޮޓޯ/މަޖިލިސް\n06 މެއި 2020 - 09:56 38 comments\nމިހާރު އަމަލުކުރާ ފެހި ގާނޫނު އަސާސީގެ ކުރު މާޒީން ފެންނަ މަންޒަރަކީ އެކި ފަރާތްތަކަށް އަމާޒުކޮށްގެން އިސްލާހު ގެނައުމާއި ގާނޫނު އަސާސީގައި ވަކި ކަމެއް ކަނޑައަޅާފައި ވަނިކޮށް އެ ބައިތައް އިސްލާހު ނުކޮށް، އާންމު ގާނޫނަކުތަކުން ބަދަލު ގެނައުމެވެ. މިއީ އެއް ބައެއްގެ ނަޒަރުގައި ކުރު މަގެއް ބޭނުންކޮށްގެން، ގާނޫނު އަސާސީ އެފުށް މިފުށަށް ޖެހުމެވެ.\nމި ފަހުން ހިނގާފައި ހުރި ކަންކަމަށް ބަލާލަމާ ހިނގާށެވެ: ޕާޓީން ވަކިވާ މެމްބަރުންގެ ގޮނޑި ގެއްލޭ ގޮތަށް، ކުރީ ސަރުކާރުން ގެނައި އެންޓި ޑިފެކްޝަން ގާނޫނާއި ކުށް ސާބިތުވާ ފަނޑިޔާރުން އޮޓަމެޓިކުން މަގާމުން ވަކިވާ ގޮތަށް ގެނައި އިސްލާހެވެ.\nކުރީ ރައްޔިތުންގެ މަޖިލީހުގައި އޭރު ސަރުކާރަށް އޮތް މެޖޯރިޓީ ބޭނުންކޮށްގެން އެ ގާނޫނުތައް ވުޖޫދަށް ގެނައީ ސިިޔާސީ ގޮތުން ކީއްވެގެންކަމާއި ކޮން ބަޔަކަށް އަމާޒުކޮށްގެންކަން އޮޅިފައެއް ނެތެވެ. އެކަމާ ދެކޮޮޅަށް އެންމެ ބޮޑަށް ވަކާލާތުކޮށް، އޭރު ސުޕްރީމް ކޯޓަށް މައްސަލަތައް ހުށަހެޅުއްވީ ވެސް މިހާރުގެ ސަރުކާރު ނިސްބަތްވާ ކޯލިޝަންގެ ބޭފުޅުންނެވެ. އޭގެ ފަހުން ވެރިކަން ބަދަލުވެ، މަޖިލީހުގެ ސުޕަ މެޖޯރިޓީ އެމްޑީޕީއަށް ލިބުމުން މިހާރު ވެސް ފެންނަނީ އެ މަންޒަރެވެ.\nކޮވިޑް-19 އާ ގުޅިގެން ކައުންސިލް އިންތިޚާބު ފަސްކުރަން ޖެހޭ ކަމާއި އޭގެ ނަތީޖާއަކީ މިހާރު އޮތް ކައުންސިލްތަކުގެ ދައުރު ހަމަވެ، ގާނޫނީ ހުސްކަމެއް އައުމެވެ. އެކަމަށް ހައްލެއް ގެނެވެން އޮތީ، ގާނޫނުއަސާސީއަށް، މިހާރުގެ ހާލަތަށް ބަލައި، ކުޑަ ބަދަލެއް ގެނެސްގެންނެވެ.\nއެކަމަކު އެކަން ނުކޮށް، ގާނޫނުއަސާސީގެ މާއްދާއެއްގެ ބާރު ކަނޑުވާލެވޭ ގޮތަށް، ސަރުކާރު ކޯލިޝަންގެ މައި ޕާޓީ އެމްޑީޕީގެ ޗެއާޕާސަން ހަސަން ލަތީފް މިހާރު ވަނީ މަޖިލީހަށް ބިލެއް ހުށައަޅުއްވައިފަ އެވެ. އޭނާ ބިލް ހުށައެޅުއްވި އިރު އެމްޑީޕީ ނިސްބަތްވާ ސަރުކާރުން ވަނީ، ގާނޫނުއަސާސީއަށް އިސްލާހެއް ގެންނަން ބިލެއް ވައްދައިފަ އެވެ. ގާނޫނުއަސާސީގައި ކައުންސިލްތަކުގެ ދައުރު ބަޔާންކޮށްފައި އޮއްވާ، ގާނޫނަކުން އެ ކަން ބަދަލުނުކުރެވޭނެކަން އެންމެންނަށް ވެސް އެނގެ އެވެ.\nކަން އެހެން އޮތަސް ހަސަން ލަތީފުގެ ބިލުން މައްސަލަ މި އޮތީ ގޯސްވެފަ އެވެ.\nގާނޫނު އަސާސީ އިސްލާހުކުރަން ބޭނުންވާ ވަރަށް ސަރުކާރަށް ވޯޓު ލިބެން އޮތަސް ސަރުކާރުން ހުށަހެޅި ބިލް ވީ ތަނެއް ވެސް މިހާރު ނޭނގެ އެވެ. އެ ބިލް ފާސްނުކުރަން ބަހަނާއެއްގެ ގޮތުން، އެމްޑީޕީގެ ބައެއް މެމްބަރުން ފުރަތަމަ ދެއްކެވީ މިހާރު އިއުލާންކޮށްފައިވާ ސިއްހީ ކުއްލި ނުރައްކަލުގެ ހާލަތެވެ.\nމަޖިލީހުގެ ޖަލްސާއެއް -- މިހާރު ފޮޓޯ/ހުސައިން ވަހީދު\nގާނޫނު އަސާސީގެ 267 ވަނަ މާއްދާ ބުނާ ގޮތުން ގާނޫނު އަސާސީއަށް އިސްލާހެއް ގެނައުން މަނާވެގެން ވަނީ ގާނޫނު އަސާސީން ރައީސަށް ލިބިވަޑައިގަންނަވާ ބާރުގެ ދަށުން އެމަނިކުފާނު އިއުލާން ކުރައްވާ ކުއްލި ނުރައްކަލުގެ ހާލަތު (ސްޓޭޓް އޮފް އިމަޖެންސީ) އޮންނަ ހާލަތުގަ އެވެ. މިހާރު މި އޮތީ ރައީސް އިބްރާހިމް މުހައްމަދު ސޯލިހު، އެ މާއްދާގެ ދަށުން އިއުލާންކުރެއްވި ކުއްލި ހާލަތެއް ނޫނެވެ. ސިއްހީ ނުރައްކަލުގެ ކުއްލި ހާލަތު އިއުލާންކުރައްވަނީ، އާންމު ސިއްހަތު ރައްކާތެރި ކުރުމުގެ ގާނޫނުގެ ދަށުން ހެލްތް މިނިސްޓަރެވެ.\nމިއީ ވަރަށް ތަފާތު ދެ ހާލަތެކެވެ. އެކަމަކު ސަރުކާރުގެ މައި ޕާޓީގެ މެމްބަރުންގެ ތެރޭގައި، ސަރުކާރުގެ ހުށައެޅުމާ އެއްގޮތަށް ކަން ކުރައްވަން ބޭނުންނުވާ ބޭފުޅުން ތިއްބެވުމުން، ސިއްހީ ކުއްލި ނުރައްކަލުގެ ހާލަތާއި ކުއްލި ނުރައްކަލުގެ ހާލަތު މަސްހުނިކޮށް، ސަބަބުތައް ދައްކަވަ އެވެ.\nނަމުން އެއްގޮތް ކަމެއް ފެނުނަސް މިއީ މުޅިން ތަފާތު ނަތީޖާތަކެއް ނުކުންނަ ދެ ހާލަތެކެވެ. ސިއްހީ ކުއްލި ނުރައްކަލުގެ ހާލަތެއް އޮތަސް، ގާނޫނުއަސާސީ އިސްލާހު ކުރަން އެއްވެސް ހުރަހެއް ނެތްކަން ޚިލާފެއް ނެތް މިންވަރަށް ސާފެވެ. އެޓާނީ ޖެނެރަލް އާއި މަޖިލިސްގެ ކައުންސެލް ޖެނެރަލް ވެސް ލަފާ ދެއްވާފައި ވަނީ އެގޮތަށެވެ.\nހަސަން ލަތީފުގެ ބިލަށް ތާއީދުކުރައްވާ ބައެއް މެމްބަރުން ވިދާޅުވާ ގޮތުން އެ ބިލުން ހައްލު ގެނެސްދެނީ ގާނޫނު އަސާސީގައި ބަޔާންކޮށްފައި ނެތް ހާލަތަކަށެވެ. އެހެންވެ އެއީ ގާނޫނަކުން ގާނޫނު އަސާސީއަށް ބަދަލެއް ގެނައުން ނޫން ކަމަށް އެ ބޭފުޅުން ގަބޫލުކުރައްވަ އެވެ. އިސްލާހު ގެންނަން ޖެހެނީ އާދައިގެ ކުޑަ ކަމަކަށް ވާތީ ކޮންމެ ފަހަރަކު ގާނޫނުއަސާސީ ބަދަލުކުރުން ރަނގަޅު ނޫން ކަމަށް ވެސް އެ ބޭފުޅުން ދެކެވަޑައިގަންނަވަ އެވެ.\nކައުންސިލް މެމްބަރުންގެ ދައުރު ހަމަވާއިރު އާ ކައުންސިލް މެމްބަރުން އިންތިޚާބު ނުކުރެވި އޮވެދާނެ ކަމަކަށް ގާނޫނު އަސާސީ ތަސައްވުރު ކޮށްފައެއް ނެތެވެ. އެއްވެސް ގާނޫނެއް އެކުލަވާލަނީ މުސްތަގްބަލްގައި ދިމާވާނެ ހުރިހާ ހާލަތެއް ދުރާލާ އެނގިިގެންނެއް ނޫނެވެ. ކޮރޯނާވައިރަސްގެ ހާލަތަކީ ދުނިޔޭގެ އެއްވެސް ގައުމަކުން ކުރިން ހިޔާލު ވެސް ކުރި ކަމެއް ނޫނެވެ.\nގާނޫނު އަސާސީގައި ނެތް ކުއްލި ހާލަތެއް ދިމާވުމުން ގާނޫނު އަސާސީ ބަދަލުނުކޮށް، ގާނޫނަކުން ހައްލެއް ނުހޯދޭނެ އެވެ.\nކުރިން މައްސަލަ ބޮޑުވެގެން ދިޔަ އެންޓި ޑިފެކްޝަންގެ ގާނޫނުގައި މަޖިލިސް މެމްބަރުން ޕާޓީ ބަދަލުކުރުމުން ގޮނޑި ގެއްލޭ ގޮތަށް ހިމެނިއިރު، ގާނޫނު އަސާސީގައި މެމްބަރުންގެ ގޮނޑި ގެއްލޭނެ ހާލަތްތަކުގެ ތެރޭގައި ޕާޓީ ބަދަލު ކުރުން ނުވަތަ ޕާޓީން ވަކިވުން ހިމަނާފައެއް ނެތެވެ. އެހެންވެ އެންޓި ޑިފެކްޝަން ގާނޫނުން ހައްލު ގެނެސްދިނީ ގާނޫނު އަސާސީގައި ނެތް ހާލަތަކަށް ކަމަށް ބުނެ، އެ ގާނޫނު ސައްހަ ކަމަށް ބަލަންވީ ހެއްޔެވެ؟. އެހެން ކަމަށްވާ ނަމަ، އެ ގާނޫނު ގޯސް ކަމަށް ދެކިގެން ފަހުން މަޖިލިސް މެމްބަރުން އަމިއްލައަށް އެ ގާނޫނު އުވާލި ސަބަބެއް އޮންނަން ޖެހޭނެ އެވެ.\nއަނެއް ބައި މެމްބަރުން ދެކޭ ގޮތުގައި ހަސަން ލަތީފު ހުށައެޅުއްވި ޚާއްސަ ބިލް އޮތް ގޮތުން ކައުންސިލް މެމްބަރުންގެ ދައުރު އިތުރު ކުރަނީއެއް ނޫނެވެ. އޭގެ ބަދަލުގައި މިހާރު ތިބި މެމްބަރުންގެ ދައުރު ހަމަވީ ކަމަށް ނިންމުމަށް ފަހު، ހުސްކަމެއް އަޔަނުދޭން ކައުންސިލް މެމްބަރުންގެ ޒިންމާ އަދާކުރާ ބައެއްގެ ގޮތުގައި އެ ކައުންސިލަރުން ހަމަޖައްސަނީ ކަމަށް އެ ބޭފުޅުން ދެކެވަޑައިގަންނަވަ އެވެ. ގާނޫނު އަސާސީ އިސްލާހު ކުރަން ނުޖެހޭ ކަމަށް ދައްކަވާ ދެވަނަ ސަބަބަކީ އެ އެވެ.\nއެކަމަކު ބިލްގެ ނަމާއި އިބާރާތްތައް ކޮންމެ ގޮތަކަށް އޮތަސް، އޭގެ ނަތީޖާއަކީ މިހާރު ތިބި ކައުންސިލް މެމްބަރުންގެ ދައުރު ދިގުކުރުމެވެ. ގާނޫނު އަސާސީ އޮތް ގޮތުން ކައުންސިލަރުންގެ ދައުރު ޖޫން މަހަށް ހަމަވާނެ އެވެ. އެކަމަކު މަގާމުގެ ޒިންމާ އަދާކުރުމުގެ ފުރިހަމަ ބާރާއި އިިހްތިޔާރު އެ މީހުންނަށް ލިބޭ ނަމަ އާޚިރު ނަތީޖާއަކީ ދައުރު ދެމިގެން ދިއުމެވެ. އެ މަގާމަށް ކޮންމެ ނަމެއް ކިޔަސް، ގާނޫނު އަސާސީގެ ދަށުން ކައުންސިލް މެމްބަރުން އިންތިޚާބުކުރި މުއްދަތަށް ވުރެ ދިގު މުއްދަތެއް އެ ލިބެނީ އެވެ.\nރާއްޖެއަކީ އިނގިރޭސިވިލާތާއި ޔޫރަޕްގެ ބައެއް ގައުމުތަކުގައި އޮންނަ ފަދައިން މަޖިލީހުން ބޭނުންވާ ކޮންމެ ގޮތަކަށް ގާނޫނު ހެދުމުގެ ބާރު ލިބޭ ޕާލިމެންޓްރީ ސުޕްރިމެސީ އޮތް ގައުމެއް ނޫނެވެ. އެ ނިޒާމުގައި ގާނޫނު ހެދުމުގައި މަޖިލީހުން ވަކި އިމެއްގެ ތެރޭގައި ތިބޭކަށް ލާޒިމެއް ނުވެ އެވެ.\nއެއާ ޚިލާފަށް ރާއްޖޭގައި އޮތީ ދުސްތޫރީ ސިޔާދަތު (ސުޕްރިމެސީ އޮފް ކޮންސްޓިޓިއުޝަން) އެވެ. މާނައަކީ ދައުލަތުގެ އެއްވެސް ބާރަކަށް ގާނޫނު އަސާސީއަށް ވުރެ މަތީގައި ނުތިބެވޭނެ ކަމެވެ. މަޖިލީހަކީ ވެސް ގާނޫނު އަސާސީގެ ދަށުން އުފެދިފައި އޮންނަ ތިން ބާރުގެ ތެރެއިން އެއް ބާރު ކަމަށް ވާތީ މަޖިލީހުން ހަދާ ކޮންމެ ގާނޫނެއް ވެސް ގާނޫނު އަސާސީއާ ޚިލާފް ވެގެން ނުވާނެ އެވެ.\nމި މައްސަލާގައި ސުޕްރީމް ކޯޓުގެ އިޝްތިޝާރީ ލަފައެއް ހޯދަން ބައެއް މެމްބަރުންގެ ހިޔާލު އެބަ ހުއްޓެވެ. އިދިކޮޅު ކޯލިޝަން، ޕީޕީއެމް/ޕީއެންސީން ވެސް ބޭނުންވަނީ އެ ބިލް ގާނޫނު އަސާސީއާ ޚިލާފް ކަމަށް ބުނެ ސުޕްރީމް ކޯޓަށް މައްސަލަ ވައްދާށެވެ. އެކަމަކު ބިލެއް ފާސްކޮށް، ގާނޫނަކަށް ނުވަނީސް، ސުޕްރީމް ކޯޓުން އެފަދަ މައްސަލައެއް މިހާތަނަށް ބަލާފައެއް ނެތެވެ.\nގާނޫނީ ބޭފުޅުން ދެކެވަޑައިގަންނަވާ ގޮތުގައި ތިން އަހަރަށް އިންތިޚާބުކުރާ ކައުންސިލް މެމްބަރުންނަށް އެ މީހުންގެ ދައުރު ހަމަވުމަށް ފަހު ގާނޫނު އަސާސީ އިސްލާހު ނުކޮށް، އެ މަގާމުގެ ޒިންމާ އަދާކުރެވޭނެ ގޮތެއް ނޯންނާނެ އެވެ. އަދި ގާނޫނު އަސާސީ އިސްލާހު ކޮށްގެން އެ މީހުންގެ ދައުރު އިތުރު ނުކުރަނީސް، ގާނޫނަކުން އެ މީހުން އެ މަގާމުތަކުގައި ބޭތިއްބުމަކީ ވެސް ގާނޫނު އަސާސީއާ ޚިލާފަށް، މެންޑޭޓެއް ނެތް ބަޔަކާ ޒިންމާ ހަވާލުކުރުން ކަމަށް އެ ބޭފުޅުން ވިދާޅުވެ އެވެ.\n"މި ބިިލްގައި އެބަ ބުނޭ ދައުރު ހަމަވިޔަސް، ކައުންސިލް މެމްބަރުންނަށް ލިބިދޭ ބާރުތަކާއި ޒިންމާތައް އެ މީހުންނަށް އޮންނާނެއޭ. އެހެންވީމަ ދައުރު ހަމަވުމަށް ފަހު ވެސް އެ މީހުން އެ ތިބެނީ ހަމަ ކައުންސިލް މެމްބަރުންގެ ގޮތުގައި. އެހެންވީމަ ކޮންމެ ނަމެއް ކިޔަސް، މަގާމުގެ ދައުރު އިތުރު ކުރުން އެއީ،" ތަޖުރިބާކާރު ގާނޫނީ ވަކީލަކު، ނަން ނުޖަހަން ޝަރުތުކުރައްވާ، ވިދާޅުވި އެވެ.\nއެކަމަކު އޭނާ ވެސް ގަބޫލުކުރައްވާ ގޮތުގައި އެ މައްސަލަ ސުޕްރީމް ކޯޓަށް ބެލޭނީ އެ ބިލް މަޖިލީހުން ފާސްކޮށް، ރައީސް ތަސްދީގުކުރެއްވުމުންްނެވެ.\nގާނޫނު އަސާސީއާ ހިލާފުވެގެންނުވާނެ އެވެ. ސަރުކާރުގެ ސުޕަ މެޖޯރިޓީ އޮތް މަޖިލީހަކުން، އަދި ކުރިން ގާނޫނުތަކުން ގާނޫނު އަސާސީގެ ބާރު ކަނޑުވާލި ކަންކަމާ ދެކޮޅަށް އަޑުއުފުލި އެމްޑީޕީން އެފަދަ ކަމަކަށް ފައި ނެގުމަކީ ވެސް މައްސަލައެކެވެ. ނުގުޅޭ ސަބަބުތައް ދައްކައިގެން ގާނޫނު އަސާސީއާ ކުޅުމަކީ ކުރީގެ މާޒީ އަނެއްކާވެސް ތަކުރާރުކުރުމެވެ. އާދައިގެ ގާނޫނުތަކުން ގާނޫނު އަސާސީގައިވާ ކަންކަން ބަދަލުކުރެވޭ ނަމަ، ގާނޫނު އަސާސީގެ ބޭނުމެއް ނެތެވެ. މިއީ އަނެއްކާވެސް ހުޅުވޭ ނުބައި ދޮރެކެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ލޯކަލް އިންތިހާބު އިދިކޮޅު ފަރާތްތައް ލޯކަލް ކައުންސިލްތައް ރާއްޖޭގެ ގާނޫނުއަސާސީ


ރައީސް ޔާމީން ފައިޒަރ ވެކްސިން ޖައްސަވައިފި\nރައީސް ޔާމީން ވެކްސިން ޖެއްސެވުން\nރައީސް ޔާމީން ވެކްސިން ޖައްސަވާފައިވަނީ ހޯމަ ދުވަހުގެ ރޭގެ ވަގުތެއްގައި\nފައިޒަރ ވެކްސިނަކީ ޔޫރަޕިއަން ޔޫނިއަންގެ ގައުމުތަކުންވެސް އެންމެ އަގުބޮޑުކަމަށް ފާހަގަކުރާ އެއް ވެކްސިން\nރައީސް ޔާމީން މިހާރު ވަނީ އަނބުރާ މާފުށީ ޖަލަށް ގެންގޮސްފައި\n20 އޭޕްރިލް 2021 | އަންގާރަ 01:49\nކުރީގެ ރައީސް ޔާމީން ޝަރީއަތަކަށް ހާޒިރުކުރިއިރުގެ މަންޒަރެއް -- ފޮޓޯ : ޔޫސުފް ސަފްވާން\nކުރީގެ ރައީސް އަބްދުﷲ ޔާމީން ފައިޒަރ ވެކްސިން ޖައްސަވައިފިއެވެ.\nމޯލްޑިވްސް ކަރެކްޝަނަލް ސަރވިސަސްއިން މައުލޫމާތު ދޭ ގޮތުގައި ރައީސް ޔާމީން ވެކްސިން ޖައްސަވާފައިވަނީ ހޯމަ ދުވަހުގެ ރޭގެ ވަގުތެއްގައެވެ. ރާއްޖެއެމްވީއަށް އެނގިފައިވާ ގޮތުގައި ރައީސް ޔާމީން ވެކްސިން ޖައްސަވާފައިވަނީ އޭޑީކޭއިންނެވެ. އަދި ރައީސް ޔާމީން ޖައްސަވާފައިވަނީ ފައިޒަރ ވެކްސިން ކަމަށް ރާއްޖެއެމްވީއަށް މައުލޫމާތު ލިބެއެވެ.\nވެކްސިން ޖެއްސެވުމަށްފަހު މިހާރު ރައީސް ޔާމީން ވަނީ އަނބުރާ މާފުށީ ޖަލަށް ގެންގޮސްފައެވެ.\nރިޕޯޓުތައް ބުނާގޮތުން ފައިޒަރ ވެކްސިނަކީ ޔޫރަޕިއަން ޔޫނިއަންގެ ގައުމުތަކުންވެސް އެންމެ އަގުބޮޑުކަމަށް ފާހަގަކުރާ އެއް ވެކްސިނެވެ. ފައިޒަރ ކުންފުނިން ވަނީ އެ ކުންފުނީގެ ވެކްސިން ޖެހުމުން ކޮވިޑް ޖެހުން 91 އިންސައްތައަށް ދުރުކޮށްދޭ ކަމަށް ބުނެފައެވެ. އަދި ބަލި ޖެހިގެން ހާލަތު ބޮޑުވާ މިންވަރުވެސް 95 އިންސައްތައަށް ދަށް ކޮށްދޭކަމަށް އެ ކުންފުނިން ވަނީ ބުނެފައެވެ. މި ވެކްސިނަކީ ފިނިހޫނުމިން 70 -ޑިގްރީގައި ބަހައްޓަންޖެހޭ ވެކްސިނެއްކަމުގައިވާތީ ވެކްސިން ޖަހާނީ މާލޭގައި ކަމަށް އެޗްޕީއޭއިން ބުނެއެވެ. އަދި ފައިޒަރ ވެކްސިންގެ ޑޯޒްތައް ދިނުމަށް ހަމަޖެހިފައިވަނީ ޚާއްސަ ހާލަތްތަކެއްގައިވާ މީހުންނަށް އެކަނި ކަމަށް ވެސް އެޗްޕީއޭއިން ބުނެއެވެ. މި ވެކްސިން ދިނުމަށް ކަނޑައަޅާފައިވަނީ ހަށިގަޑުގެ ދިފާޢީ ނިޒާމް ދަށްވެފައިވާ މީހުންނަށެވެ.\nފައިޒަރ ވެކްސިން ޖެހުމަށްޓަކައި މީގެ ކުރިންވެސް ރައީސް ޔާމީން މާލެ ގެނައެވެ. ނަމަވެސް އޭރު ވެކްސިން ނުޖަހައި އަނބުރާ ގެންގޮސްފައިވަނީ ރައީސް ޔާމީން ވެކްސިން ޖެއްސެވުމަށް ގަބޫލު ނުވުމުން ކަމަށް ޚަބަރު ފެތުރިފައިވެއެވެ. އެކަމާ ގުޅޭގޮތުން ރައީސް ޔާމީނުގެ ގާނޫނީ ވަކީލުންގެ ޓީމުން ބަޔާނެއްވެސް ނެރެފައިވެއެވެ. އެ ޓީމުން ވަނީ އެކަން ދޮގުކޮށް، ވެކްސިން ޖެހުމަށް ހަމަޖައްސަން ޖެހޭ އިންތިޒާމުތައް އޭރު ހަމަޖައްސާފައި ނެތްކަމަށް ބުނެފައެވެ.\nރައީސް ޔާމީން ޔާމީން ކޮވިޑް-19 ވެކްސިން


High speed ferry ge nizaamakun Raajje gulhaalanee, furathama fiyavaheege masakkaiythah MTCC ah! | Jazeera\tހައ-ސްޕީޑް ފެރީގެ ނިޒާމަކުން ރާއްޖެ ގުޅާލަނީ، ފުރަތަމަ ފިޔަވަހީގެ މަސައްކަތްތައް އެމްޓީސީސީއަށް! - Jazeera\nހައ-ސްޕީޑް ފެރީގެ ނިޒާމަކުން ރާއްޖެ ގުޅާލަނީ، ފުރަތަމަ ފިޔަވަހީގެ މަސައްކަތްތައް އެމްޓީސީސީއަށް!\nސާއިފް ޝިޔާދު January 12, 2021 164 views0\nރައީސް މިގޮތަށް ނިންމެވީ މިއަދު ބޭއްވެވި ވަޒީރުންގެ މަޖިލީހުގެ ޖަލްސާގައި މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިން ހުށަހެޅި ކަރުދާހަކަށް ވަޒީރުންގެ މެދުގައި ޚިޔާލު ބަދަލުކުރައްވައި މަޝްވަރާ ކުރެއްވުމަށްފަހު އެ ބޭފުޅުންގެ ލަފާފުޅާއެކުގައެވެ.\nއިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވަރކް ތަޢާރުފުކުރުމުގެ އެއް މަޤްޞަދަކީ ރާއްޖޭގެ ބައިބައިވެފައިވާ އާބާދީތަކަށް ފަސޭހަކަމާއި، ރައްކާތެރިކަމާއެކު އެކަށީގެންވާ ހެޔޮ އަގެއްގައި ދަތުރުކުރެވޭނެ ފުރިހަމަ ފެރީގެ ނިޒާމަކުން ގުޅުވައިލުމެވެ. ވަޒީރުންގެ މަޖިލީހުގެ މިއަދުގެ ޖަލްސާގައި ދަތުރުފަތުރު ކުރުމުގައި މިހާރު ހުރި ދަތިތައް ނައްތައިލާ، ލުއިފަސޭހަ ޒަމާނީ ޚިދުމަތަކަށް ހެދުމަށާއި، ޤައުމުގެ އިޖްތިމާޢީ އަދި އިޤްތިޞާދީ ދުވެލި އަވަސްކޮށް ތަރައްޤީގެ ފައިދާ ހަމަހަމަ ގޮތެއްގައި ރައްޔިތުންނަށް ފޯރުކޮށްދިނުމަށް މަގުފަހި ކުރުމުގެ ގޮތުން މިހާރު ދެމުން ގެންދާ ދޯނި ފެރީގެ ޚިދުމަތްތަކަށްވުރެ ފެންވަރު ރަނގަޅު ހައި-ސްޕީޑް ފެރީގެ ޙިދުމަތްތަކެއް ދިނުމަށް ވަޒީރުންގެ މަޖިލީހުގެ މެންބަރުން މަޝްވަރާކުރެއްވިއެވެ.\nމިހާރު ވެސް ރާއްޖޭގެ އެކި ކަންކޮޅުތަކުގައި އެމްޓީސީސީއިން އަންނަނީ ފެރީގެ ހިދުމަތް ފޯރުކޮށްދެމުންނެވެ.


Lebanon In Muhinmu Beysthah Husvedhaane Kamuge Inzaaru Dheefi - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! - 12 މިނެޓް ކުރިން\nލުބުނާނުން މުހިންމު އެތައް ބޭހެއް ހުސްވަމުންދާ ކަމުގެ އިންޒާރު އެގައުމުގެ ވިޔަފާރިވެރިން ދީފިއެވެ.\nއެގައުމުމުގެ ބޭސް އެތެރެކުރާ ފަރާތްތަކުން ބުނީ ގިނަ ވައްތަރުތަކެއްގެ ބޭސް ހުސްވެފައިވާ ކަމަށާއި، ކުރިޔަށް އޮތް ދުވަސްތަކުގައި އިތުރަށް ބޭސް ހުސްވެދާނެ ކަމަށެވެ. ކުރިޔަށް އޮތް ދުވަސްތަކުގައި އިތުރަށް ބޭސް ހުސްވެދާނެ ކަމަށް ބުނެފައިވަނީ ސެންޓްރަލް ބޭންކުން ބްލޮކް ކޮށްފައިވާ ފަންޑުތައް ދޫނުކޮށްފިނަ ބޭސް އިމްޕޯޓު ކުރުމަށް ހުރަސް އެޅިގެން ދާނެކަމަށް ލަފާކޮށްފައެވެ.\nބޭސް ލިބުމުގެ ދަތިކަން ބޮޑުވެފައިވާ މި ދަނޑިވަޅުގައި އެގައުމުން ޕެޓްރޯލްގެ ދަތިކަން ވެސް ބޮޑެވެ. އެގައުމުގެ ސަރުކާރުން ވަނީ މިހާރު ސަރުކާރުން ދެމުން ގެންދާ ސަބްސިޑީތައް ވެސް ދިނުން މެދުކަނޑާލަން ނިންމާފައެވެ. ނަމަވެސް، އެގައުމުގެ ސެންޓްރަލް ބޭންކުގެ ޗީފާއި މިނިސްޓަރުން ނިންމާފައިވަނީ ބޭސް އެތެރެކުރުމާއި ސިއްހީ ކަންކަމަށް ސަބްސިޑީތައް ދޫކުރުމަށެވެ.\nލުބުނާނުގެ ފައިސާގެ އަގު ކަޅު ބާޒާރުގައި 90 އިންސައްތައަށް ދަށްވެފައިވާ އިރުވެސް ލުބުނާނުގެ ސެންޓްރަލް ބޭންކުން ޑޮލަރު ދޫކުރަމުން އަންނަނީ ހެޔޮ އަގުތަކެއްގައެވެ. ސެންޓްރަލް ބޭންކުން ބުނީ 1950 ގެ އަހަރުތަކުގެ ފަހުން މާލީ ގޮތުން އެންމެ ބޮޑަށް ގޮންޖެހުންތަކަކާއި ކުުރިމަތިލާން ޖެހުން އަހަރަކަށް މި އަހަރު ވެގެންދާނެ ކަމަށް ބުނެފައެވެ.\nސަތޭކައަށް ވުރެ ގިނަ ބޭސްތައް މިހާރު ހުސްވެފަައިވާއިރު، އަވަސް މުސްތަގުބަލެއްގައި ދެން ހުރި ބޭސްތައްވެސް ހުސްވެ ގައުމު ނުރައްކާތެރި ހިސާބަކަށް ގޮސްދާނެ ކަމަށް ބޭސް އެތެރެ ކުރާ ފަރާތްތަކުން އަންނަނީ ބުނަމުންނެެވެ. އަދި މި މަސް ނިމުމުގެ ކުރިން އެކަށީގެންވާ ފިޔަވަޅެއް ނާޅައިފިނަމަ ހާލަތު އިތުރަށް ގޯސްވެދާނެ ކަމަށް ބުނެއެވެ.


298 passenger eh positive vumaa eku thahqeeq ge radar ah India lab eh | ThePress\n298 ފަސެންޖަރަކު ޕޮޒިޓިވްވުމާއެކު ތަހުގީގުގެ ރާޑަރަށް އިންޑިއާ ލެބެއް\n12 January 2022, 09:17\nމީހަކު ކޮވިޑް-19 އަށް ޓެސްޓު ކުރަނީ / ފޮޓޯ: ބިޒްނަސް ސްޓޭންޑަޑް\nހުސްވި ހަފުތާގައި އިޓަލީވިލާތުން އައި2ފްލައިޓަކުން ދަތުރުކުރި ގިނަ އަދަދެއްގެ ފަސެންޖަރުންތަކެއް ކޮރޯނާވައިރަސް ޑިޒީޒް (ކޮވިޑް-19) އަށް ޕޮޒިޓިވް ވުމާ ގުޅިގެން، ޓެސްޓުތަކުގައި މައްސަލަތަކެއް އުޅޭ ކަމަށް ދެކެވޭ ވާހަކަތަކާއެކު، އިންޑިއާގެ ޕްރައިވެޓް ލެބެއް ތަހުގީގު ކުރުމުގެ މަސައްކަތް، އެ ގައުމުގެ އޮފިޝަލުން ފައްޓަވައިފިއެވެ.\nއިޓަލީ ވިލާތުގެ ރޯމްއިން އަމްރިތުސާއަށް ދަތުރު ކުރި 173 ފަސެންޖަރަކާ، މިލާންއިން އަމްރިތުސާއަށް ދަތުރު ކުރި 125 ފަސެންޖަރަކު ކޮވިޑް-19އަށް ޕޮޒިޓިވް ކަމަށް ވަނީ ދައްކާފައެވެ. އޭގެ ތެރެއިން 30 މީހަކު،2ވަނަ ފަހަރަށް އެއާޕޯޓްގައި ޓެސްޓު ކުރި ކަމަށާ، ނަމަވެސް2ވަނަ ފަހަރަށް ހެދި ޓެސްޓުން ޕޮޒިޓިވް ކަމަށް ދައްކާފައި ވަނީ އެންމެ3މީހުން ކަމަށް މައުލޫމާތު ލިބެއެވެ.\nސްޕައިސްހެލްތުގެ ނަމުގައި އޮޕަރޭޓް ކުރަމުން ދިޔަ ލެބުން ދެމުން ދިޔަ ހިދުމަތްތައް ބޭނުން ކުރުން ހުއްޓާލާފައި ވާ ކަމަށް އެއާޕޯޓް އޮފިޝަލުންނާ ހަވާލާދީ މީޑިއާއިން ވަނީ ރިޕޯޓް ކޮށްފައެވެ.\nއެއާޕޯޓް ޑައިރެކްޓާ ވީކޭ ސެތު ވިދާޅުވީ މި ހާދިސާ ހިނގާފައި ވަނީ އާލާތްތައް އުފެއްދުމުގައި މައްސަލަތަކެއް ހުރެގެން ކަމުގައި ވަނީ ނަމަ އަމަލު ކުރަން ޖެހޭ ވަކި އުސޫލުތަކެއް ހުންނަ ކަމަށާ، މައްސަލަ ދިމާވީ މީހުންނަށް ހެދުނު ގޯހަކުން ނުވަތަ އިޖުރާއަތުގެ މައްސަލައަކުން ކަމުގައި ވަނީ ނަމަ، ފިޔަވަޅު އަޅާނެ ކަމަށެވެ.\nއަމްރިތުސާގެ ސިވިލް ސާޖަން ޑރ ޗަރަންޖީތު ސިންހް ވިދާޅުވީ، މެޝިންގެ ކޮންޓްރޯލްތައް އެންމެ އެކަށީގެން ވާ ގޮތުގައި މަސައްކަތް ނުކުރާކަމަށް، އިބްތިދާއީ ހޯދުންތަކުން ދައްކާ ކަމަށެވެ. އަދި އެންމެ މަތީ ފަންތީގައި މި ތަހުގީގުތައް ކުރިއަށް ދާ ކަމަށް އޭނާ ވިދާޅުވިއެވެ.\nޑރ ސިންހް ވިދާޅުވީ، ސްޕައިސްހެލްތު ލެބަކީ، ކޮވިޑްގެ ހައިރިސްކު ގައުމުތަކުން ދަތުރު ކުރާ ފަސެންޖަރުން، އިންޑިއާ ސަރުކާރުން ކަނޑައަޅާފައިވާ ގައިޑްލައިނާ އެއްގޮތަށް، ބައްޔަށް ޓެސްޓު ކުރުމަށް، ޑިސެމްބަރު 15، 2021 ވަނަ ދުވަހު، އެއާޕޯޓްސް އިންޑިއާ އޮތޯރިޓީއިން އައްޔަން ކުރި ލެބެއް ކަމަށެވެ.\nމި ދަނޑިވަޅަކީ ކޮވިޑް-19ގެ3ވަނަ ރާޅެއް، އިންޑިއާއަށް ބިންދާލާފައި ވާ ދަނޑިވަޅެކެވެ. މި ފަހަކަށް އައިސް އެ ގައުމުން ކޭސް ރިޕޯޓް ކުރާ މިންވަރު 1 ލައްކައަށް ވުރެ މައްޗަށް އަރާފައި ވާއިރު، ތަޖުރިބާކާރުން ވިދާޅުވާ ގޮތުގައި، އިންޑިއާއަށް މިހާރު ކުރަމުން ދަނީ އޮމިކްރޯން ވޭރިއަންޓުގެ އަސަރެވެ.\nޔޫއޭއީ: ހޫތީންގެ ހަމަލާގައި އިންޑިއާ ރައްޔިތުންތަކެއް މަރުވެއްޖެ\nދަރިއެއްގެ އިއުތިރާފް: ގާތިލުންނަކީ މަންމައާއި މަސައްކަތު ލޯބިވެރިޔާ!\nއިނގިރޭސި ބޮޑުވަޒީރު ކަމަށް އިންޑިއާ ދަރިކޮޅުގެ ސުނާކު؟\nއަޙުމަދު ވަޙީދު ޢަލީ\nރާއްޖޭގައިވެސް ކޮވިޑު ޓެސްޓު ބޭނުންކުރަނީ ޓެގުޓީމަށް ރުފިޔާ ހޯދާ ވަޞީލަތަކަށް. ރާއްޖޭގެ ގިނަ ބަޔަކު ޤަބޫލުކުރަނީ މިއީ އާމްދަނީ ވަރަށް ރަނގަޅު ވިޔަފާރިއެއް ކަމަށް.


Katrina aai Vicky kaivenikuran ulheykamuge ishaaraatheh\nކެޓުރީނާ އާއި ވިކީ ކައިވެނިކުރަން އުޅޭކަމުގެ އިޝާރާތެއް\nހަފުލާއެއްގައި ވިކީ ކެޓުރީނާ އަށް ޕްރޮޕޯސް ކުރަނީ (ވ) އަދި އެ މަންޒަރު ބަލާފައި ސަލްމާން ދެރަވާ ކަމަށް ހަދައިގެން\nކެޓުރީނާ ކައިފް އަކީ މިހާރު ބޮލީވުޑްގެ އެންމެ އަގު ބޮޑު އެއް ބަތަލާ އެވެ. "ބޫމް" އިން ބޮލިވުޑަށް ނުކުތް ކެޓުރީނާގެ ކެރިއަރުގައި ވަރަށް ގިނަ ބްލޮކްބަސްޓާ ފިލްމުތަކެއް ވަނީ ކުޅެފަ އެވެ.\nކެޓުރީނާގެ ޒާތީ ދިރިއުޅުމަށް ބަލާއިރު ފިލްމު ކުޅެން ފެށި ދުވަސްވަރު އޭނާ އުޅުނީ ސަލްމާން ޚާނާ ރައްޓެހި ވެގެން ކަމަށް އަޑުތައް ފެތުރިފައި އޮތެވެ. އަދި 2010 ގައި އޭނާ އާއި ސަލްމާން ރުޅިވުމަށް ފަހު ވެސް ސަލްމާންގެ އާއިލާ އާއި ކެޓުރީނާގެ މެދުގައި ގާތް ގުޅުމެއް އޮތެވެ.\nއޭގެ ފަހުން ރަންބީރު ކަޕޫރާ ރައްޓެހި ވެގެން ހައެއްކަ އަހަރު ކެޓުރީނާ އުޅުނެވެ. އަދި ދެ މީހުން ކައިވެނި ކުރަން އުޅޭ ކަމުގެ ޚަބަރުތަކެއް ވެސް އިވިފައި ދެން ކުއްލިއަކަށް އިވުނީ ދެ މީހުން ރުޅިވީ ވާހަކަ އެވެ.\nރަންބީރު އާ ރުޅިވިތާ މާ ގިނަ ދުވަހެއް ނުވެ ކެޓުރީނާގެ ހަޔާތަށް އެކްޓަރު ވިކީ ކޯޝަލް އައެވެ. ވިކީ ފިލްމު ކުޅެން ފެށިއިރު އޭނާގެ ވެސް ޒަމާންވީ ލޯބިވެރިޔަކު ހުއްޓެވެ. ނަމަވެސް ކެޓުރީނާ ފެނުނީމަ ވީގޮތެއް ނޭނގުނެވެ. ވިކީ އޭނާގެ ލޯބިވެރިޔާ ދޫކޮށްލި ޚަބަރު އިވުނުތާ މާ ގިނަ ދުވަހެއް ނުވެ ވިކީ އާއި ކެޓުރީނާގެ ލޯބީގެ ވާހަކައިގެ އަޑު ގަދަވި އެވެ.\nމިހާރު މި ދެ އެކްޓަރުން އެމީހުންގެ ލޯބީގެ ގުޅުން ސިއްރު ކުރާކަށް ވެސް މާ ބޮޑަކަށް ނޫޅެ އެވެ. ޕަޓީތަކާއި އިވެންޓުތަކަށް އެކުގައި ދިއުމަކީ މިހާރު އެމީހުން ޖެހިލުންވާ ކަމެއް ނޫނެވެ.\nވިކީގެ އުމުރުން މިހާރު 33 އަހަރެވެ. ކެޓުރީނާއަށް ވުރެ އޭނާ ފަސް އަހަރު ހަގެވެ. ކެޓުރީނާ ވަނީ ދާދިފަހުން އޭނާގެ 38 ވަނަ އުފަން ދުވަސް ފާހަގަ ކޮށްފަ އެވެ. ވީމާ ދަރިއަކު ހޯދަން ބޭނުންނަމަ ކެޓުރީނާއަށް ވަރަށް އަވަހަށް ކައިވެނި ކުރަން މަޖްބޫރު ވާނެ އެވެ.\nސަލްމާންގެ ސްޓައިލިސްޓް އެޝްލޭ ރޮބެއްލޯ ދާދިފަހުން ވަނީ ކެޓުރީނާ ކައިވެނިކުރަން އުޅޭކަމުގެ އިޝާރާތެއް ދީފަ އެވެ. އެޝްލޭގެ އިންސްޓަގްރާމް ސްޓޯރީޒްގައި އޭނާ ޝެއާކުރި ޕޯސްޓެއްގައި އަލަތު ކައިވެނީގެ ހެދުން އަޅައިގެން ހުރި ކެޓުރީނާގެ ފޮޓޯއެއް ހިމަނާފައި ވެއެވެ. މިއީ ކެޓުރީނާގެ އުފަން ދުވަހު އޭނާއަށް ޚާއްސަކޮށް އެޝްލީ ޝެއާކުރި ޕޯސްޓެކެވެ. މި ޕޯސްޓުން ގިނަ ބަޔަކަށް އެންމެ ފާހަގަ ކުރެވުނު އެއް ކަމަކީ އެޝްލޭ ލިޔެފައިވާ ލިޔުންކޮޅެވެ.\n"އުފާވެރި އުފަން ދުވަހެއް ކެޓުރީނާ. މިކަން ވަރަށް އަވަހަކަށް ހަގީގަތަކަށް ވާނެކަމަށް އުންމީދު ކުރަން،" ހުދުކުލައިގެ ކައިވެނީގެ ހެދުމެއްގައި ކެޓުރީނާ ހުއްޓާ ނަގާފައިވާ ފޮޓޯގެ ތިރީގައި އެޝްލޭ ލިޔެފައި ވެއެވެ.\nއެޝްލޭގެ މި ލިޔުންކޮޅުން ވަރަށް ގިނަ ބަޔަކު ބުމަ އަރުވާލި އެވެ. އަދި ވަރަށް އަވަހަށް ވިކީ އާއި ކެޓުރީނާ ކައިވެނިކުރަން އުޅޭކަމުގެ ވާހަކަތަކުގެ އަޑު ގަދަވި އެވެ.\nކެޓުރީނާ ކައިރީ ވިކީ ކައިވެންޏަށް އަހާފައި ވަނީ މީހުން ފުރި ބާރުވެފައިވާ އެވޯޑު ހަފުލާއެއްގައި ސްޓޭޖް މަތީ ހުރެ އެވެ. މި މަންޒަރު ބަލަން ކެޓުރީނާގެ ކުރީގެ ލޯބިވެރިޔާ ސަލްމާން ވެސް އިންދަ އެވެ. "މުޖްސޭ ޝާދީ ކަރޯގޭ" - އަހަންނާ ކައިވެނި ކޮށްފާނަން ހެއްޔެވެ؟ - ކެޓުރީނާ ކުރެން ވިކީ އެހުމާއެކު ސަލްމާން ވަރަށް ދެރަވާ ވައްތަރެއް ޖައްސައިގެން ކައިރީގައި އިން މީހާގެ ކޮނޑުގައި ބޯ އަޅާލާތަން ފެނިފައި ވެއެވެ.\nމިއީ އެވޯޑު ހަފުލާގައި ކިޔުމަށް ވިކީއާ ހަވާލުކުރި ސްކްރިޕްޓަކަށް ވެދާނެ އެވެ. ނަމަވެސް ވިކީ މި ސުވާލުކުރީ ހަމަ ހަގީގަތުގައި ކަމަށް ގަބޫލުކުރާ މީހުން ގިނަ އެވެ.\nކެޓުރީނާ އާއި ވިކީ ހަމަ އަސްލު ވެސް ކައިވެނި ކުރަނީ ހެއްޔެވެ؟ މި ސުވާލުގެ ޖަވާބު ޔަގީން ނުވިޔަސް ޔަގީންވާ އެއް ކަމެއް އެބައޮތެވެ. މާ ގިނަ ދުވަހު ކައިވެނިނުކޮށް ހުންނަން ކެޓުރީނާގެ ބައޮލޮޖިކަލް ކްލޮކް ތަން ނުދޭ ކަމެވެ.\nދިއާ މިރުޒާ ވިހައިފި، ދަރިފުޅު ކުޑަކަމުން އައިސީޔޫގައި


ދެކުނުގެ އަތޮޅުތަކަށް މޫސުން ގޯސް ސަމާލުވޭ\nޙުސައިން އަމީން 15 ފެބްރުއަރީ 2021\nރާއްޖޭގެ ދެކުނަށް ކުރިއަށް އޮތް6ގަޑިއިރު ވިއްސާރަކުރާނެ ކަމަށް މޫސުމާ ބެހޭ ޤައުމީ އިދާރާއިން ލަފާކޮށްފިއެވެ.\nއެއިދާރާއިން ވިދާޅުވީ ދެކުނުގެ ބައެއް ރަށްރަށަށް ގުގުރުމާއެކު ބޯކޮށް ވާރޭ ވެހޭނެކަމަށެވެ. މޫސުމާ ބެހޭ ޤައުމީ އިދާރާއިންވަނީ މިރޭ 00:00އިން ފެށިގެން ހެނދުނު 6:00އާ ހަމައަށް ލ.އަތޮޅުން ފެށިގެން އައްޑޫ ސިޓީއާ ހަމައަށް ވައިޓް އެލަރޓް ނެރެފައެވެ. ދެކުނުގެ މޫސުން ގޯސްވިނަމަވެސް އެހެން ހިސާބުތަކުގެ މޫސުން ޢާއްމުގޮތެއްގައި ރަނގަޅުވާނެކަމަށް މޫސުމާބެހޭ ޤައުމީ އިދާރާއިން ލަފާކުރެއެވެ.\nމެޓް އޮފީހުން ވިދާޅުވީ ދެކުނުގެ ރަށްތަކުގެ އިތުރުން މެދުރާއްޖެތެރޭގެ ބައެއް ރަށްތަކަށަށް ކެރީގެ އަސަރުކުރުމާއެކު ގުގުރުން އެކަށީގެން ވާކަމަށެވެ. ނަމަވެސް އުތުރު އަތޮޅުތަކަށް މޫސުން ޢާންމުގޮތެއްގައި ރަނގަޅު ވާނެކަމަށް އެއިދާރާއިން ވިދާޅުވެއެވެ.\nދެކުނުގެ އަތޮޅުތަކަށް އުތުރާއި އިރުއުތުރުން އަދި އެހެން ހިސާބުތަކަށް އިރުއުތުރާއި އިރުން، ގަޑިއަކު 05 މޭލާއި 15 މޭލާ ދެމެދުގެ ބާރުމިނުގައި ވައިޖެހޭނެ ކަަމަށް ލަފާކުރާއިރު، ރާއްޖޭގެ ހުރިހާ ސަރަހައްދެއްގެވެސް ކަނޑުތައް އާދައިގެ ވަރަކަށް މަޑުވާނެކަމަށް މޫސުމާއި ބެހޭ ޤައުމީ އިދާރާއިން ވިދާޅުވެއެވެ. ރާޅުގެ އުސްމިނުގައި 1 -4ފޫޓު ހުންނާނެކަމަށާއި، ދިޔަވަރު ބޮޑު ގަޑިތަކުގައި ބައެއް ރަށްތަކަށް އުދައިގެ އަސަރު ކުރުން އެކަށީގެންވާ ކަމަށް މެޓް އޮފީހުން ވިދާޅުވެއެވެ.\nއަރުޝީފަށް ނެގީ 16/02/2021 00:22\nއެންމެފަހުން އަޕްޑޭޓްކުރީ 16/02/2021 00:22\nއައިޝަތު ފަރީޙާ 31 މިނެޓު ކުރިން\nއައިމިނަތު ލުބާ 38 މިނެޓު ކުރިން


SunOnline: Adh. ge salaamathee majilis fennanee Terroristun naa ekugawivaathan : America\nއދ.ގެ ސަލާމަތީ މަޖިލިސް ފެންނަނީ ޓެރަރިސްޓުންނާ އެކުގައިވާތަން: އެމެރިކާ\nމުހައްމަދު ޖަވާދު ޔޫސުފު 26 Aug 2020, 10:07\nއދ. ގައި ހުންނަވާ އެމެރިކާގެ މަންދޫބު ކެލީ ކްރާފްޓް\nއދ. މަޖިލިސް (އޮގަސްޓް 26) : އދ.ގެ ސަލާމަތީ މަޖިލީހުގެ މެންބަރުންނަށް ވަނީ މަގުއޮޅިފައި ކަމަށާއި ސަލަމާތީ މަޖީލިސް ޓެރަރިސްޓުންނާ އެކުގައިވާތަން ފެނުމަކީ ހިތާމަކުރާ ކަމެއް ކަމަށް އެމެރިކާ ބުނެފި އެވެ.\nއދ.ގައި ހުންނަވާ އިންޑޮނީޝިއާގެ މަންދޫބު އެމެރިކާއާ މުޚާތަބު ކުރައްވައި ދެއްކެވި ވާހަކަތަކަށް ރައްދު ދެއްވަމުން އެމެރިކާގެ މަންދޫބު ކެލީ ކްރާފްޓް ވިދާޅުވީ ސަލާމަތީ މަޖިލިސް އޮންނަން ވާނީ އީރާނާ ދެކޮޅަށް ދަތިކުރުމުގެ ފިޔަވަޅުތައް އަލުން އެޅުމަށް އެމެރިކާ ހުށަހެޅި ހުށަހެޅުމަށް ތާއީދުކުރާ ގޮތަށްކަމަށާ އީރާނުގެ މައްސަލާގައި ސަލާމަތީ މަޖިލީހުގެ މެންބަރުންނަށް މަގުއޮޅިގެން ނުވާނެކަމުގަ އެވެ. އަދި ޓެރަރިސްޓުންނާ އެއްކޮޅުގައި ސަލާމަތީ މަޖިލިސް ވާތަންފެނުމަކީ ދެރަކަމެއް ކަމަށް ވެސް އެމެރިކާގެ މަންދޫބު ވިދާޅުވި އެވެ.\nއީރާނަށް ދަތިކުރުމުގެ ފިޔަވަޅުއެޅުމަށް ސަލާމަތީ މަޖިލީހުގެ ތާއީދެއްނެތް\nއދ.ގައި ހުންނަވާ އިންޑޮނީޝިއާގެ މަންދޫބު ދިޔާން ތްރިޔާންސިޔާހް ދަޖާނީ ވަނީ ސަލާމަތީ މަޖިލިސް މެދުވެރިކޮށް އީރާނާ ދެކޮޅަށް ދަތިކުރުމުގެ ފިޔަވަޅުތައް އަލުން އެޅުމަށް އެމެރިކާ ކިތަންމެ ވަރަކަށް މަސައްކަތް ކުރިނަމަވެސް މިފަހަރު އެކަން ކާމިޔާބު ވުމުގެ ފުރުސަތު ނެތްކަމަށް ވިދާޅުވެފަ އެވެ. މިކަމާ ބެހޭ ގޮތުން މަޝްވަރާކުރުމަށް ބޭއްވި ބައްދަލުވުމެއްގައި ދައްޖާނީ ވިދާޅުވީ އީރާނާ ދެކޮޅަށް ދަތިކުރުމުގެ ފިޔަވަޅުތައް އަލުން އެޅުމަށް ސަލާމަތީ މަޖިލީހުގެ ތާއީދު ނެތްކަން ޚުދު އެމެރިކާއަށް ވެސް އެނގޭނެކަމުގަ އެވެ.\nއދ. ގައި ހުންނަވާ އިންޑޮނީޝިއާގެ މަންދޫބު ދިޔާން ތްރިޔަންސިޔާހް ދަޖާނީ\nއީރާނާ ދެކޮޅަށް ހަތިޔާރުގެ ދަތިކުރުމުގެ ފިޔަވަޅުތައް އެޅުމަށް މިމަހުގެ ކުރީކޮޅު ސަލާމަތީ މަޖިލީހަށް އެމެރިކާ ހުށަހެޅި އެހެން ގަރާރަކަށް ވެސް ތާއީދުކުރީ އެމެރިކާ ފިޔަވައި އެންމެ ގައުމެއްކަމަށާއި އެމެރިކާގެ އެގަރާރު ފެއިލްވި ގޮތަށް މިފަހަރުގެ ހުށަހެޅުން ވެސް ފެއިލްވެގެންދާނެ ކަމަށް ބެލެވޭ ކަމަށް ދަޖާނީ ވިދާޅުވި އެވެ. ދަޖާނީ އަކީ ސަލާމަތީ މަޖިލީހުގެ މިދައުރުގެ ރައީސް ވެސް މެ އެވެ.\nއީރާންވަނީ ނިއުކްލިޔާ އެއްބަސްވުމާ ޚިލާފުވެފައި\nއެމެރިކާއިން ސަލާމަތީ މަޖިލިސް މެދުވެރިކޮށް އީރާނާދެކޮޅަށް ދަތިކުރުމުގެ ފިޔަވަޅުތައް އަޅަން ހުށަހަޅާފައި ވަނީ އީރާނުގެ ނިއުކްލިޔާ މައްސަލަ ހައްލު ކުރުމާ ބެހޭ ގޮތުން އެގައުމާއި ދުނިޔޭގެ ބޮޑެތި ބާރުތަކުން 2015 ވަނަ އަހަރު ސޮއިކުރި އެއްބަސްވުމާ އީރާނުން ޚިލާފުވިކަމަށް ބުނެފަ އެވެ. ނަމަވެސް 2018 ވަނަ އަހަރު މިއެއްބަސްވުމުން އެމެރިކާ ވަކިވެފައިވާތީއާއި އެމެރިކާއަކީ މިހާރު މިއެއްބަސްވުމުގައި ހިމެނޭ ގައުމަކަށް ނުވާތީ މިއެއްބަސްވުމާ އީރާނުން ޚިލާފުވިކަމަށް ބުނެ ސަލާމަތީ މަޖިލީހަށް މައްސަލަ ހުށަހެޅުމުގެ ގާނޫނީ ހައިޘިއްޔަތު އެމެރިކާއަށް ނޯންނާނެކަމަށް ސަލާމަތީ މަޖިލީހުގައި ހިމެނޭ ގިނަ ގައުމުތަކުން ބުނެ އެވެ.\nޔޫރަޕްގެ ބާރުތައްވެސް އެމެރިކާއާ ދެކޮޅަށް\nއީރާނުގެ ނިއުކްލިޔާ އެއްބަސްވުމުގައި ސޮއިކުރި ޔޫރަޕްގެ ބޮޑު ތިންބާރު ކަމަށްވާ ޖަރުމަނު، އިނގިރޭސިވިލާތް އަދި ފަރަންސޭސިވިލާތުން ވެސް ވަނީ އީރާނުގެ ނިއުކްލިޔާ އެއްބަސްވުމާ ބެހޭ ގޮތުން ވާހަކަ ދެއްކުމުގެ ހައިޘިއްޔަތު މިހާރު އެމެރިކާއަށް ގެއްލިފައިވާ ކަމަށާ އެހައިޘިއްޔަތު ގެއްލުވާލީ ޚުދު އެމެރިކާ އަމިއްލައަށްކަމަށް ބުނެފަ އެވެ. އީރާނާ ދެކޮޅަށް ދަތިކުރުމުގެ ފިޔަވަޅު އެޅުމުގެ މައްސަލާގައި ސަލާމަތީ މަޖިލީހުގައި އެމެރިކާ ބަލިވެ އެކެހެރިވެފައިވީ ނަމަވެސް އެމެރިކާ އަދިވެސް ގެންދަނީ ގޮތް ދޫނުކޮށް ބިރު ދައްކައިގެން ތާއީދު ލިބޭތޯ މަސައްކަތް ކުރަމުންނެވެ.\nއެމެރިކާއަށް އޮތީ ކޮންމެވެސް އެހެން ކަމަކައިގެން އުޅުން\nސަލާމަތީ މަޖިލީހުގައި ހިމެނޭ އީރާނުގެ ނިއުކްލިޔާ އެއްބަސްވުމުގައި ސޮއިކޮށްފައިވާ ދެބާރުކަމަށްވާ ރަޝިއާ އާއި ޗައިނާއިން ބުނެފައި ވަނީ އީރާނާ އާދަޔާ ޚިލާފަށް ޖައްސާލައިގެން އުޅެން ހަދައިގެން ސަލާމަތީ މަޖިލީސްގައާއި ބައިނަލްއަގްވާމީ މުޖްތަމައުގައި އެމެރިކާ އެކަހެރިވެ ނިކަމެތިވަމުންދާކަމަށާ އެމެރިކާއަށް އެންމެ ރަނގަނޅުވާނީ އެކަން ދޫކޮށްލުމަށް ފަހު އެހެންކަމަކާގެން އުޅުން ކަމުގަ އެވެ. އެމެރިކާ ވަކިވި ނަމަވެސް ނިއުކްލިޔާ އެއްބަސްވުމުން އެހެންގައުމެއް ވަކިނުވާތީ އެއެއްބަސްވުމަށް އީރާނާއި އެހެން ގައުމުތަކުން އަމަލު ކުރަމުން ގެންދާކަމަށްވެސް ޗައިނާއާއި ރަޝިއާގެ މަންދޫބުން ވިދާޅުވި އެވެ.\nގައުމުތަކަށް ބިރުދައްކައި ބްލީކުރުމުގެ ޒަމާން ހިނގައްޖެ\nއީރާނުގެ ޚާރިޖީ ވަޒީރު މުހައްމަދު ޖަވާދު ޒަރީފު ވަނީ ކުރިން ހިންގިގޮތަށް ސްޓޭޓް ޓެރަރިޒަމް ހިންގައި ގައުމުތަކަށް ބިރުދައްކައި ބްލީކޮށް ބައިނަލްއަގްވާމީ ފުލުހެއްގެބައި ދެން އެމެރިކާއަށް އަދާ ނުކުރެވޭނެ ކަމަށް ވިދާޅުވެ އެމެރިކާއަށް ވަރަށް ބޮޑަށް ފާޑުވިދާޅުވެފަ އެވެ. އެމެރިކާގެ ސިޔާސީ މަގްސަދުތައް ހާސިލްކުރާ ހަތިޔާރަކަށް ސަލާމަތީ މަޖިލިސް ހެދި ޒަމާން މިހާރު މާޒީވެފައިވާ ކަމަށްވެސް ޖަވާދު ޒަރީފު ވިދާޅުވި އެވެ.\nއީރާނާ ދެކޮޅަށް ބައިނަލްއަގްވާމީ މަހްފަލްތަކުގައި އެމެރިކާއަށް ވާގިވެރިވަނީ ޑޮމިނިކަން ރިޕަބްލިކްފަދަ އާރެއްބާރެއްނެތް ކުދިކުދި މައިކްރޮސްކޯޕިކް ގައުމުތައް ކަމަށް ސިފަކުރައްވަމުން މިވަރުންވެސް އެމެރިކާއަށް އެއްޗެއް ނުވިސްނޭތީ ދެރަވާ ކަމަށް ޖަވާދު ޒަރީފު ވިދާޅުވި އެވެ.\nއެއްބަސްވުމުން ވަކިވީ އެމެރިކާ އަމިއްލައަށް\nދެހާސް ފަނަރަ ވަނަ އަހަރު އީރާނާއި ދުނިޔޭގެ ބޮޑެތި ބާރުތަކުން ސޮއިކުރި އީރާނުގެ ނިއުކްލިޔާ އެއްބަސްވުމާ ގުޅިގެން އެއަހަރު ސަލާމަތީ މަޖިލީހުންވަނީ ނިއުކްލިޔާ މައްސަލާގައި އީރާނާދެކޮޅަށް ބައިނަލްއަގްވާމީ ގޮތުން އަޅާފައިވާ ދަތިކުރުމުގެ ހުރިހާ ފިޔަވަޅުތަކެއް އުވާލައިފަ އެވެ.\nނަމަވެސް ޓްރަމްޕް ވެރިކަމަށް ވަޑައިގަތުމަށްފަހު 2018 ވަނަ އަހަރު އެމެރިކާވަނީ އީރާނުގެ ނިއުކްލިޔާ އެއްބަސްވުމަކީ ކަމުދާ އެއްބަސްވުމެއް ނޫންކަމަށް ވިދާޅުވެ އިސްރާއީލު ބާރުއަޅައިގެން އެ އެއްބަސްވުމުން އެމެރިކާ ވަކިވުމަށް ފަހު އެމެރިކާ އަމިއްލައަށް އީރާނާ ދެކޮޅަށް ދަތިކުރުމުގެ ހަރުކަށި ފިޔަވަޅުތަކެއް އަޅައިފަ އެވެ. ނަމަވެސް އެމެރިކާގެ ފިޔަވަޅުތަކުން އީރާން އިނދަޖައްސާލެވިފައެއް ނުވެ އެވެ. އަދި އެމެރިކާ އެދޭ ފަދަ އެހެން އެއްބަސްވުމެއްގައި ސޮއިކުރަން އީރާނަށް މަޖްބޫރު ކުރުމުގައި ވެސް އެމެރިކާ ވަނީ ނާކާމިޔާބުވެފަ އެވެ. (ނޫސްއެޖެންސީތައް)\nޓްރަމްޕް ވޯޓު ލައްވައިފި\nއެމެރިކާއިން ޓައިވާނަށް 1.8 ބިިލިއަން ޑޮލަރުގެ ހަތިޔާރު\n"ޓްރަމްޕް ޗައިނާއަށް 188،561 ޑޮލަރުގެ ޓެކްސް ދެއްކެވި"


AFC Cup ah Maziya furaifi\nމާޒިޔާ ލީގު މެޗެއްގެ ތެރެއިން\nއޭއެފްސީ ކަޕަށް މާޒިޔާ އިންޑިއާއަށް ފުރައިފި\n13 މޭ 2022 - 17:07:49\nއަންނަ ހަފުތާގައި އިންޑިޔާގެ ކަލްކަތާގައި ފެށޭ އޭއެފްސީ ކަޕް ގްރޫޕް ޑީގެ މެޗުތައް ކުޅުމަށް ރާއްޖޭގެ ޗެމްޕިއަން މާޒިޔާ، އިންޑިޔާއަށް ފުރައިފިއެވެ. މާޒިޔާ އިންޑިޔާއަށް ފުރީ ހުކުރު ދުވަހު މެންދުރު ކުރީގެ ވަގުތެއްގައެވެ.\nއޭއެފްސީ ކަޕްގެ ގްރޫޕް ޑީގެ މެޗުތައް ކުޅޭނީ ކަލްކަތާގެ ސޯލްޓް ލޭކް ސްޓޭޑިއަމްގައި މި މަހުގެ އަށާރަވަނަ ދުވަހުން ފެށިގެން ސައުވީސްވަނަ ދުވަހަށެވެ. ގްރޫޕް ޑީގައި މާޒިޔާއާއި އެކު ވާދަކުރާނީ އިންޑިޔާގެ ޗެމްޕިއަން ގޯކުލާމް ކެރެލާއާ، ބަންގްލަދޭޝްގެ ޗެމްޕިއަން ބަޝަންދުރާ ކިންގްސް އަދި ޕްލޭ އޮފުން ކޮލިފައިވީ އިންޑިޔާގެ އޭޓިކޭ މޯހަން ބަގާންއެވެ.\nމި ހަތަރު ޓީމުގެ ތެރެއިން ގޯކުލާމް ކެރެލާ ނޫން އަނެއް ތިން ޓީމަކީ މި ދިޔަ އަހަރު މާލޭގައި އޮތް، އޭއެފްސީ ކަޕުގައި ވާދަކުރި ޓީމުތަކެވެ. މި ދިޔަ އަހަރު އޮތް ގްރޫޕް ސްޓޭޖު ކާމިޔާބުކޮށްގެން އަނެއް ބުރުން ފުރުސަތު ހޯދީ އޭޓީކޭއެވެ.


Boarder miothee huhah: Beynun eccheh ethere kurevidhaane | Mihaaru\nބޯޑަރު މިއޮތީ ހުހަށް: ބޭނުން އެއްޗެއް އެތެރެކުރެވިދާނެ؟\nތަޖުރިބާކާރުން ދެކިވަޑައިގަންނަވާ ގޮތުގައި ވޭތުވެދިޔަ 15 ވަރަކަށް އަހަރުގެ ތެރޭގައި ޑްރަގް ޓްރެފިކިންގެ ގްލޯބަލް ޓްރެންޑުތައް ހުރި ގޮތަށް ބަލާއިރު ރާއްޖޭގައި އެކަންތައް ފުޅާ ވެގެން ދިޔައީ ކުރިން އަންދާޒާ ވެސް ނުކޮށް އޮތް ބާރުމިނެއްގަ އެވެ.\nރާއްޖޭގައި މަސްތުވާތަކެތި ބޭނުންކުރާ މީހުން ގިނަވެ ހަމައެކަނި އެއަށް އޮންނަ ޑިމާންޑު ބޮޑުވެގެން ދިޔައީއެއް ނޫނެވެ. ޖިއޮގްރަފިކަލީ މި ގައުމު އޮތް ސަރަހައްދާއި އުފެދިފައި އޮތް ގޮތާއި ގައުމުގެ މުއްސަނދިކަމާއި ކައުންޓާ ކުރެވޭނެ ވަސީލަތްތައް ހުރި ގޮތަށް ބަލާފައި އިންޓަނޭޝަނަލް ޑްރަގް ޓްރެފިކިން ރިންގުތަކުގެ ޓްރާންސިޓް ހަބަކަށް ރާއްޖެ ހަދައިފި ކަމަށް ގަބޫލުކުރަންޖެހޭ އެތައް ކަމެއް މިހާރު އެބަ ފެނެ އެވެ.\nއެކަމާ ދެކޮޅަށް ސަލާމަތީ ބާރުތަކުންނާއި ކަމާބެހޭ އެހެން މުއައްސަސާތަކުން ގިނަ ފިޔަވަޅުތަކެއް އަޅައި ބުރަ މަސައްކަތްތަކެއް 24 ގަޑިއިރު އަންނަނީ ކުރަމުންނެވެ. ނަމަވެސް މިހާރު ޑްރަގް ޓްރެފިކިން ހިންގާ ވަރާ އަޅާބަލާއިރު، އެ ދާއިރާގެ އިސް އޮފިޝަލަކު ސިފަކުރެއްވި ގޮތުން ނަމަ "ބޯޑަރު އޮތީ ހުހަށް" ކަމަށް ބުންޏަސް ދޮގަކަށް ނުވާނެ އެވެ. އެކަން ކުރާ ފަރާތްތަކަށް ފަސޭހަކަމާ އެކު އެއްޗެހި އެތެރެ ކުރެވި، އެ ދާއިރާ އިތުރަށް ފުޅާވާން ޖާގަ ދީގެނެވެ.\nއެއާޕޯޓް: ވަސީލަތްތައް މަދު، ހޯދަން އުނދަގޫ!\nކޮންމެ އަހަރަކު ވެސް އެކި ޕޯޓުތަކުން އެތެރެކުރަން މަސައްކަތްކުރާ ބައިވަރު ޑްރަގްސް އަތުލައިގަނެ އެވެ. ހާއްސަކޮށް ބްރެޒިލް، އިކުއެޑޯ، ދުބާއީ ފަދަ ގައުމުތަކުން ވައިގެ މަގުން މަސްތުވާތަކެތި އެތެރެ ކުރަން މަސައްކަތްކުރި ނަމަވެސް އެކަން ނާކާމިޔާބު ކޮށްލައި މަސްތުވާތަކެތި އަތުލަ އެވެ.\nޝަރީފް "މެދު ސަފުހާ" އާ ވާހަކަ ދައްކަވަނީ -- ފޮޓޯ: ފަޔާޒް މޫސާ/ މިހާރު\nނަމަވެސް ނަން ނުޖަހަން ޝަރުތުކުރައްވައި ވާހަކަ ދެއްކި އިސް އޮފިޝަލަކު ވިދާޅުވި ގޮތުގައި އެއާޕޯޓުގައި ހުރި ސިސްޓަމްތަކަށް ބަލާފައި މިހާރު އެ އަތުލައިގަނެވެނީ އަސްލު އެތެރެވާ އެއްޗެހީގެ ތެރެއިން ވަރަށް މަދު އެއްޗެއް ކަމަށް ގަބޫލު ކުރެވެ އެެވެ.\n"ވަސީލަތްތައް ހޯދުން މި އޮންނަނީ އެމްއޭސީއެލް ކުންފުނީގެ ބާރުގެ ދަށުގައި. ކަސްޓަމްސް އިން ބޭނުންވާ ފެންވަރުގެ ސްކޭން މެޝިނެއް ނުލިބޭ އަދިވެސް. ވަސީލަތްތައް ހޯދަން ވަރަށް އުނދަގޫ. ވަރަށް ބޮޑު އަޕްގްރޭޑެއް ބޭނުންވޭ،" އޭނާ ވިދާޅުވި އެވެ.\n"މިހާރު"ން ސުވާލު ކުރުމުން ކޮމިޝަނާ ޖެނަރަލް އޮފް ކަސްޓަމްސް އަބްދުﷲ ޝަރީފް ވެސް ވިދާޅުވި ގޮތުގައި އަބަދުވެސް އެ ކުންފުނީގެ ޑިމާންޑަކީ ފަހުގެ ޓެކްނޮލޮޖީއާ އެއް ފެންވަރެއްގެ ވަސީލަތްތައް އެއާޕޯޓް ސެކިއުރިޓީގައި ގާއިމްކޮށްދިނުމެވެ.\n"މިވަގުތު ހުރި މެޝިންތަކުގައި އަޅުގަނޑަށް އުނދަގޫ ބުނަން [މަސްތުވާތަކެތި] އެތެރެ ނުވާނެއޭ. މިހާރު ހުރީ ތަންކޮޅެއް ކުރީގެ މެޝިނުތަކެއް. އެ މެޝިންތައް ބަދަލުކުރުމުގެ މަސައްކަތް އެމްއޭސީއެލްއާ އެކީގައި މި ކުރަނީ. ފަހުގެ ޕޯޓުތަކުގައި ބޭނުންކުރާ ޓެކްނޮލޮޖީ ހޯދުމަށް މަސައްކަތް ކުރަމުން މިދަނީ،" ޝަރީފް ވިދާޅުވި އެވެ.\nޝަރީފް ވިދާޅުވި ގޮތުގައި ޒަމާނީ ވަސީލަތްތައް އެއާޕޯޓަށް ހޯދިއްޖެ ނަމަ މިހާރު ނުފެންނަ އެތައް ގޮތަކަށް އަދި ވަރަށް ބޮޑަށް ފޮރުވާފައި ހުންނަ މަނާތަކެތި ވެސް ސާފުކޮށް ފެނި ފަސޭހައިން ހޯދޭނެ އެވެ. އަދި ފައިސާ އާއި ޑްރަގްސްގެ އެކި ބާވަތްތައް ވަކިވަކިން ދެނެގަނެވޭ ފަދަ ސިސްޓަމްތައް ބޭނުންވާ ކަމަށް އޭނާ ވިދާޅުވި އެވެ.\n"އަޅުގަނޑުމެން ވާނީ ހުށަހަޅާފައި. ގަބޫލުކުރަން އެމްއޭސީއެލް އަށް ވެސް ދަތިތަކެއް ހުންނާނެ ކަަމަށް. އެކަމަކު އެއްބާރުލުން މީގެ ކުރިޔާ ބަލާފައި ވަރަށް ބޮޑަށް ވެސް ލިބޭ،" އޭނާ ވިދާޅުވި އެވެ.\nރާއްޖެއަށް އަބަދުވެސް އެތައް ސަތޭކަ ކޮންޓެއިނަރުތަކެއް އެތެރެވެފައި އޮންނައިރު އެތަކެތީ ތެރެއަށް ލައިގެން މަސްތުވާތަކެތި ޓްރެފިކްކުރަން އުޅުމަކީ ވަރަށް ބޮޑަށް ބެލެވޭ ކަމެކެވެ. ނަމަވެސް މިދިޔަ ފަސް އަހަރުގެ ތެރޭގައި ޕޯޓުތަކުން އެއްވެސް މަސްތުވާތަކެއްޗެއް ނުފެނޭ ބުނާހާ ވަރަށް މަދުން ނޫނީ ފެނިފައެއް ނުވެ އެވެ.\nޝާކިރު "މިހާރު"ގެ މެދުސަފުހާ އާ ވާހަކަ ދައްކަވަނީ -- ފޮޓޯ: ނިޝާން އަލީ/ މިހާރު\nފުލުހުންގެ ޑްރަގް އެންފޯސްމަންޓް ޑިޕާޓްމަންޓުގެ ހެޑް، އަހުމަދު ޝާކިރު "މިހާރު" އަށް ވިދާޅުވި ގޮތުގައި އެ މަގުން މަސްތުވާތަކެތި އެތެރެ ނުކުރަނީ ކަމަށް ގަބޫލެއް ނުކުރެވެ އެވެ. މަސްތުވާތަކެތި ނުހޯދެނީ އެތަކެތި ހޯދޭ ފެންވަރަށް ވަސީލަތްތައް ނެތުމުން ކަމަށް ވެދާނެ ކަމަށް އޭނާ ވިދާޅުވި އެވެ.\nނަމަވެސް ކަސްޓަމްސް އިން ގަބޫލުކުރަނީ އެހެން ގޮތަކަށެވެ. އެ މައްސަލާގައި ސުވާލު ކުރުމުން ޝަރީފް ވިދާޅުވި ގޮތުގައި ކޮންޓެއިނަރުތައް މެދުވެރިކޮށް މަސްތުވާތަކެތި އެތެރެކުރަން މާބޮޑު މަސައްކަތެއް ނުކުރެ އެވެ. ބޮޑަށް އެކަން ކުރަނީ ކަނޑުމަގުން އެހެން ގޮތްގޮތަށެވެ.\nޕޯޓް މެދުވެރިކޮށް އެތަކެތި އެތެރެ ކުރުން މަދީތޯ އަނެއްކާވެސް ސުވާލު ކުރުމުން އޭނާ ވިދާޅުވި ގޮތުގައި "ސީދާ ކޮންޓެއިނަރުތަކުގައި ގެންނަ ކަމަކަށް މައުލޫމާތެއް ނުލިބެ" އެވެ. އަދި ރަޖިސްޓާ ކޮށްގެން ހިންގާ ވިޔަފާރިވެރިން ކޮންޓެއިނަރުތަކުގައި ޑްރަގްސް އެތެރެ ކުރާނެ ކަމަކަށް ގަބޫލު ނުކުރެއްވޭ ކަމަށް ވިދާޅުވި އެވެ.\n"ހައި ރިސްކު ގައުމުތަކުން އަންނަ އެއްޗެހި އަޅުގަނޑުމެން ބަލަން. ރެންޑަމް ސިލެކްޝަނެއް ހަދައިގެން ޗެކް ކުރަން. ވަރަށް ރަނގަޅަށް ބަލައި ފާސްކުރަން،" އޭނާ ވިދާޅުވި އެވެ.\nނަމަވެސް ޕޯޓް ނުބެލެހެއްޓޭ ކަމުގެ އަނެއް މިސާލަކީ ކޮންޓެއިނަރުތައް ބަލައި ފާސްކުރާނެ ސްކޭން މޭޝިނެއް ނެތުމެވެ. ބޮޑެތި ކޮންޓެއިނަރުތައް ބަނދަރަށް ވައްދާލާއިރު ޝައްކުވިޔަސް ބަލާ ފާސް ކުރަން ޖެހެނީ ރެންޑޮމް ކޮށެވެ.\nޝަރީފް ވިދާޅުވި ގޮތުގައި ކޮންޓެއިނަރު ސްކޭންކުރާ މެޝިނަކީ ވަރަށް ބޮޑު ޖާގައެއް ބޭނުންވާ އެއްޗެކެވެ. އަދި ބޮޑު ހަރަދެއް ވެސް އެކަމަށް ހިނގަ އެވެ. މިހާރު ބޭނުން ކުރާ މާލޭގެ ބަނދަރުގައި އެ ސްކޭން މެޝިން ބަހައްޓާނެ ޖާގައެއް ނެތް ކަމަށް އޭނާ ވިދާޅުވި އެވެ.\n"އަޅުގަނޑުމެން ރާވަމުން މި އަންނަނީ އާ ޕޯޓް އެޅުނީމާ އެތަނަށް އޭގެ ސްކޭން މެޝިނެއް ބަހައްޓަން،" ޝަރީފް ވިދާޅުވި އެވެ.\n"ކަނޑުގައި ގިނައީ ނުބެލެހެއްޓޭ ސަރަހައްދު"\nރާއްޖޭގެ ބޮޑު ބަޔަކީ ކަނޑެވެ. ޑްރަގް ރިންގުތަކުން ޓްރެފިކިންއަށް އެންމެ ގިނައިން ބޭނުންކުރަނީ ވެސް ކަނޑުމެގެވެ. ރާއްޖޭގެ އެކްސްކްލޫސިވް އިކޮނޮމިކް ޒޯން (އީއީޒެޑް) ބެލެހެއްޓުމަކީ މިއީ އެމްއެންޑީއެފަށް ދިމާވާ އެންމެ ބޮޑު ގޮންޖެހުމެވެ.\nޑްރަގް ޓްރެފިކް ކުރާ ފަރާތްތަކުން އެކަން ކުރާ ގޮތްތަކަށް ބަލާއިރު އެއް ކަމަކީ ރާއްޖޭގެ ކަނޑުގެ ސަރަހައްދަށް ވަދެ ނުވަތަ ރާއްޖޭ ސަރަހައްދާ ކައިރިން އިންޓަނޭޝަނަލް ވޯޓާސްގައި އޮވެ ރާއްޖޭގެ އުޅަނދަކަށް މަސްތުވާތަކެތި އަރުވައިގެން އެތެރެ ކުރަން މަސައްކަތް ކުރުމެވެ.\nމި ދެގޮތަކަށް ރާއްޖެ އެތެރެ ކުރަން މަސައްކަތް ކޮށްފައިވާ ގިނަ އަދަދެއްގެ މަސްތުވާތަކެތި އެމްއެންޑީއެފް އާއި ފުލުހުން ގުޅިގެން ވަނީ އަތުލައިގެންފަ އެވެ. ނަމަވެސް އޭގެ ތެރެއިން "ނުފެނި" ވަގަށް އެތެރެވަނީ ކިހާ މިންވަރެއްތޯ ސުވާލު އުފެދެ އެވެ.\nޖަމްޝާދު "މިހާރު" ގެ މެދުސަފުހާ އާ ވާހަކަ ދައްކަވަނީ -- ފޮޓޯ: ނިޝާން އަލީ/ މިހާރު\nއެމްއެންޑީއެފްގެ މެރިޓައިމް އޮޕަރޭޝަންސްގެ ޑައިރެކްޓަރު ލެފްޓިނެޓް ކާނަލް މުހައްމަދު ޖަމްޝާދު "މިހާރު" އަށް ވިދާޅުވި ގޮތުގައި ރާއްޖޭގެ ކަނޑުއުޅަނދުތަކުން އެއް އަތޮޅުން އަނެއް އަތޮޅަށް ދަތުރު ކުރުމަކީ އާދައިގެ ކަމެކެވެ. ނަމަވެސް ބައެއް ފަހަރަށް ސަފާރީއެއް، މަސް ދޯންޏެއް ނޫނީ ލޯންޗެއް 150 މޭލު 200 މޭލު ދުރުގައި އުޅެންޏާ އެއީ ޝައްކު އުފެދޭ ކަމެކެވެ.\n"އެ ހިސާބުތަކުގައި ގައިމުވެސް ރަށެއް ނޯންނާނެ. އެ ދިމާލުގައި އުޅޭ އުޅަނދެއް ވިއްޔާ އަޅުގަނޑުމެން ހުއްޓުވައި ސުވާލު ކުރަން،" ޖަމްޝާދު ވިދާޅުވި އެވެ.\nނަމަވެސް ކަނޑުގެ ސަރަހައްދު ބޮޑުވެފައި ވަސީލަތައް މަދުވުމުން އެންމެ އެކަށީގެންވާ ވަރަށް އެ މަސައްކަތްކުރަން ގިނަ އުނދަގޫތަކެއް ހުރި ކަމަށް އޭނާ ވިދާޅުވި އެވެ. އެމްއެންޑީއެފުން އެކަންކަމަށް ބޭނުން ކުރާ ތިން އެއާކްރާފްޓަކާއި ދެ ހެލިކޮޕްޓަރު އަދި އެއް ޑޯނިއާ އޮންނައިރު އެއީ ރާއްޖޭގެ މުޅި ކަނޑުގެ ސަރަހައްދު ބަލަން އެކަށީގެންވާ މިންވަރެއް ނޫން ކަމަށް އޭނާ ވިދާޅުވި އެވެ.\nކޯސްޓުގާޑަށް ނުބެލޭ ސަރަހައްދު ބޮޑު ވާނެ. އެ ސަރަހައްދުގައި ޕެނެޓްރޭޓުވުން އެކަށީގެންވޭ އަޅުގަނޑުމެންނަށް ނޭނގި ވިޔަސް: ޖަމްޝާދު\nއިންޑިޔާގެ އެހީގައި ބަހައްޓާފައިވާ ރާޑަރުތަކުން ވެސް އެފަދަ ހަރަކާތްތައް މޮނިޓާ ކުރުމުގައި ބައެއް ފަހަރު ދަތިތަކެއް ހުންނަ ކަމަށް ޖަމްޝާދު ވިދާޅުވި އެވެ. އެގޮތުން 50-80 މޭލު ދުރަށް ކުޑަ އުޅަނދެއް ގޮސްފި ނަމަ ރާޑަރަށް ހޯދަން އުނދަގޫވާ ކަމަށް އޭނާ ވިދާޅުވި އެވެ.\nގޮންޖެހުންތައް ހުރި ނަމަވެސް ގައުމުތަކުން ވަރަށް ގިނަ އިންޓެލިޖަންސް މައުލޫމާތު ލިބޭ ކަމަށް ޖަމްޝާދު ވިދާޅުވި އެވެ. އޭގެ އެހީގައި އަދި އެހެން މުއައްސަސާތަކުގެ އެހީތެރިކަމާ އެކު ރާއްޖެ އެތެރެވާން މަސައްކަތްކުރާ ގިނަ އުޅަނދުތަކަށް ފާރަވެރިވެގެން ތިބޭ ކަމަށް އޭނާ ވިދާޅުވި އެވެ.\nރާއްޖޭގައި ޑްރަގް ޓްރެފިކިންގެ މައްސަލަތައް މެކުހަށް ޖަހާފައި ހުރިއިރު އެ މައްސަލަ ސީރިއަސްކޮށް ނަގައި ބޮޑެތި ބަދަލުތަކެއް ގެންނަން ޖެހެ އެވެ. ހުރިހާ އެއާޕޯޓާއި ސީޕޯޓު އަދި ކަނޑުގެ ސަރަހައްދު ބެލެހެއްޓުމަށް ސަރުކާރުން އެކަށީގެންވާ ވަރަށް ވަސީލަތްތައް ފޯރުކޮށް ނުދެވޭނެ ނަމަ މައްސަލަ އަތުނުވާ ހިސާބަށް ހިނގައިދާނެ އެވެ.\nއެތެރެ ކުރެވޭނީ ކަނޑު ބޯޓަކުން ނެވެ. ނޫނީ މަތިންދާ ބޯޓް އަކުންނެވެ. ބޮޑު ބައި އެތެރެ ވަނީ ކަނޑު މަގުންނެވެ. ތަރުކާރީ އާއި މޭވާ ބޯޓް ތަކެވެ. ދެން ތިލަފުށި އަދި މާލެ ނޫން އެހެން ޕޯޓް ތަކަށް ދާ ބޯޓް ތަކެވެ.\nމިރޭ ޖަސޫސު ކުރަން ދާންވީ\nއަޖައިބެއްނު! ކީއްކުރަންހޭ ހުއްޓުވަންވީ؟ މިގައުމުގަ ޖަރީމާ ނޫން ކަމެއް އެބަކުރޭތަ؟ ދެން ކީއްކުރަން ޑްރަގްސް އޭކިޔައިގެން ވާހަކަ ގިނަކުރަނީ؟ ކަނޑުމަތި މޮނީޓަރ ނުކުރެވޭ ވާހަކަ ދައްކަނީ؟ މަޖްލިސް ތެރެވެސް ނުބެލިގެން ތިއުޅެނީ! ސައިކަލް ތައްވެސް ނުބެލިގެން.\nމނޑފ އިން 10 ވަރަކަށް ސާވައިލަންސް ޑްރޯންސް ހޯދައިގެންވެސް ކަނޑުމަތިން މިކަން ހުއްޓުވަން މަސައްކަތް ކުރަން ވެއްޖެ. މިފަދަ މީހުންނަށް ވަކާލާތު ކޮށްދޭ ވަކީލުން މި ނޫން ދުވަހެއް އޮތްކަން ދަނެގެން އުޅުން ވ ރަނގަޅުވާނެ އެ ދުވަހުން\nކިހިނެތް އެނގެނީ ވަކީލުންނަށްވެސް ތްރެޓް ނޯންނަ ކަމެއް؟ ވަރަށް ރަގަޅު ކަންކަން ކުރާ ކަމަށް އެނގޭ ވަކީލުންވެސް އެފަދަ މީހުން ސަލާމަތްކުރަން އުޅޭނީ ކޮންމެވެސް މަޖްބޫރީއެއް އޮވެގެންކަމަށްވެދާނެ. އެމީހުން އެންމެންނަށް ނުފޫޒު ފޯރުވާއިރު ވަކީލުންނަށް ނުފޫޒު ނުފޯރުވާ ވަކި ތިބޭނެތަ؟\nމިހާ ފުޅާދާއިރާއެއްގަ ތިޔަ މަސައްކަތް ބަޔަކަށް ކުރެވެނީ މިޤައުމުގެ ޒިންމާދާރު މަޤާމުތަކުގަތިބި މީހުންގެ އިޚްލާސްތެރިކަން ނެތުމުން! ދައުލަތެއް ދައުލަތެއްގެ ގޮތުގައި ހިނގާނަމަ މި ގޮތަކަށް ކަންތައްތައް ނުހިގާނެ!\nމިލިއުމުގަ އަދި މަދު އެންމެ ނުރައްކާތެރިކޮށް އޮންނަބައި، ދިވެހިރާއްޖޭގަ ނޫނީ ބޯޑަރު ބެލެހެއްޓުން އަމިއްލަ ކުންފުނިތަކަށް ހަވާލުކޮށްފަވާ އެއްވެސް ޤަޢުމެއް ނޯންނާނެ، ތިލަފުށީ އަމިއްލަ މީހުންގެ ބަނދަރުތަކަށް ސީދާ ބޭރުންއަންނަ ބޯޓުތަކުން ހިލަހިލަވެލި ބޭލޭގޮތަށް އޮންނީ އެކަމަކު ހަޤީޤަތުގަ އެތަންތަނަށް ބާލަނީ ކޮންއެއްޗެއްކަމެއްވެސް ނޭންގޭ. ބަލާބަލަ އެކުންފުނިތައް ރޮކެޓުސްޕީޑުގަ ކުރިއަރައިގެން ދިތަގޮތް!\nޕާކިސްތާން ފަދަ ޤައުމުތަކުން ކެބެޖާއި އަލުއި ފަދަ ތަކެތީގެ ތެރޭގައި (ކެބެޖް އެންމެ ކުޑައިރު އޭގެތެރެއަށް ޑްރަޤް އަޅާ އޭގެ ފަހުން ކެބެޖް ބޮޑުވީމަ ގަހުން ކަޑައިގެން) ޔޯރޮޕްގެ ޤައުމުތަކަށް އެތެރެކޮށްފައި އެބަހުރި. # ޑްރަޤް ހުއްޓުވުމަށްޓަކާ މާލޭ ބަނދަރަށް ކޮންޓެއިނާރ ބޯޓްނޫން އުޅަނދު އައުންމަނާކޮށް ރާއްޖެއަންނަ ލަކުޑި ބޯޓްތައް ރަނގަޅަށް ބަލާ ފާސްކުރެވޭގޮތަށް ކުޅުދުއްފުއްޓާއި އައްޑޫ ބަނދަރު އެފަދަ ބޯޓް ތަކަށް ޙާއްސަކުރަން ކަސްޓަމްސް ވިސްނާންވީ ނޫންތޯ؟\nބޭނުންއެއްޗެއް އެތެރެއެއްނުކުރެވޭބެ އިނގޭތޯ! ބަޑިއެއް އެތެރެ ނުކުރެވޭނެ އެހެޔޮ ކިތޭވަރަށް ބޯޑަރު ފޫގޮއްސާއޮތަސް.\nޝަކުވާ ކުރުން ހުއްޓާލަން ޖެހެ އެވެ. ކަސްޓަމް ، އިމިގްރޭޝަން ، އެމްޕީއެލް އަދި އެއަރޕޯޓް ގަ އުޅޭ ޑްރަގް އެތެރެ ކުރާ މީޙުންނަށް އެހީވާ މީހުން ހޯދާ އެމީހުން ވަޒީފާ އިން ވަކި ކުރަން ވީ އެވެ.\nތިތަންތާމިހާރުވެސްވަނީ ތީގެއިދިކޮޅަށް. އަލަށްވަންނަ ކުއްޖާ ތެދުވެރިކަމާއެކު މަސައްކަތްކުރަންޏާ އެކުއްޖައެތާ ބާކީކޮށްލާ، ދެން ވަޒީފާއަށްޓަކައި އެކުއްޖާވެސް މަޑުމަޑުންބަދަލުވެ ރަގަޅަށް ތަންދަސްކޮށްލާ. ޢެކިފަންތީގެ ވެރިންނަށްވެސް ބައިއެޅިގެންދާ ޖަރީމާއެއްމީ، ކަސްޓަމް ތަންތާ އެއަރޕޯޓްގަ ރަގަޅު އިޚްލާޞްތެރިކުއްޖަކު ގިނަދުވަހަކު ނުބަހައްޓާނެ، ސްޓޯރީއެއް ޖައްސާފަ މާލެއަށް ބަދަލު ކުރާނެ، މީއަޅުގަޑުކުރި ތަޖުރިބާ. އިޚްލާޞްތެރި ނުވެވޭތަނެއްވެ ވަކިވާންޖެހުނީ\nމަސްތުވާތަކެތި އެތެރެކޮށް ކަސްޓަމްސްއިން އަތުލައިގަތް ބިދޭސީއަކު ކޯޓް މަރުޙަލާއިން ސަލާމަތްވެ ދިވެހި އަންހެނެކާއި ކައިވެނިކޮށް ޑްރައިޑް ފުރުޓްސް އާއި ނަޓްސް ވިއްކަން މާލޭގެ ކުލި އެންމެ ބޮޑުހިސާބުތަކުން ފިހާރަ ކުއްޔަށްހިފައިގެން ވިޔަފާރިކުރާއިރު ޑްބާއީއާއި އިޖިޕްޓް ޕާކިސްތާނުން ގެންނަ "ހިކިމޭވާގެ ތެރޭގައި ހިކިސާމާން ނުހުންނާނެކަމަށް" ކާކު ޤަބޫލު ކުރާނީ؟! ކަސްޓަމްސް އިން މިފަދަ މީހުންގެ ދަފުތަރެއް އެކުލަވާ ބޭރުގެ ކަސްޓަމްސް ތަކާއި ޙިއްސާކުރޭތޯ؟


Eid ah Mudhaa Barukohgen Dhathurukuri Dhoanyeh Farah Araifi\nއީދަށް މުދާ ބަރުކޮށްގެން ދަތުރުކުރި ދޯންޏެއް ފަރަށް އަރައިފި\nފަރަށް އެރި ދޯނި--- ފޮޓޯ: އެމްއެންޑީއެފް\nހަބަރު | | 13 ޖޫން 2018 |0ކޮމެންޓް\nމާލެއިން ފުރައިގެން ދ. މީދޫއަށް ދަތުރުކުރި "ގެލެކްސީ" ނަމަކަށް ކިޔާ ކަންނެލި މަސްވެރިކަން ކުރާ ދޯންޏެއް ފަރަށް އަރައިފިއެވެ.\nއެމްއެންޑީއެފް އިން ބުނީ، އީދަށް މުދާ ބަރުކޮށްގެން ދަތުރުކުރި އެދޯނި ފަރަށް އަރާފައިވަނީ މާލެ އަތޮޅު އިތާފުށީގެ އިރުދެކުނުން 1.5 ނޯޓިކަލް މޭލު ބޭރުގައި އޮންނަ ފަރަކަށް ކަމަށެވެ. ރޭ ފަތިހު 4:15 ހާއިރު ދޯނި ފަރަށް އެރި މައުލޫމާތު އެމްއެންޑީއެފް ކޯސްޓްގާޑްގެ މެރިޓައިމް ރެސްކިއު ކޯޑިނޭޝަން ސެންޓަރަށް ލިބުމާއެކު އެސަރައްދުގައި މާލޭ އޭރިއާ ކޯސްޓްގާޑް ސްކޮޑްރަންގެ ލޯންޗެއް ޑައިވަރުންނާއެކު ހަރަކާތްތެރިވާން ފަށާފައިވާކަމަށް ވެސް އެމްއެންޑީއެފް އިން ބުނެއެވެ.\nއެމްއެންޑީއެފް އިން އިތުރަށް ބުނީ، ދޯނި ފަރަށް އެރުމާއި ގުޅިގެން ދޯނީގެ ހަލްގަނޑަށް ގެއްލުން ލިބި ދޯނި ދިޔަވަމުންދާތީ ދޯނީގެ މުދާތައް އެހެން ދޯންޏަކަށް ހުސްކުރުމުގެ މަސައްކަތް މިހާރު ކުރަމުންދާކަމަށެވެ. އަދި ދޯނި ފުންކުރުމުގެ މަސައްކަތް ދޯނީގެ ވެރިފަރާތާއި ގުޅިގެން އެމްއެންޑީއެފް އިން މިހާރު ކުރަމުން އަންނަކަމަށް ވެސް އެމްއެންޑީއެފް އިން ބުނެއެވެ.\nދޯނި ފަރަށް އެރިއިރު ދޯނީގައި ޖުމްލަ ހަ މީހުން ތިބިކަމަށް ވެސް އެމްއެންޑީއެފް އިން ބުނެއެވެ. އެގޮތުން އޭގައި2ދިވެހިންނާއި4ބިދޭސީން ތިބިއިރު އެއިން އެއްވެސް މީހަކަށް ހާދިސާގައި އަނިޔާއެއް ލިބިފައިނުވާކަމަށް ވެސް އެމްއެންޑީއެފް އިން ބުނެއެވެ.\nރަސްމާދޫ ތެޔޮ ފިހާރައެއްގައި އަލިފާސް ރޯވެއްޖެ\nދޯންޏަކުން ކަނޑަށް ވެއްޓުނު ދިވެއްސަކު ހޯދުމުގެ މަސައްކަތް ކުރަނީ\nތިނަދޫގައި ކާރެއްގައި ރޯވެ ބޭނުން ނުކުރެވޭވަރަށް އަނދައިފި\nހައުސިން މިނިސްޓްރީގެ ލޭބަ ކުއާޓާގައި އަލިފާން ރޯވެއްޖެ


Amana Takaful, Vehicle ge ithurun vehicle ah araa meehun ves insure kohlevey | Mihaaru\nއަމާނާ ތަކާފުލް އިން ބޭއްވި އަހަރީ އާންމު ޖަލްސާއެއްގެ ތެރެއިން.\nއަމާނާ ތަކާފުލް، ވެހިކަލްގެ އިތުރުން ވެހިކަލަށް އަރާ މީހުން ވެސް އިންޝުއާ ކޮށްލެވޭ\n12 ޖެނުއަރީ 2018 - 21:35 1 comment\nއާ ކުންފުނިތަކާ އެކު ރާއްޖޭގައި އިންޝުއަރެންސް ވިޔަފާރި ފުޅާވަމުން އަންނައިރު، ކޮންމެ ކުންފުންޏަކުން ވެސް ބަލާނީ ތަފާތު އިންޝުއަރެންސް ޕޮލިސީތައް ތައާރަފް ކުރުމަށެވެ. ނަމަވެސް އަމާނާ ތަކާފުލް އަކީ ހުރިހާ ގޮތަކުން ވެސް ތަފާތު ކުންފުންޏެކެވެ. އެ ތަފާތު ފެންނަނީ އެހީތެރިކަން ބޭނުންވާ ކަންކަމާ ގުޅޭ ގޮތުން ތައާރަފު ކުރަމުން އަންނަ އިންޝުއަރަންސުން ލިބިދޭ މަންފާތަކުންނެވެ.\nއެއްގަމު އުޅަނދެއް ދުއްވާނަމަ، "ތާޑް ޕާޓީ" އިންޝުއަރެންސް އޮތުމަކީ މަގުމަތި ބޭނުންކުރާ މީހުން ރައްކާތެރިކަން ހޯދައިދިނުމަށް ހަދާފައިވާ ގަވާއިދުތަކުގެ ދަށުން މަޖުބޫރު ކަމެކެވެ. އިންޝުއާ ނުކޮށް ދުއްވާ ނަމަ، ޖޫރިމަނާ ކުރާނެ އެވެ. އާންމުކޮށް ތާޑް ޕާޓީ އިންޝުއަރެންސުން ކަވަރު ކުރާނީ ތިމާ ދުއްވާ އުޅަނދުން އެހެން މީހަކަށް ނުވަތަ އެހެން މީހެއްގެ އުޅަނދަކަށް، ތަނަކަށް ނުވަތަ މުދަލަކަށް ލިބޭ ގެއްލުންތައް އެކަންޏެވެ.\nނަމަވެސް އަމާނާ ތަކާފުލްގެ ތާޑް ޕާޓީ އިންޝުއަރެންސާ އެކު ހެޔޮ އަގެއްގައި، މުހިންމު އަދި ބޮޑެތި ކަންކަން ކަވަރުކޮށްދޭ އެހެނިހެން "އެޑް-އޮން" ޕޮލިސީތައް އެބަހުއްޓެވެ.\n"މިސާލަކަށް އަޅުގަނޑުމެންގެ ތަކާފުލް ދަހަނާ ނަގާފައި އިން ފަރާތެއް ވެއްޖިއްޔާ އެކްސިޑެންޓެއްގައި ލިބޭ ދާއިމީ ނުކުޅެދުންތެރިކަން ނުވަތަ މަރު ފަދަ ހިތާމަވެރި ހާދިސާތަކުގެ ބަދަލުގެ ގޮތުގައި ކަޑައަޅާފައިވާ އަދަދަށް ބަދަލު ދެވޭނެ،" އެއްގަމު އުޅަނދުގެ ތާޑް ޕާޓީ އިންޝުއަރަންސާއެކު ވިއްކާ އެކްސިޑެންޓް ކަވަރޭޖާ ބެހޭގޮތުން އަމާނާ ތަކާފުލްގެ ޖެނެރަލް މެނޭޖަރު އިބްރާހިމް ރިޔާޒް ވިދާޅުވި އެވެ.\nއާންމުންނަށް ބައިވެރިވެވޭ ގޮތަށް އޮތް މި ޕެކޭޖުގެ ދަށުން ސައިކަލް ދުއްވާއިރު، އެ ދުއްވާ މީހާގެ އިތުރުން ފަހަތުގަ އިންނަ މީހާ ވެސް ކަވަރު ވާނެ އެވެ. މި ނޫނަސް އެތައް ބައިވަރު ކަންކަމެއް މި ޕެކޭޖުން ކަވަރު ކުރެ އެވެ.\nވެހިކަލްތައް ދުއްވުމުގައި މީހުންނާއި މުދަލާއި ތަންތަނަށް ލިބޭ ގެއްލުންތައް މި ޕެކޭޖުތަކުން ހުރިހާ ގޮތަކަށް ކަވަރު ކޮށްދޭނެ އެވެ. ނަމަވެސް، މިހާރު އެންމެ ބޮޑު އެއް ކަމަކީ ވެހިކަލް ވަގަށް ނެގުމުގެ މައްސަލަ އެވެ. މިކަމަށް ހައްލެއް އެބައޮތް ހެއްޔެވެ؟\n"އަޅުގަނޑުމެން ތެފްޓް ކަވާ ކުރާ ޕެކޭޖެއް ވެސް ދެން. ކޮމްޕްރިހެންސިވް ކަވާއެއް ނަގާފައިވާ އުޅަނދެއް ވަގަށް ނަގައިފި ނަމަ އޭގެ ބަދަލު އަޅުގަނޑުމެން ދެން. މިއީ މިހާރު ވަރަށް ގިނަ ބައެއްގެ މަގުބޫލުކަން ލިބެމުންދާ ޕޮލިސީ އެއް،" ރިޔާޒް ވިދާޅުވި އެވެ.\nއޭނާ ވިދާޅުވިގޮތުގައި، މި ޕޮލިސީ ނަގާއިރު، ޕްރިމިއަމް ނުވަތަ ޕެކޭޖުގެ އަގު ކަނޑައަޅާނީ އެ ވެހިކަލެއްގެ އަގަށް ބެލުމަށް ފަހު އެވެ. އަދި މި ހުރިހާ ޕެކޭޖަކީ ވެސް އާންމުންނަށް ފަސޭހަ ކަމާއެކު، އަތް ފޯރާ އަގުތަކެއްގައި ލިބެން ހުންނާ ޕެކޭޖުތަކެއް ކަމަށެވެ.\nއަމާނާ ތަކާފުލްގެ އެންމެ ބޮޑު އަމާޒަކީ ހުރިހާ ޚިދުމަތަކީ ވެސް "ވަށާޖެހޭ" ޚިދުމަތަކަށް ވުމެވެ. ސައިކަލް އެ ދުއްވާ މީހާގެ އިތުރުން ފަހަތުގަ އިންނަ މީހާ، ދުއްވަން އިންނަ އުޅަނދު އަދި ސައިކަލް އެކްސިޑެންޓުގައި ތިންވަނަ ފަރާތަށް ލިބޭ ގެއްލުން ކަވަރު ކުރެވޭ ކޮމްޕްރިހެންސިވް ކަވަރޭޖަކީ މީގެ އެންމެ ފުރިހަމަ އެއް މިސާލު ކަމަށް އަމާނާތަކާފުލް އިން ބުނެ އެވެ.\nއިސްލާމީ އިންޝުއަރެންސް ނުވަތަ ތަކާފުލްގެ ހިދުމަތް ދެމުން އަންނަ ކުންފުނިން އަންނަނީ އަބަދު ވެސް ތަފާތު، އަދި ރަނގަޅު އިންޝުއަރެންސް ޕޮލިސީތައް ތައާރަފް ކުރަން މަސައްކަތް ކުރަމުންނެވެ. އަދި އެއްގަމު އުޅަނދުގެ އިތުރުން އެހެން ހުރިހާ ދާއިރާ ތަކަށް ވެސް މިފަދަ ހާއްސަ ޕޮލިސީތައް އެ ކުންފުނީގައި އެބަހުއްޓެވެ. އަދި، އެ ކުންފުނީގެ އަމާޒަކީ ކުރިއަރަމުން އަންނަ ޒުވާން ހިޔާލުތަކާ ފައިހަމަކުރެވޭ ފަދަ، މުޖުތަމައަށް ފައިދާހުރި އިންޝުއަރަންސް ޚިދުމަތްތައް ކެނޑިނޭޅި ފޯރުކޮށް ދިނުން ކަމަށް ރިޔާޒް ވިދާޅުވި އެވެ.\nއިތުރު ލިޔުންތައް ވެހިކަލްތައް އަމާނާ ތަކާފުލް މޯލްޑިވްސް އިސްލާމިކް އިންޝުއަރެންސް އެޑްވަޓޯރިއަލް ވިޔަފާރި ޕްރޮމޯޝަން ވެހިކަލް އިންޝުއަރެންސް


އިންޑިއާއިން ފިޔާ އެކްސްޕޯޓު ކުރުން މަނާ ގައުމުތަކުގެ ތެރޭގައި ރާއްޖެ ނުހިމެނޭނެ – Dhuvas Online\nމާލޭ ބާޒރުމަތީގައި ބަހައްޓާފައި ހުރި ފިޔާ އަދި އަލުވި ބަސްތާތަކެއް -- ދުވަސް ފޮޓޯ: ނަޒީމް ނައުޝާދު\nއިންޑިއާއިން ފިޔާ އެކްސްޕޯޓު ކުރުން މަނާ ގައުމުތަކުގެ ތެރޭގައި ރާއްޖެ ނުހިމެނޭނެ\nއިންޑިއާއިން ފިޔާ އެކްސްޕޯޓު ކުރުން މަނާ ކުރިޔަސް ރާއްޖެ އާއި އެކު ކުރެވިފައިވާ މަޝްވަރާތަކުގެ ތެރެއިން އިންޑިއާ އިން ރާއްޖެއަށް ފިޔާ އެކްސްޕޯޓު ކުރާނެ ކަމަށް ފޮރިން މިނިސްޓްރީން ބުނެފި އެވެ.\nއިންޑިއާގައި ފިޔާ ލިބުމުގައި ދަތިތަކާއި ކުރިމަތިވެގެން އެ ގައުމުގެ ސަރުކާރުން ވަނީ އިއްޔެއިން ފެށިގެން އިންޑިއާއިން އެހެން ގައުމުތަކަށް ފިޔާ އެކްސްޕޯޓު ކުރުން މަނާކޮށްފައި އެވެ.\nމިކަމާއި ގުޅިގެން ފޮރިން މިނިސްޓްރީން މިއަދު ބުނި އެގޮތަށް އެ ހަމަޖެއްސި ނަމަވެސް ޓުޓިކުރިން އަދި ކޮޗިން އިން މެދުނުކެނޑި ދިވެހިރާއްޖެއަށް ފިޔާ އެކްސްޕޯޓް ކުރެވޭނެ ކަމަށެވެ. އެ މިނިސްޓްރީން ބުނީ މިދިޔަ މަހުގެ 11 ވަނަ ދުވަހު އިންޑިއާގެ ޑިރެކްޓަރު ޖެނެރަލް އޮފް ފޮރިން ޓްރޭޑްގެ ފަރާތުން ނެރެފައިވާ ނޮޓިފިކޭޝަންގައި ވާގޮތުން އިންޑިއާއިން މިހާރުވެސް، އަދި ކުރިއަށް އޮތްތަނުގައިވެސް ހާލަތުގެ ގޮތުން ތަކެތީގެ އެކްސްޕޯޓް މަނާކުރި ނަމަވެސް، ދިވެހިރާއްޖެއަށް ފޮނުވޭ ކާބޯތަކެތީގެ ޒަރޫރީ ބާވަތްތަކުގެ އެކްސްޕޯޓް މެދުނުކެނޑި ކުރިއަށްދާނެއެވެ.\nއެ މިނިސްޓްރީން ފިޔާ އަލުވި، ހަނޑޫ، ގޮދަން ފުށް، މުގު އަދި ބިސް ފަދަ ތަކެތީގެ ކޯޓާ ރާއްޖެއަށް އިތުރުކޮށްދީފައިވާ ކަމަށެވެ. އަދި މި ތަކެތި ރާއްޖެއަށް ގެނައުމުގައި ދެ ގައުމުގެ ދެމެދުގައި ފަށާފައިވާ ކާގޯ ފެރީން އިތުރު އެހީތެރިކަމެއް ލިބޭނެ ކަމަށް މިނިސްޓްރީް ބުނެ އެވެ.\nޓުޓިކުރިން ބަންދަރުން ސެޕްޓެމްބަރު 21 ވަނަ ދުވަހު ފެށުމަށް ހަމަޖެހިފައިވާ ކާގޯ ފެރީ ސާވިސް ކޯޗީއިން އެކްސްޕޯޓް އައިޓަމްތައް ހިފައިގެން ފުރަތަމަ އައުމަށް ހަމަޖެހިފައިވަނީ ސެޕްޓެމްބަރ 26 ގައި ކުޅުދުއްފުއްޓަށެވެ. އަދި ކުޅުދުއްފުއްޓަށް ފަހު ސެޕްޓެމްބަރ 28 ގައި މާލޭގައި ބަންދަރުކުރާނެއެވެ.\nމި ކާގޯ ފެރީ ހިދުމަތަކީ ޒަރޫރީ ތަކެތީގެ ސަޕްލައި މެދުނުކެޑި ދެމެހެއްޓުމަށްޓަކާއި އިންޑިއާގެ ބޮޑުވަޒީރު ނަރޭންދްރަ މޯދީ އާއި ރައީސް ސޯލިހް ކުރެއްވި މަޝްވަރާތަކަށް ފަހު އަޅުއްވާފައިވާ ފިޔަވަޅެކެވެ. ފެރީ ސާވިސްގެ ސަބަބުން ދިވެހި އެކްސްޕޯޓް ވެސް ކުރިއަރައިގެންދާނެއެވެ.\nމިނިސްޓްރީން ބުނީ ފެރީ ހިދުމަތުގެ ސަބަބުން ދިވެހި އެކްސްޕޯޓް ވެސް ކުރިއަރައިގެންދާނެއެވެ. އެގޮތުން ދިވެހި މަހުގެ ބާވަތްތަކީ މަހުގެ އުފެއްދުންތައް އިންޑިއާއަށާއި ޔޫރަޕުގެ ބާޒާރުތަކަށް އެކްސްޕޯޓް ކުރުމަށް މަގުފަހިވެގެންދާނެއެވެ.


LIVE: Supreme Court In Ithuru4Menbareh Ge Gondi Salaamaiy Kohdheefi - Vaguthu\nސުޕްރީމް ކޯޓުން ހަތަރު މެންބަރެއްގެ ގޮނޑި ސަލާމަތްކޮށްދީފި\nތިނަދޫ ދެކުނު ދާއިރާގެ މެމްބަރު އަބްދުﷲ މުހައްމަދު (އަބުޅޯ) އާއި މައްޗަންގޯޅީ ދެކުނު ދާއިރާގެ މެމްބަރު އަބްދުﷲ ސިނާންގެ އިތުރުން ދަނގެތީ ދާއިރާގެ މެމްބަރު އިލްހާމް އަހުމަދު އަދި ތިނަދޫ އުތުރު ދާއިރާގެ މެމްބަރު ސައުދުﷲ ހިލްމީ ރައްޔިތުން މަޖިލީހުގެ މެންބަރު ކަމުން ވަކިނުވާ ކަމަށް ސުޕްރީމް ކޯޓުން ޙުކުމް ކޮށްފިއެވެ.\nއެބޭފުޅުންގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ނިންމާފައި އޮންނަތާ އަހަރަކަށް ވުރެ ގިނަ ދުވަސްވީ ފަހުން ސުޕްރީމް ކޯޓުން މިއަދު ވަކިވަކިން އިއްވި ޙުކުމުގައި ވިދާޅުވީ ސައުދުﷲ އާއި އަބްދުﷲ އާއި ސިނާން އަދި އިލްހާމް މެންބަރު ކަމުން ވަކިވެއްޖެ ކަމަށް އިލެކްޝަންސް ކޮމިޝަނުން ނިންމާފައި ވީނަމަވެސް އެބޭފުޅުންނަކީ މިދިޔަ އަހަރު ސުޕްރީމް ކޯޓުން ނެރުނު 17 ވަނަ އަމުރުގައި ބަޔާން ކޮށްފައިވާ ކަންކަމަށް ފެތޭ ބޭފުން ނޫން ކަމަށެވެ.\nޤާނޫނު އަސާސީގެ 74 ވަނަ މާއްދާއާއި، ދިވެހިރާއްޖޭގެ ކޯޓުތަކުގެ ޤާނޫނުގެ 10 ވަނަ މާއްދާގެ (ހ) އަށް ބަލާއިރު، މިއީ ހަމައެކަނި ސްޕްރީމް ކޯޓަށް ބަލައި ގޮތެއް ކަނޑައެޅޭނެ މައްސަލައެއް ކަމަށާއި، ގޮނޑި ގެއްލިއްޖެ ކަމާމެދު ޚިލާފެއް އުފެދިއްޖެ ޚާލަތެއްގައި މިކަމާމެދު ގޮތެއް ކަނޑައެޅުމުގެ ބާރު ސްޕްރީމް ކޯޓު ފިޔަވައި، ދިވެހި ދައުލަތުގެ އެހެން އެއްވެސް މުއައްސަސާއެއް އަދި އިދާރާއަކަށްވެސް ލިބިގެން ނުވާ ކަމަށް ޙުކުމުގައި ވިދާޅުވިއެވެ.\nޤާނޫނީ ހަމަތަކުން ބަލާއިރު ސިޔާސީ ޕާޓީތަކުގެ ޤާނޫނުގެ 14 ވަނަ މާއްދާގެ (ސ) އިން ބާރު ލިބިފައިވާ، ޕީޕީއެމްގެ އަސާސީ ގަދާއިދުގެ 20 ވަނަ މާއްދާގެ (ހ) އިން ބަޔާންކޮށްފައިވާގޮތަށް 2017 ޖުލައި 10 ވަނަ ދުވަހު މެންބަރުކަމުން ވަކިވުމަށް ޕީޕީއެމް އިން ވަކިވުމަށް ހުށަހެޅި ހިސާބުން މެންބަރުކަމުން ވަކިވެފައިވާ ކަމަށް ބަލަންޖެހޭއިރު، އަލުން ޕާޓީއަށް ވަނުމަށް ކަނޑައެޅިފައިވާ އިޖުރާއަތުތައް ފުރިހަމަ ކޮށްފައި ނުވާކަން އެނގެން އޮތް ކަމަށް ޙުކުމުގައި ވެއެވެ.\nސްޕްރީމް ކޯޓުގެ 17 ނަންބަރު ހުކުމްގެ ފަހުން މެންބަރު ޕާޓީއިން ވަކިކުރަން ނިންމާފައިވަނީ 2017 ޖުލައި3ވަނަ ދުވަހު މަޖިލީހުގެ ރައީސްގެ އިތުބާރު ނެތްކަމުގެ ގަރާރުގައި ސޮއިކޮށްގެންކަން އެނގެން އޮންނަ ކަމަށާއި، އެ ތާރީޚަކީ ހުކުމުގެ ކުރީގެ ތާޜީހެއް ކަމަށްވާއިރު އެ ހުކުމް މާޒީއަށް ރުޖޫއަވާގޮތަށް އަމަލު ނުކުރެވޭނެ ކަމަށް ސުޕްރީމް ކޯޓުން ވިދާޅުވިއެވެ.\nޕާޓީއިން ވަކިވާން އަމިއްލައަށް އެދިފައިވަނިކޮށް، އެކަންކަމަށް ރިއާޔަތް ކުރުމެއްނެތި ސުލޫކީ މައްސަލައެއް ބަލައި ޕާޓީއިން ވަކިކުރުމަށް ނިންމައި އިލެކްޝަންސް ކޮމިޝަނަށް ޕީޕީއެމް އިން އެންގުމުން ޕާޓީގެ ދަފްތަރުން އުނިކޮށް މެންބަރުކަމުން ވަކިވިކަމަށް ކަނޑައަޅާފައިވަނީ ދުސްތޫރީ ހަމަތާ އެއްގޮތަށް ކަމަށް ކަނޑައަޅާނެ ތަނެއް ނެތް ކަމަށް ޙުކުމުގައި ވެއެވެ.\nމިއަދު ސުޕްރީމް ކޯޓުން އިތުރު ދެމެންބަރެއްގެ މެންބަރު ކަމާއި މެދު ވެސް ގޮތެއް ނިންމާނެއެވެ.\nމެމްބަރުންނާއި އެދާއިރާ ތަކުގެ ރައްޔިތުންގެ ޙައްޤުތަކަށް އަރައިގަތް އެންމެހާ މީހުންނަށް ޙައްޤު އަދަބު ދިނުމަށް ސުޕްރީމް ކޯޓަށް ހަރު އަޑުން ގޮވާލަން.\nއޮކްޓޯބަރ 29, 2018 17:28\nޙާދަ އެކްޓިވް ދުވަސް ކޮޅެކޭ ގެ ދޮރުގެ މައްސަލަ ތައް ވެސް ތިހާ އަވަހަށް ނިމޭނަމަ ދޯ....\nއޮކްޓޯބަރ 29, 2018 13:45\nމިހުރީ ލަދުވެތި ޙުކުމްތަކެވެ. އެހެނަސް އަޅުތަކުންގެ ބަރެއް ނެތެވެ. ބާރުވެރިކަން މިލްކުވެވޮޑިގެންވަނީ ބާރުވެރިވަންތަ ﷲ އަށެވެ. މި ކުރެވޭ ޙުކުމްތަކާމެދު ވިސްނައިލިޔަސް ފާޅުގައި އެގިގެންދަނީ މިއަދު ދިވެހިރާއްޖެ ރާއްޖޭގެގޮތުގައި ނެތްކަމެވެ. ޢަދުލުވެރިކަމުގެ ކުނޑިފަށެއްވެސް ފަނޑިޔާރުންގެކިބާގައި ނެތްކަމެވެ. ވަﷲ އަޢުލަމް\nއޮކްޓޯބަރ 29, 2018 14:53\nތާއީދު!! އަދުލުވެރިކަން ވެއްޔާއި މޮޑެވި ނިމިއްޖެ!! ފައިސާއަށް ، ނުފޫޒަށް އަދި ބާރުވެރި ފަރާތްތަށް ބޭނުންވާހާ ގޮތަކަށް ކޯޓުތަކުންނާ މުއައްސަސާތަކުން ކުރަމުންދާތަން މިފެންނަނީ!! ވަޒީފާގައި ދެމިތިބެންވެސް ކޮށްފަ ނުކުރާނެ ކަންތައްތައްވެސް ހުންނާނެ!! މީދެން ތަންފުކެއް ބޮޑުވަރު!! މިއީ ހިތާމަ ހުރިކަމެއް!! ގައުމުގެ ހަލާކުގެ ފެށުން މިފެންނަން ފެށީ!!\nއޮކްޓޯބަރ 29, 2018 14:16\nޢަބުޅޯ ރިޝްވަތުގެ ގޮތުގަ ދެމިލިއަން ރުފިޔާ ނެގި މިއެއްނޫން އުޅެންއޮތްދުނިޔެއަކީ ހަރާންއަލިފާން ކައިގެން ތިހިރީ\nއޮކްޓޯބަރ 29, 2018 14:44\nމިގޭގަ މިހުރި ގޮނޑި ސަލާމަތްކޮށްދީބާ ދުވަސްވެގެން މިހާރު ބޭނުން ނުކުރެވޭވަރުވަފަ ހުރީ\nއޮކްޓޯބަރ 29, 2018 15:37\nކޯޓުން ސަލާމަތް ކޮށްދޭންޖޭހޭނެދޯ އެއީ ނުހައްގުން ގެއްލުވާލާފަހުރި ގޮނޑިވީމަ. ކޯޓުތައްވެސް ނުވިކި ހުކުމްތައް ކުރާނެ ދުވަހެއް ފެންނާނެބާ؟ ދުވަހެއް އޮތްކަން ވިސްނާބަލަ\nއޮކްޓޯބަރ 29, 2018 15:46\nކޯޓުން ގޮނޑި ސަލާމަތްކޮށްދިނީއެއްނޫން. ކޮންގޮތަކަށް ސޔރުޚީލިޔާ ބައެއްތަ.\nއޮކްޓޯބަރ 29, 2018 16:00\nހަމަ އެ ސުޕްރީމް ކޯޓް ހަމަ އެ ފަނޑިޔާރުން ހަމަ އެ މެމްބަރުން މީ ދެން ވަރަށް ވާހަކަ ހަމަ ޔަގީނުންވެސް އިނގޭ އެއް ކަމެއް އެބަ އޮތް ސުޕްރީމް ކޯޓުގެ އެތިބަ ނުބައި ޖާހިލް ފަނޑިޔާރުން ކޮންމެސް އެއް ފަހަރަކު ހުކުމް ކުރީ ނުބައިކޮންކަން އެ ނުބައި ޖާހިލުންނަށް ޔަގީންވާނެ އެ މީހުނަށް ﷲ އަޒާބު ދެއްވާނެ ކަމީ ޔަގީންވާ ކަމެއް\nއޮކްޓޯބަރ 29, 2018 17:18\nޙަރާން ޙަލާލް ވަކިވާ މީހެއްނެއް\nއޮކްޓޯބަރ 29, 2018 17:29\nމިންބަރުންނާއި ރައްޔިތުންގެ ހައްގުތަކަށް އަރާގަތުމުގެ ސްޕްރީން ކޯޓްވެސް ހިމެނޭ ، މިއޮތްހާދުވަހު ބަޔަކަށް އޮޅުންނުފިލާގޮތަށް ހުކުމްތަށް ނެރެ އެމިންބަރުންގެ ގޮނޑީގެ މައްސަލަ 1 އަހަރުވަންދެން ދިގުދެންމީ ހަމަ ތިޔަސްޕްރީންކޯޓްގެ ތިފަނޑިޔާރުވެސް ބައިވެރިވެގެން\nއޮކްޓޯބަރ 29, 2018 17:34\nސަލާމަތްކޮށް ދިނީކީ ނޫން، ވިއްކީ!! މިއީ ހުރިހާ އެއްޗެއްވެސް ވިއްކާ މޫސުމެކޭ!! ވޯޓުވެސް ވިއްކަނީ، އިންޞާފުވެސް ވިއްކަނީ!!


Lafaa kurumaai hisaabu jahan Yousay vareh neiy! - One Online\nލަފާ ކުރުމާއި ހިސާބު ޖަހަން ޔޫސޭ ވަރެއް ނެތް!\nޔޫސޭ ޑްރާމާއެއްގެ ޝޫޓިންގެ ތެރެއިން: އޭނާ ޑްރާމާތަކުގައި ލަފާ ކޮށްފައިވާ ކަންކަން ހިނގާތީ ގިނަ ބައެއްގެ މަގުބޫލުކަން ވަނީ ލިބިފައި --- ފޮޓޯ: ޔޫސޭގެ ފޭސްބުކް\nއެންމެން މިއަދު ދައްކަނީ އެ ވާހަކަ އެވެ. މިއަދު މި ހިނގާ ގިނަ ކަންކަމަކީ މީގެ އެތައް އަހަރެއް ކުރިން މަޝްހޫރު ކޮމޭޑިއަން ޔޫސުފު ރަފީއު (ޔޫސޭ) ލަފާ ކޮށްފައި ހުރި ކަންކަމެވެ. އިޖުތިމާއީ މައްސަލަތަކަށް އަލިއަޅުވާލައި އޭނާ ގެނެސް ދެމުން އަންނަ "ދިރިއުޅުމަކީ މިއީބާ؟ ގެ އެޕިސޯޑްތަކުން ނުރައްކަލުގެ ރަނގަބީލު އޭނާ ޖަހާތާ އެތަކެއް އަހަރު ވެއްޖެ އެވެ. މީގެ 39 އަހަރު ކުރިން ޔޫސޭ ފެށި ސީރީސްތަކުގެ ލަފާކުރުމާއި ހިސާބު ކުރުން ވަރަށް ވެސް މޮޅެވެ. އޭނާ ބުނި ހާލަތަށް ގިނަ ކަންކަން މިއަދު މިވަނީ ވެއްޓިފަ އެވެ.\nޔޫސޭގެ އެކި ކެރެކްޓާތައް ކަމަށްވާ ތުއްތުނާ އާއި ސުބް އާއި ޖާނު އަދި ތުއްތީދިބޭ ފަދަ މަޖާ ރޯލުތަކުން ޝައުގުވެރި ގޮތަކަށް އެތައް މުހިންމު މެސެޖެއް ވަނީ ދީފަ އެވެ. ފަންޑިތަވެރިކަމާއި ބޭސްވެރި ކަމުގެ ނަމުގައި ނާޖާއިޒު ފައިދާ ނަގަމުންދާ މީހުންގެ އަމަލުތައް ޝައުގުވެރި ގޮތަކަށް ތުއްތީދިބޭގެ ރޯލުން ވަނީ ދައްކުވައި ދީފަ އެވެ. އެކި މަސައްކަތްތަކަށް ހުނަރުވެރި މީހެއްގެ ގޮތުގައި ނަން މަޝްހޫރުކޮށްގެން އެކި މީހުންނަށް ލަނޑުދެމުން ދާ މީހުންގެ ވާހަކަތައް ސުބްގެ ކެރެކްޓާއިން ގެނެސްދީފައި ވަނީ ވެސް ވަރަށް މަޖާކޮށެވެ. އޭގެ އިތުރުން ވެސް ޓެކްސީ ޑްރައިވަރުންނާއި ރެފްރީންނާއި ނޫސްވެރިންގެ ރޯލްތަކުން ވެސް އެ ދާއިރާތަކުގައި ހިނގަމުން އަންނަ ނޭދެވޭ ކަންކަން މަޖާ ގޮތްގޮތަށް ޔޫސޭ ވަނީ އާއްމުންގެ ސަމާލު ކަމަށް ގެނެސްފަ އެވެ. ގޯލް ލައިން ޓެކްނޮލޮޖީ މިއަދު މަޝްހޫރު ބޮޑެތި ލީގްތަކުގައި ބޭނުން ކުރާއިރު އެ ޒާތުގެ ކަމެއް މީގެ އެތަކެއް އަހަރެއް ކުރިން ޔޫސޭ ވަނީ ކޮށްފަ އެވެ.\nޑްރާމާއެއްގައި ބޯކޮށާ ބިދޭސީއެއްގެ ރޯލް ޔޫސޭ ކުޅެނީ: އޭނާގެ ޑްރާމާތަކަށް ގިނަ ބައެއްގެ ސަމާލުކަން ވަނީ ލިބިފައި ---\nއޭގެ އިތުރުން ވެސް އެކިއެކި ވިޔަފާރިވެރިންގެ މަކަރުތައް ވެސް ޔޫސޭ ވަނީ ފަޅާއަރުވާލައިފަ އެވެ. މިވާހަކަ ބުނުމުން ރިހާކުރު ގަޑުބަޑު ކޮށްގެން ވިއްކި މީހާގެ އެޕިސޯޑް ހަނދާނަށް އަންނާނެކަން ޔަގީނެވެ. އަދި މާލެ ތޮއްޖެހެމުން އައިއިރު މުސްތަގުބަލުގައި މާލެއަށް ދިމާވާނެ މައްސަތަކަށް އަލި އަޅުވާލައި ވެސް ޔޫސޭ ވަނީ އެތައް ޑްރާމާއެއް ގެނެސްދީފަ އެވެ. ދަންބަހައިގެން ގޭގޭގައި ނިދުމާއި ފާހާނާ ނުލިބިގެން ބޮޑު ކިޔޫއެއްގައި ތިބުން ފަދަ އެތައް ކަމެއް އޭނާ ދައްކުވައިދިން ގޮތަށް މިއަދު ވަނީ ދިމާ ވެފަ އެވެ. އަތޮޅުތެރޭ ރީތި ރަށްތައް ދޫކޮށްފައި އެންމެން މާލެ ނައުމަށާއި އައުމުން ޖެހޭނެ ހާލު ޔޫސޭ އޭރު ބުނެދިން ގޮތަށް މިއަދު އެކަންކަން އެބަ ހިނގަ އެވެ.\nމިހާރު ރާއްޖޭގެ ސަލާމަތަށާއި އިގުތިސާދަށް ވެސް އެންމެ ބޮޑަށް ކުރިމަތިވެފައިވާ އެއް ނުރައްކަލަކީ ބިދޭސީންގެ މައްސަލަ އެވެ. ޔޫސޭ މީގެ އެތައް އަހަރެއް ކުރިން ވަނީ ބިދޭސީން ރާއްޖޭގެ މަސައްކަތްތަކަށް އަތްގަދަ ކުރާނެ ކަމާއި މަސައްކަތު މާހައުލުން ދިވެހިންނަށް ފުރުސަތު ނުލިބޭ ހިސާބަށް ދާނެކަން ދައްކުވައިދީ އެތައް ޑްރާމާއެއް ގެނެސްދީފަ އެވެ. ބިދޭސީ މަސައްކަތްތެރިން ރާއްޖޭގައި ގިނަވެ އެ މީހުންގެ ހައްގުތައް ހޯދަން މުޒާހަރާކޮށް ދިވެހިން ރަހީނު ކުރާ ހިސާބަށް ކަންކަން ދާނެ ކަމަށް ވެސް އެތައް އަހަރެއް ކުރިން އޭނާ ވަނީ ބުނެފަ އެވެ. ބ. ބޮޑުފިނޮޅުގައި މަސައްކަތް ކުރާ ބިދޭސީންނާއި ސިފައިންނާއި ފުލުހުންނަށް ހުޅުމާލޭގައި ހަދަމުން އަންނަ ފްލެޓްތަކުގައި މަސައްކަތް ކުރާ އައިލެންޑް އެކްސްޕާޓްގެ ބިދޭސީ މުވައްޒަފުން ހިންގި ހަމަ ނުޖެހުންތަކުން ފެނިގެން ދިޔައީ ޔޫސޭ އޭރު ދެއްކި ޑްރާމާތައް ހަގީގަތަށް ބަދަލުވެފައިވާ މިންވަރެވެ.\nއާމްދަނީ ހޯދުމަށް އެކަށީގެންވާ ވަރުގެ މަސައްކަތެއް ނުކޮށް ތިބޭ މީހުން މާލޭން އެ މީހުންނަށް ލިބިފައިވާ ގޯތި ވިއްކާލައިގެން ކުއްލިއަކަށް ލިބޭ މުއްސަނދިކަމުގައި ކުޑަ ދުވަސް ކޮޅެއްގައި އުފަލުގައި އުޅޭގޮތާއި ފަހުން އެ މީހުންނަށް ޖެހުނު ހާލު ޔޫސޭގެ މަޖާ ޑްރާމާތަކުގައި ގެނެސް ދީފައި އެވަނީ ހަގީގަތުގައި ވެސް ހިނގި އެތައް ހާދިސާއެއްގެ މައްޗަށް ބިނާކޮށެވެ. ބޭވަފާތެރި އަނބިންނާއި ފިރިންގެ ވާހަކަތަކާއި މަސްތުވާތަކެތީގެ ވަބާގެ ސަބަބުން ރާއްޖެއަށް ކުރިމަތިވަމުން އަންނަ މައްސަލަތައް ވެސް ޔޫސޭގެ އެތައް ޑްރާމާއެއްގައި ވަނީ ބުނެދީފަ އެވެ. ސިޔާސީ ހަލަބޮލިކަމުގެ ސަބަބުން ކުރިމަތިވާ އާއިލީ މައްސަލަތަކާއި އިޖުތިމާއީ މައްސަލަތައް ވެސް މީގެ އެތަކެއް އަހަރެއް ކުރިން ވަނީ ބުނެދީފަ އެވެ. ފައިސާ އާއި މަގާމުގެ އިތުރުން ގޯއްޗާއި މުދަލުގެ ބޭނުމުގައި ކައިވެނިތައް ކޮށް އުޅުނު މީހުންނަށް ލިބުނު ލަނޑުތައް ވެސް ހަގީގަތުގެ މައްޗަށް ބިނާކޮށް ޔޫސޭ ސިފަކޮށްދީފައި ވަނީ ޝައުގުވެރި އަދި މަޖާ ގޮތްގޮތަށެވެ. އެކަމަކު އެއިން ކޮންމެ ޑްރާމާއެއް ނިންމާލާފައި ވަނީ އިބުރަތްތެރި މެސެޖަކުންނެވެ.\nޔޫސޭގެ ޑްރާމާއަކަށް ތައުރީފުކޮށް މީހަކު ކޮށްފައިވާ ޓްވީޓެއް ---\nޑޮކްޓަރުންނާއި ކައްކާއިންނާއި އެދުރުންނާއި ސިޔާސީ މީހުން ކުރާ ނޭދެވޭ އެތައް ކަމެއް ޔޫސޭ ވަނީ މިވޭތުވެދިޔަ 39 އަހަރު ތެރޭގައި ބުނެދީފަ އެވެ. ސަރުކާރުގެ ވެރިންނާއި ރަށްރަށުގެ ކަތީބުން އެމީހުންގެ ބާރުގެ ބޭނުންކޮށްގެން ނަހަމަ ގޮތުގައި ކުރަމުން ދިޔަ ކަންކަން ފަޅާއަރުވާލި އެވެ. ސުނާމީގައި ލިބުނު އެހީތަކަށް ކަތީބުން ހެދިގޮތް ތަފްސީލާއެކު ޔޫސޭ ދައްކައި ދިނެވެ. އަދި ފަހުން ރައްޔިތުން އިންތިހާބު ކުރާ ކައުންސިލަރުން މަގާމުތަކަށް އައުމުން ދެން ދިމާވި މައްސަލަތައް ވެސް ބުނެދިނެވެ.\nޓީވީއެމްގައި މަސައްކަތް ކުރަމުން ކެރިއާ ފެށި ޔޫސޭ އޭރު ބުނެދިން ވާހަކަތައް މިއަދު ހަގީގަތަކަށް ވާތަން ފެންނާތީ ގިނަ ބަޔަކު އަންނަނީ އޭނާގެ މަސައްކަތް އަގު ވަޒަން ކުރަމުންނެވެ. އެ އެންމެން ވެސް ބުނަނީ އެއް ވާހަކަ އެކެވެ. ކަންވާނެ ގޮތް ޔޫސޭ މާ ކުރިން ބުނެދިނެވެ. ދެރައީ އެކަންކަމާ މެދު ފިޔަވަޅު ނާޅައި އޮތަތީ އެވެ.\n"އެތައް އަހަރެއް ކުރިން ހިނގައި ނުހުއްޓުވުނު ކަމެއް. ބަލަންވާ ވަރަށް ނުބެލުމުގެ ސަބަބުން ބޮއްސުން ލައިފައި. ޔޫސޭ ސޯ ގެ މަސައްކަތަށް ސާބަސް،" ބިދޭސީންގެ މައްސަލައަށް ޔޫސޭ ކުޅެފައިވާ ޑްރާމާއެއްގެ ތަންކޮޅެއް ޓުވީޓްކޮށް މަޝްހޫރު ލަވަކިޔުންތެރިޔާ އިބްރާހިމް ޒާހިދު އަލީ (ކުޑަ އިއްބެ) ބުނެފައިވެ އެވެ.\nޔޫސޭއަށް ތައުރީފުކޮށް މީހަކު ކުރި ޓްވީޓެއް ---\nމިހާރު ކުރިމަތިވާ އިޖުތިމާއީ އެކި މައްސަލަތައް މީގެ އެތައް އަހަރެއް ކުރިން އޭނާގެ ޑްރާމާތަކުގައި ގެނެސްދީފައިވާތީ ކުދިކުދި ވީޑިއޯތައް މެދުވެރިކޮށް ޔޫސޭގެ ސޯޝަލް މީޑިއާ އެކައުންޓްތަކުން މިހާރު ވެސް އަންނަނީ ޕޯސްޓް ކުރަމުންނެވެ. އެކަމަށް އާއްމުންގެ ބޮޑު ތަރުހީބެއް ލިބެ އެވެ.\n"ޔޫސޭގެ ކޮންމެ އެޕިސޯޑެއްގައި ވެސް ވަނީ ބޮޑެތި މެސެޖް ތަކެއް. ވިސްނާލަމާ ދޯ،" ޔަނާލާ އަހުމަދު ކިޔާ މީހަކު ކޮށްފައިވާ ޓުވީޓެއްގައި ބުނެފައިވެ އެވެ.\nކޮންމެވެސް އިޖުތިމާއީ މައްސަލައެއް ފެންމަތިކޮށް އެކަމުގެ ފަސް ކާފު ޝައުގުވެރި ގޮތަކަށް ޔޫސޭގެ ޑްރާމާތަކުގައި ބުނެދިނުމުގެ އިތުރުން ކޮންމެ އެޕިސޯޑެއް ވެސް ނިންމާލަނީ ހާއްސަ މެސެޖަކާ އެކު އެވެ. މީގެ 39 އަހަރު ކުރިން އެ ސީރީސް ފެށިއިރު އަދި ވެސް އެކަން ކުރަނީ އެގޮތަށެވެ.\nބިދޭސީންގެ މައްސަލައަށް ބެއްޔަސް، މަސްތުވާތަކެތީގެ މައްސަލައަށް ބެއްޔަސް އަދި މާލެ ތޮއްޖެހުމަށް ބެއްޔަސް މިއަދު މިފެންނަނީ މީގެ އެތައް އަހަރެއް ކުރިން ޔޫސޭ ބުނި މަންޒަރެވެ. އެ ދުވަހު ފިޔަވަޅު އެޅުނު ނަމަ މިހާލަތަށް ނުދާނެކަން ޔަގީނެވެ.\nކޮންމެއަކަސް މިއަދު އެންމެން ވެސް އެއްބަސްވާ ކަމެއް އެބަ އޮތެވެ. އިޖުތިމާއީ މައްސަލަތައް ފެންމަތި ކުރުމަށާއި އެ މައްސަލައިގެ ސަބަބުން ދެން ކުރިމަތި ވެދާނެ ކަންކަން ބުނެ ދިނުމަށް ޔޫސޭ ވަރެއް ހަމަ ނެތެވެ. ހިސާބު ޖަހަން އޭނާ ހަމަ މޮޅީ އެވެ.\nގުޅޭ ޓެގު އިޖުތިމާއީ މައްސަލަތައް ޔޫސުފް ޝަފީއު (ޔޫސޭ)


Nan Badhalukurevunu Vuzaaraa Ah Aslam Ayyan Kuravvaifi - vNews.mv\nނަން ބަދަލުކުރެވުނު ވުޒާރާއަށް އަސްލަމް އައްޔަންކުރައްވައިފި\nޝިފްޒާ މުޞްޠަފާ 14 June 2020, 13:20\nމިނިސްޓަރ އޮފް ނެޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރ ކަމުގެ މަގާމަށް މުހައްމަދު އަސްލަމް އައްޔަން ކުރައްވައިފިއެވެ.\nމުހައްމަދު އަސްލަމް މަގާމުގެ ހުވާކުރެއްވުމާއި، އެމަނިކުފަނަށް މަގާމުގެ ފަތްކޮޅު ދެއްވުމުގެ ރަސްމިއްޔާތު އޮތީ، މިއަދު ރައީސުލްޖުމްހޫރިއްޔާގެ އޮފީހުގައެވެ. ހުވާލައިދެއްވީ ސުޕްރީމް ކޯޓުގެ ފަނޑިޔާރު ޑރ.އަޒްމިރާލްދާ ޒާހިރެވެ.\nއަސްލަމް މީގެ ކުރިން ހުންނެވީ މިނިސްޓަރ އޮފް ނެޝަނަލް ޕްލޭނިންގ އެންޑް އިންފްރާސްޓްރަކްޗަރގެ މަގާމުގައެވެ. ނަމަވެސް ޖޫން މަހުގެ 11 ވަނަ ދުވަހުން ފެށިގެން ވަނީ މިނިސްޓްރީ އޮފް ހައުސިންގ އެންޑް އާރބަން ޑިވެލޮޕްމަންޓް އުވާލައްވައި ޕްލޭނިން މިނިސްޓްރީގެ ނަން މިނިސްޓްރީ އޮފް ނެޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ނަމަށް ބަދަލުކުރައްވާފައެވެ.\nމިގޮތަށް ހަމަޖެއްސެވުމާ ގުޅިގެން ކުރިން ހައުސިން މިނިސްޓްރީން ކުރަމުންއައި މަސައްކަތްތައް ޕްލޭނިން މިނިސްޓްރީއަށް ވަނީ ބަދަލުކުރައްވާފައެވެ. އަދި ހައުސިން މިނިސްޓްރީގެ މުވައްޒަފުން ވެސް އާ މިނިސްޓްރީއަށް ބަދަލުކުރެއްވުމަށް ރައީސް ވަނީ ނިންމަވާފައެވެ.\nހައުސިން މިނިސްޓްރީ އުވާލައްވައި އެ މިނިސްޓްރީން ކުރަމުންއައި މަސައްކަތްތައް ޕްލޭނިން މިނިސްޓްރީގެ ދަށަށް ބަދަލުކުރައްވާފައި މިވަނީ ހައުސިން މިނިސްޓަރުކަމުގައި ހުންނެވި އާމިނަތު އާތިފާ ޝަކޫރު މަގާމުން އިސްތިއުފާ ދެއްވުމުންނެވެ. އެކަމަނާ އިސްތިއުފާ ދެއްވީ އާލާސްކަންފުޅާ އުޅުއްވާތީއެވެ.\nއެމްއާރުއެމްގެ ސްލޮޓެއްގައި މިނިސްޓަރުކަން ކުރެއްވި އާތިފާ ކޮށްދެއްވި ޚިދުމަތްތަކަށް ރައީސުލްޖުމްހޫރިއްޔާއާއި ވަޒީރުން ވަނީ ޝުކުރު އަދާކުރައްވާފައެވެ. އަދި ވަޒީރުންގެ މަޖިލީހުގެ މެންބަރުން ވަނީ އެކަމަނާއަށް އަވަސް ޝިފާއަކަށް އެދިވަޑައިގެންފައެވެ.\nމިނިސްޓްރީ އޮފް ހައުސިން އެންޑް އާބަން ޑިވޮލޮޕްމެންޓް ޕްލޭނިންގ މިނިސްޓްރީ ސިޔާސީ ރައީސް އިބްރާހިމް މުހައްމަދު ސޯލިހު


Maldives reopening: Border hulhuvi dhuvahu enme gina touristun Turkey in\nބޯޑަރު ހުޅުވި ދުވަހު އެންމެ ގިނަ ޓޫރިސްޓުން ތުރުކީއިން\nހުޅުލެ، 15 ޖުލައި 2020: ބޯޑަރު ހުޅުވުމާއެކު ފުރަތަމަ ޖެއްސި ގަތަރު އެއާވޭސްގެ ފްލައިޓުން މީހުން ފައިބަނީ ފޮޓޯ: އާއިމް ޒަމިރު | އަވަސް\nރާއްޖޭގެ ބޯޑަރު އިއްޔެ ހުޅުވުމާއެކު، އެންމެ ގިނަ ޓޫރިސްޓުން އައިސްފައިވަނީ ތުރުކީ އިންނެވެ.\nމޯލްޑިވްސް އިމިގްރޭޝަންގެ ތަފާސް ހިސާބުތައް ދައްކާ ގޮތުގައި އިއްޔެ ރާއްޖެއަށް ޖުމްލަ 212 މީހުން އައިސްފައިވެ އެވެ. މި މީހުންގެ ތެރޭގައި ހިމެނެނީ 104 ޓޫރިސްޓުންނާއި 38 ދިވެހިން އަދި ރާއްޖޭގައި މަސައްކަތް ކުރާ 65 މީހުން އަދި އެހެނިހެން ގޮތް ގޮތަށް އައި ފަސް މީހުންނެވެ.\nބޯޑަރު ހުޅުވާލުމާއެކު ގަތަރުގެ ވެރިރަށް ދޯހާ އިން އައި ފްލައިޓުން 104 ޓޫރިސްޓުން އައިސްފައިވެ އެވެ. ބޯޑަރު ހުޅުވި ދުވަހު ރާއްޖެ އަށް އައި ފުރަތަމަ މީހާ ނިސްބަތްވަނީ އެމެރިކާ އަށެވެ. އަދި އެންމެ ގިނަ މީހުން އައިސްފައިވަނީ ތުރުކީން ނެވެ. އެ ގައުމުން 14 މީހުން އައިސްފައިވެ އެވެ.\nދެވަނަ އަށް އެންމެ ގިނަ މީހުން އައިސްފައިވަނީ އެމެރިކާއިންނެވެ. އެ ގައުމުން 12 މީހުން އައިސްފައިވެ އެވެ. އަދި ހޮލެންޑުން ނުވަ މީހުން އަދި ޖަރުމަނުވިލާތުން އަށް މީހުން އައިސްފައިވެ އެވެ. މީގެ އިތުރުން ސުވިޓްޒަލޭންޑުން ހަތް މީހުން އައިސްފައިވާއިރު، އެހެނިހެން ގައުމުތަކުން 54 މީހުން އައިސްފައިވެ އެވެ.\nޓޫރިސްޓުން ނިސްބަތްވާ ގައުމުތައް\nތުރުކީން 14 ޓޫރިސްޓުން\nއެމެރިކާއިން 12 ޓޫރިސްޓުން\nހޮލެންޑުން ނުވަ ޓޫރިސްޓުން\nޖަރުމަނު ވިލާތުން އަށް ޓޫރިސްޓުން\nސުވިޒަލޭންޑުން ހަތް ޓޫރިސްޓުން\nރާއްޖޭގެ ބޯޑަރު އިއްޔެ ހުޅުވުމާލުމާއެކު މިމަހު 10،595 ޓޫރިސްޓުން އަންނާނެ ކަމަށް ގައުމީ ޔުނިވާސިޓީ އިން ހެދި ދިރާސާއަކުން ވަނީ ދައްކާފަ އެވެ. އެ ދިރާސާގައި ބުނެފައިވާ ގޮތުގައި މި އަހަރު ބާކީ އޮތް މަސްތަކުގައި ޖުމްލަ އަންނާނެ ކަމަށް ބެލެވެނީ 450،134 މީހުންނެވެ.\nޓޫރިޒަމް ކޮވިޑް-19 ދިވެހި ރާއްޖެ އަލުން ހުޅުވާލުން + ނިއު ނޯމަލް


އުލިގަމު ސްކޫލް، ހއ. އުލިގަން\nއެކްޓިވިޓީ ޔުނީފޯމު ތައްޔާރު ކޮށްދޭނެ ފަރާތެއް ހޯދުމަށް\nމި ސްކޫލަށް 2020 ވަނަ އަހަރަށް ބޭނުންވާ އެކްޓިވިޓީ ޔުނީފޯމު ތައްޔާރުކޮށްދޭނެ ފަރާތެއް ހޯދުމަށް ބޭނުންވެއެވެ. އަދި މި މަސައްކަތަށް ޝައުގުވެރިވެލައްވާ ފަރާތްތަކަށް ކޯޓޭޝަން ހުށަހެޅުމަށް ދަޢުވަތު އަރުވަމެވެ.\nމި ބީލަމުގައި ބައިވެރިވެލައްވަން އެދޭ ފަރާތްތަކުން، 2019 މެއި 13 ވާ ހޯމަ ދުވަހުގެ 12:00 ގެ ކުރިން އުލިގަމު ސްކޫލަށް ކޯޓޭޝަން ހުށަހެޅުއްވުން އެދެމެވެ. ކޯޓޭޝަންގައި ޔުނީފޯމު ތައްޔާރުކޮށްދޭ ސައިޒުތަކާއި، އެ ސައިޒުތަކުގެ ޔުނީފޯމު ތައްޔާރު ކޮށްދޭ ރޭޓުތައް ބަޔާންކުރަންވާނެއެވެ. ކޯޓޭޝަން ފޮނުއްވާނީ އުލިގަމު ސްކޫލުގެ އީމެއިލް އެޑްރެސް [email protected] އަށެވެ.\nޔުނީފޯމު ތައްޔާރުކުރަންޖެހޭ ގޮތާއި، މަސައްކަތާ ގުޅޭ އިތުރު މަޢުލޫމާތު މި އިޢުލާނާއެކު ގެޒެޓް ކުރެވިފައި ވާނެއެވެ.\n07 މޭ 2019\nޕަބްލިޝްކުރި ތާރީޚު: 07 މޭ 2019\nޕަބްލިޝްކުރި ގަޑި: 1218\nސުންގަޑި: 13 މޭ 2019 1200\n- ޔުނީފޯމުގެ ޑިޒައިނާއި އިތުރު މަޢުލޫމާތު


SunOnline: Yemen Hanguraamaigaa America in Saudi ah dhey eheetherikan huhtuveytho msahkaiy kuranee\nޔަމަންގެ ހަނގުރާމައިގާ އެމެރިކާއިން ސައުދީއަށް ދޭ އެހީތެރިކަން ހުއްޓުވޭތޯ މަސައްކަތްކުރަނީ\nމުހައްމަދު ޖަވާދު ޔޫސުފު 02 Dec 2020, 20:54\nވޮޝިންޓަން (ޑިސެމްބަރު 2) : ސައުދީ އަރަބިޔާ އިސްވެ އޮވެގެން ޔަމަންގައި ކުރަމުން ގެންދާ ލޭ އޮހޮރުވުން ބޮޑު ހަނގުރާމައިގާ އެމެރިކާ ނުސީދާ ގޮތެއްގައި ބައިވެރިވާ ކަމަށާ އެކަން ނިމުކަކަށް ގެނައުމަށް ޓަކައި ކޮންގްރެސް އަށް ހުށަހަޅާ ބިލަށް ހައުސް އޮފް ރެޕްރެޒެންޓެޓިވްސް ގެ 13 މެންބަރަކު ތާއީދު ކުރައްވައިފިއެވެ.\nމި 13 މެންބަރުގެ ތެރޭގައި އެމެރިކާގެ މައި ދެ ޕާޓީކަމަށްވާ ރިޕަބްލިކަން ޕާޓީއާއި ޑިމޮކްރެޓިކް ޕާޓީގެ މެންބަރުންވެސް ހިމެނެއެވެ. ސައުދީއާއި ޔޫއޭއީ ން ޔަމަންގައި ކުރިޔަށްގެންދާ ހަނގުރާމައަށް އެމެރިކާ ދޭ އެއްބާރުލުން ނިމުކަކަށް ގެނައުމަށް ގޮވާލައި ކޮންގްރެސް އަށް ހުށަހަޅަން ތައްޔާރުކޮށްފައިވާ ބިލަށް މީގެކުރިން ތާއީދުކޮށްފައިވާ ކޮންގްރެސް މަދު މެންބަރުންނެވެ. މިމެންބަރުންގެ ތެރޭގައި ގިނައީ އިދިކޮޅު ޑިމޮކްރެޓިކް ޕާޓީއަށް ނިސްބަތްވާ މެންބަރުންނެވެ. ނަމަވެސް މި ބިލަށް އަލަށް ތާއީދުކުރި 13 މެންބަރުގެ ތެރޭގައި ރިޕަބްލިކަން ޕާޓީގެ މެންބަރުން މަދެއްނޫނެވެ.\nޔަމަންގެ ހަނގުރާމައިގާ މަދަނީ އިންފްރާސްޓްރަކްޗަރ ހަލާކުކޮށް ބިމާ ހަމަކޮށްލާފައި\nމިބިލްގެ ބޭނުމަކީ ޔަމަންގެ ހަނގުރާމަ ކުރިޔަށް ގެންދިޔުމަށް ސައުދީއަށް އެމެރިކާ ސަރުކާރުން ދޭ އެހީތެރިކަމާއި އެއްބާރުލުން ނިމުމަކަށް ގެނައުމެވެ. ޔަމަންގެ ހަނގުރާމަ ކުރިޔަށް ގެންދިޔުމަށް އެމެރިކާ ސަރުކާރުން ސައުދީއަށް ވާގިވެރިވަނީ ކޮންގްރެސްއިން އެކަމަށް ހުއްދަދީގެނެއްނޫނެވެ. އެމެރިކާ ސަރުކާރުން ބުނަނީ ޔަމަންގެ ހަނގުރާމައިގާ އެމެރިކާ ބައިވެރިނުވާ ކަމަށާ ސައުދީ އަށް އެމެރިކާއިން ހަތިޔާރު ވިއްކަނީ ޔަމަންގެ ހަނގުރާމައަށް ޚާއްސަކޮށްގެން ނޫންކަމުގައެވެ. ނަމަވެސް ޔަމަންގެ ހަނގުރާމައަށް ބޭނުންވާ ހަތިޔާރުގެ އިތުރުން ސައުދީ ސިފައިންނަށް އަސްކަރީ ލަފައާއި އިރުޝާދުދީ ޖާސޫސީ މައުލޫމާތުވެސް ސައުދީއަށް ދެނީ އެމެރިކާއިންނެވެ.\nޔަމަންގެ ހޮސްޕިޓަލްތަކާއި އާންމުންގެ ގެދޮރަށާއި ސްކޫލްތަކަށް ސައުދީ އާއި ޔޫއޭއީން ޙަމަލާދެނީވެސް އެމެރިކާގެ ހަތިޔާރު ބޭނުން ކޮށްގެންނެވެ. އަދި ސައުދީއާއި ޔޫއޭއީގެ ޙަމަލާތަކުގައި ޔަމަންގެ އާންމުންގެ އެތަށް ހާސްބަޔަކުވަނީ މަރުވެފައެވެ. ސައުދީ އިސްވެ އޮވެގެން ޔަމަންގައި ކުރާ ކުރާ ހަނގުރާމައިގެ ސަބަބުން ދެވަނަ ބޮޑު ހަނގުރާމައަށްފަހު ގައުމެއްގެ ރައްޔިތުން ވެއްޓިފައިނުވާފަދަ އިންސާނީ ބޮޑު ކާރިސާއަކަށް ޔަމަންގެ ރައްޔިތުން ވެއްޓިފައިވާ ކަމަށް އިންސާނީ ހައްގުތަކަށް މަސައްކަތްކުރާ ޖަމާއަތްތަކުން ބުނެއެވެ.\nއދ. ންވެސްވަނީ ޔަމަންގެ ހަނގުރާމައަކީ މިހާރު ގައުމެއްގެ ފެންވަރުގައި ކުރިމަތިވެފައިވާ އެންމެ ބޮޑު އިންސާނީ ކާރިސާ ކަމަށް ސިފަކޮށްފައެވެ. މިގޮތުން މި ހަނގުރާމައިގެ ސަބަބުން ޔަމަންގެ ރައްޔިތުންގެ 70 އިންސައްތަ މީހުންވަނީ ހައިހޫނުކަމާ ކުރިމަތިލާންޖެހިފައެވެ. އަދި ޔަމަންގެ ރައްޔިތުންގެ ގިނަ ބަޔަކުވަނީ ކޮލެރާއާއި އެނޫންވެސް ގިނަ ބަލިތަކެއްގެ ޝިކާރައަކަށްވެފައެވެ.\nޔަމަންގެ ހަނގުރާމައިގާ އެމެރިކާ ނުސީދާ ގޮތެއްގައި ބައިވެރިވާ ބައިވެރިވުން ނިމުމަކަށް ގެނައުމަށް ގޮވާލާ ބިލް މިހާރުވަނީ ދިރާސާކުރުމަށްޓަކައި ކޮމިޓީއަށް ފޮނުވާފައެވެ. ކޮމިޓީން މިބިލް ފާސްކޮށްފިނަމަ ދެން ދާނީ ހައުސް އޮފް ރެޕްރެޒެންޓެޓިވްގެ ތަޅުމަށެވެ.\nސައުދީއާއި ޔޫއޭއީގެ ބޮމުގެ ޙަމަލާތަކުގައި ޔަމަންގެ މަދަނީ އިންފްރާސްޓްރަކްޗަރ ގެ ބޮޑުބައެއްވަނި ބިމާ ހަމަވެފައިވާއިރު އެދެގައުމުން ދޭ ވައިގެ ޙަމަލާތަށް އާންމުންގެ އެއްވުންތަކާއި ކައިވެނި ޕާޓީތައްފަދަ ތަންތަނަށްވެސް އަމާޒުކޮށްފައިވެއެވެ. މި ފަދަ ލާއިންސާނީ ޙަމަލާތަކަކީ ހަނގުރާމައިގެ ޖަރީމާގެ ގޮތުގައި ބެލޭނެކަންކަން ކަމަށް އިންސާނީ ހައްގުތަކަށް މަސައްކަތްކުރާ ފަރާތްތަކުން ސިފަކުރެއެވެ.\nނަމަވެސް ސައުދީ އަށް ހަތިޔާރު ވިއްކުމަކީ އެމެރިކާއަށް އެންމެ ގިނަ ފައިސާ ލިބޭ ވިޔަފާރި ކަމަށްވާއިރު އެކަން ހުއްޓާލުމަކީ އެމެރިކާގެ އެއްވެސް ސަރުކާރަކުން ކުރާނެކަމެއް ނޫންކަމަށް މުރާސިލުން ބުނެއެވެ. (ނޫސްއެޖެންސީތައް)\nސައުދީގެ އަންހެން އެކްޓިވިސްޓަކު5އަހަރަށް ޖަލަށް


AirPort nuninmaa vaareyga hulhuvaa bayakah nuvaanan: Nahla\nޓްރާންސްޕޯޓް މިނިސްޓަރު އައިޝަތު ނަހުލާ: މިނިސްޓަރު ވިދާޅުވީ ރައީސް ސޯލިހަކީ ރައްޔިތުންގެ ލޮލުގައި އަނދުން އަޅުވަން ވާރޭގައި ނުނިމި ހުރި އެއާޕޯތެއް ހުޅުވާނެ ބޭފުޅެއް ނޫން ކަމަށް -- ފޮޓޯ: އަވަސް\nރައީސް ސޯލިހަކީ ކެމްޕޭނެއް ބޯމަތިވުމުން ރައްޔިތުންގެ ލޮލުގައި އަދުން އެޅުވުމަށް ނުނިމި ހުރި އެއާޕޯޓެއްގެ ރަންވޭގެ ފަޅިއެއްގައި ވެހެމުންދާ ބޯ ވާރޭގައި ހުންނަވާ އެއާޕޯޓެއް ހުޅުވާނެ ބޭފުޅެއްނޫން ކަމަށް ވިދާޅުވެ ޓްރާންސްޕޯޓް މިނިސްޓަރު އައިޝަތު ނަހުލާ ކުރީގެ ރައީސް އަބްދުﷲ ޔާމީނަށް ފާޑުވިދާޅުވެއްޖެ އެވެ.\nމިނިސްޓަރު ނަހުލާ މިހެން ވިދާޅުވީ ޅ. މަޑިވަރު އެއާޕޯޓް ހުޅުވުމުގެ ރަސްމިއްޔާތުގައި ވާހަކަދައްކަވަމުން ނެވެ. ނަހުލާ ވިދާޅުވީ ނިމިދިޔަ ރިޔާސީ އިންތިހާބުގެ ކެމްޕޭނުގައި ދަތުރުފަތުރުގެ ނިޒާމަކުން ރާއްޖެ ގުޅާލުމަށް ސައުކާރުން ވައުދި ކަމަށެވެ. އަދި މިއަދަކީ އެ ވައުދަކީ ތޯތޯ ވާހަކައެއް ނޫންކަން ފާދިއްޕޮޅުގެ ރައްޔިތުންނަށް ޔަގީންކޮށްދިން ދުވަސް ކަމަށެވެ.\nގައުމު ތަރައްގީއަށް ގިނަ މަސައްކަތްތަކެއް މި ސަރުކާރުން ފަށައި އެ މަސައްކަތްތައް ނިންމާފައިވާ ކަން ފާހަގަކުރައްވާ ނަހުލާ ވިދާޅުވީ އެ މަސައްކަތްތަކަކީ ނުވާކަމެއްކަމަށް ސިފަކުރަން ސިޔާސީ ގިނަ ބޭފުޅުން ކިތަންމެ ގިނަ ވާހަކައެއް ދެއްކި ނަމަވެސް މިއަދު އެކަން ރައްޔިތުން ގަބޫލު ނުކުރާނެ ކަމަށެވެ. އެއީ ފެންނަން އޮތް ހަގީގަތަކީ ކޮވިޑްގެ ހާލަތުގައި ވެސް ރާއްޖޭގެ ދަތުރުފަތުރުގެ ނިޒާމް ދުވަހަކުވެސް ކުރިނާރާ މިންވަރަށް މިއަދު ކުރިއަރާފައިވާކަން ކަމުގައި ވާތީ ކަމަށެވެ.\n"ކެމްޕޭނެއް ބޯމަތިވުމުން ރައްޔިތުންގެ ލޮލުގައި އަދުން އެޅުވުމަށް ނުނިމި ހުރި އެއާޕޯޓެއްގެ ރަންވޭގެ ފަޅިއެއްގައި ވެހެމުންދާ ބޯ ވާރޭގައި ހުންނަވާ އެއާޕޯޓެއް ހުޅުވާނެ ބޭފުޅެއްނޫން އަދުގެ ރައީސް އަކީ. އެމަނިކުފާނަކީ ނުނިމި ހުރި އެއާޕޯޓްތައް ނިންމަވައި އިތުރު އެއާޕޯޓްތައް ވެސް ތަރައްގީކުރައްވަމުން މުޅި ރާއްޖެ ދަތުރުފަތުރުގެ ހުރިހާ ނިޒާމަކުން ގުޅާލަދެމުން އަންނަ ހިންގުންތެރި ރައީސްއެއް." ނަހުލާ ވިދާޅުވި އެވެ.\nނަހުލާ އެ އިޝާރާތް ކުރައްވަނީ 2018 ގެ ރިޔާސީ އިންތިހާބުގެ ދުވަސްވަރު ރައީސް ޔާމީން ކުޅުދުއްފުށީ އެއާޕޯޓް ހުޅުއްވި ހުޅުއްވުމަަށެވެ. އެ ދުވަހަކީ ވަރަށް ވިއްސާރަ ދުވަހެކެވެ. މުޅީން ނުނިމެނީސް އެ ދުވަހު އެއާޕޯޓް ހުޅުއްވުމަށް ފަހު ބޯވާރޭގައި ހުންނަވާ ރައީސް ޔާމީން ވަނީ ދިގު ތަގުރީރެއް ކުރައްވާފައެވެ.\nއިދިކޮޅުންކުރާ ފުރައްސާރައަކީ ސަރުކާރުން ކުރަމުންދާ މަސައްކަތާއި އަޒުމަށް ކުޑަވެސް ބަލިކަށިކަމެއް ގެނެވޭނެ ކަމެއް ނޫން ކަމަށާއި ގައުމީ މަސައްކަތުގެ މައިދާނުގައި ކުރިމަތިވާ ކޮންމެ ގޮންޖެހުންތައް ގިރާ ކުރަނީ ސާބިތުކަކާއި ވަރުގަދަ އަޒުމާއި އެކުގައި ކަމަށްވެސް ވިދާޅުވި އެވެ.\nއަދި ވިދާޅުވީ މިއަދު ޅ. އަތޮޅުގެ ރައްޔިތުންނަށް ލިބިގެންދާ އުފަލަކީ މޫސުން ގޯސްވުމުގެ ސަބަބުން ކަނޑުމަތިން އުފަން ރަށަށް އައުމުގައި ކުރިމަތިވާ ދަތިތަކަށް ދެމެހެއްޓެނިވި ހައްލެއް ލިބިގެން ދިއުން ކަމަށް ވިދާޅުވިއެވެ. މަޑިވަރު އެއާޕޯޓަކީ އެތަން ބަޔަކަށް ވަޒީފާގެ އިތުރު ފުރުސަތުތަކެއް ފަހިވެ އެމީހުންގެ ތައުލީމާއި ދުޅަހެޔޮކަމަށް ގުޅުވާލަދޭނެ އިގްތިސޯދީ ނާރެއް ކަމަށްވެސް ވިދާޅުވިއެވެ.\nމި ރަސްމިއްޔާތުގައި ވާހަކަދައްކަވަމުން އައިލެންޑް އޭވިއޭޝަންގެ އެމްޑީ މުހައްމަދު މިހާދު ވިދާޅުވީ މަޑިވަރު އެއާޕޯޓާއިއެކު ރާއްޖޭގެ އިގްތިސޯދުގައި ޅ. އަތޮޅުގެ ހިއްސާ އިތުރަށް ފުޅާކުރުމަށް މަގުފަހިވެގެންދާނެ ކަމަށެވެ. އަދި އެއާޕޯޓާއި އެކުފައި އުފެދިގެންދާ ވަޒީފާގެ ފުރުސަތުތަކުން އަހަރެއްގެ މައްޗަށް ހަތް މިލިއަން ރުފިޔާގެ ޅ. އަތޮޅުގެ ރައްޔިތުންނަށް ލިބިގެންދާނެ ކަމަށެވެ.\nރައީސް އިބްރާހިމް މުހައްމަދު ސޯލިހު މަޑިވަރު އައިލެންޑް އޭވިއޭޝަން + އައިޝަތު ނަހުލާ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން ރީޖަނަލް އެއާޕޯޓްސް


ކޮލަމްބަސްއަށް އެމެރިކާއަށް ދެވުނީ އޮޅިގެން.. | މަޢްލޫމާތު | ޢިލްމު\nBack ކަވާސާ ޢިލްމު ޢިލްމުގެ ބައިތައް މަޢްލޫމާތު ކޮލަމްބަސްއަށް އެމެރިކާއަށް ދެވުނީ އޮޅިގެން..\nސްޕޭނުގެ ރަސްގެފާނު ފަރޑިނަންޑް އާއި ރާނީ އިޒަބެލްގެ ބެއްލެވުމުގެ ދަށުން އިންޑިއާއަށް ކޮލަމްބަސްކުރި ފުރަތަމަ ދަތުރުފެށީ3އޮގަސްޓް 1492މ. ވީ ހުކުރު ދުވަހުއެވެ.މިދަތުރުގައި ލަކުޑިން ބަނދެފައިވާ3ގުރާބު ބައިވެރިވިއެވެ. އެއީ ޕިންޓާ އާއި، ނީނާއާއި، ސެންޓާ މާރިޔާ އެވެ. ދަތުރުގެ ފަޅުވެރިންގެ ޢަދަދަކީ 87 އެވެ. ގުރާބުތަކުގެ ކުރީގައި މަގުދައްކަން އޮތީ، ކޮލަމްބަސް ކައްޕިތާނަކަށް ހުރި ސެންޓާ މާރިޔާ އެވެ.\nކޮލަމްބަސް ދުށް ގޮތުގައި، ރަނުގެ ކަންޒުތަކުން ފުރިފައިވާ، އޭޝިއާގެ އިރުމަތީ އައްސޭރިއާއި، އިރުމަތީގެ ރަށްތައް އޮންނާނީ ޔޫރަޕްގެ ހުޅަނގުގައެވެ. އެހެންކަމުން، ބޯޓުތަކާއިގެން އޭނާ ފުރަތަމަ މިސްރާބުޖެހީ، ސްޕޭނުގެ އައްސޭރިފަށުން، ކެނެރީ ޖަޒީރާތަކުގެ ސޭން ސެބަސްޓިއަން ކިޔާ ރަށާއި ދިމާއަށެވެ. އެއަށްފަހު، ހުޅަނގަށް ގޮސް، އެޓްލާންޓިކް ކަނޑުގެ މެދަށެވެ. އެޓްލާންޓިކް ކަނޑުގެ ބޮޑުބައެއް ކަޑައްތުކުރުމުގައި، އިރުމަތިން ޖެހެމުން ދިޔަ ގަދަ ވައި ކޮލަމްބަސްއަށް ވަރަށް ބޮޑަށް އެހީތެރިވެދިނެވެ.\nމިގޮތަށް މަހެއްހާދުވަހު ދުއްވުނުއިރުވެސް، އޭނާއަކަށް ހިކިފަސްތަނެއް ނުފެނުނެވެ. އެހާ ހިސާބުން، ދަތުރުގެ ބައިވެރިން މަގު ގެއްލުނީ ކަމަށްބަލައި، ދެން އެނބުރި ޤައުމަށް ނުދެވިދާނެކަމަށް ހާސްވެ، ބިރުގަންނަން ފަށައިފިއެވެ. އެކަމަކު ޙިސާބުތައް މުރާޖަޢާކުރުމަށްފަހު، ކޮލަމްބަސް ނިންމީ ދަތުރުކުރިއަށް ގެންދިއުމަށެވެ. އަދި މިކަން ކާމިޔާބުވެއްޖެނަމަ، ރަސްގެފާނު ދެއްވާނެކަމަށް ވަޢްދުކުރައްވާފައިވާ އިނާމުގެ ބޮޑުކަން ހަނދާންކޮށްދީ، ކޮންމެ ގޮތެއްވިޔަސް ދަތުރު ހުއްޓާ ނުލުމަށް ފަޅުވެރިންނަށް، ކޮލަމްބަސް ހިތްވަރު ދޭން ފެއްޓިއެވެ.\nއިރުމަތީ އިންޑިއާއަށް ދިއުމަށްޓަކައި، ހުޅަނގަށް ދަތުރުކުރަން ނިންމުމަކީ، އެއްވެސް ޝައްކެއްނެތްގޮތުގައި ކޮލަމްބަސްއަށް ހެދުނު ވަރަށް ބޮޑު ގޯހެކެވެ. ނަމަވެސް، މިކަމުގެ ސަބަބުން، ވަރަށް މުހިއްމު ހޯދުމަކަށް ކޮލަމްބަސް އަށް މަގުދައްކައި ދިނެވެ. އެއީ ފުރަތަމަ ފަހަރަށް އެމެރިކާ ކޮންޓިނެންޓަށް ދަތުރުކުރެވުމެވެ.\nކޮލަމްބަސް މެދުތެރޭ އެމެރިކާގެ ރަށްތަކުގައި\nކިނާރީ ޖަޒީރާތަކުން ފުރިތާ ގާތްގަނޑަކަށް 37 ދުވަސްފަހުން، އޮކްޓޯބަރ މަހުގެ2ވަނަ ދުވަހު ހެނދުނު، ދަތުރުބަލަހައްޓަންހުރި މީހާ ބާރަށް ގޮވަން ފެށިއެވެ.'' ހިކިފަސްތަނެއް! ހިކިފަސްތަނެއް!'' އެވަގުތުން ފެށިގެން، ގުރާބުތައް އެދިމާއަށް ދަތުރުކުރަމުންގޮސް، އަނެއް ދުވަހު އެތަނަށް ދެވިއްޖެއެވެ. މިރަށަށް ކޮލަމްބަސް ދިން ނަމަކީ 'ސެން ސެލްވަޑޯރ' އެވެ.\nމިރަށާއި ބެހޭގޮތުން ދަތުރުނާމާގައި ކޮލަމްބަސް ލިޔެފައިވެއެވެ.'' އައު ރަށުން އަހަންނަށް ފެނުނީ އޮރިޔާމަށްތިބި ބައެކެވެ. އެމީހުންގެ ސިފަތައް ޢަޖާއިބުވެފައި، ބީރަށްޓެއްސެވެ. އެމީހުންގެ ނޭފަތް ތޮރުފާފައި، ރަން ބޮޅެއް ކޮންމެ މީހެއްގެވެސް ނޭފަތުގައި އެލުވާފައި ހުއްޓެވެ. އަދި އަހަރެމެންނަށް މިއާދެވުނީ، އަގުބޮޑު ޖަވާހިރުތަކުން މުއްސަނދިވެފައިވާ ބިމަކަށްކަން އެނގުނެވެ. މިތަނުން ރަނާއި ފައިދާހުރި އެއްޗިހިތައް އަހަރެމެންނަށް ލިބޭނެއެވެ.''\nއޮކްޓޯބަރ 17ގައި ކޮލަމްބަސް ލިޔެފައިވެއެވެ.'' މިހުރިހާ ދުވަހެއް ވަންދެން އަދިވެސް އަހަރެމެން މިތިބީ އިންޑިއާގައެވެ.'' ކޮލަމްބަސް އަށް ހީވެފައި އޮތްގޮތުގައި އެމީހުންނަށް އެދެވުނު ހިސާބަކީ، އޭޝިއާގެ އިރުމަތީ އައްސޭރިއެވެ.ނަމަވެސް ޙަޤީޤަތުގައި އެމީހުންނަށް އެދެވުނު ހިސާބަކީ މެދުތެރޭ އެމެރިކާގެ މަލަމައްޗެވެ. މީގެ ހެއްކަކީ، ދަތުރުކުރިއަށް ގެންދިއުމުން، ކެރީބިއަން ކަނޑުގެ ރަށްތަކާއި، ކިއުބާގެ އުތުރު އައްސޭރިއާއި، ކައިރީގައިވާ އެހެން ސަރަޙައްދުތަކަށް ކޮލަމްބަސް އަށް ދެވިފައިވުމެވެ.\nއަލަށް ދެވުނު ބިމުން ފެނުނު ވެށްޓާއި، ޤުދުރަތީ ރީތިކަމާއިމެދު، ކޮލަމްބަސް ވަރަށް ބޮޑަށް ޢަޖާއިބުވިއެވެ. އޭނާގެ ލިއުންތަކުން ދަންމަރުކޮށްދޭ ގޮތުގައި، އެއިރުވެސް އޭނާއަށް ހީވެފައި އޮތީ، އާދެވުނު ހިސާބަކީ އިރުމަތީ އޭޝިއާ ކަމަށެވެ.\nދަތުރުފެށިތާ، 8 މަސްދުވަސް ފަހުން، ލިބުނު ބޮޑު ކާމިޔާބާއިގެން، ކޮލަމްބަަސް އެނބުރި ސްޕޭނަށް އައެވެ. އޭނާއަށް 'އުތުރު އިންޑިއާގެ ރަށްތަކަށް ދެވުމުން' ރަސްގެފާނު ފާރޑިނަންޑްވެސް ހުންނެވީ ވަރަށް އުފަލުންނެވެ.\nއެމެރިކާކަން ނޭނގި، ދެފަހަރު ކޮލަމްބަސް އެމެރިކާއަށް ދިޔައެވެ!\nފަހުން އައި 10 އަހަރުދުވަހުގެ ތެރޭގައި، ކޮލަމްބަސް މެދުތެރޭ އެމެރިކާއަށް އެއީ އެމެރިކާކަން ނޭނގި 2ފަހަރު ނުވަތަ އެއަށްވުރެ ގިނައިން ދަތުރުކުރިއެވެ. އެކަމަކު ފަހުގެ ދަތުރުތަކުގައި، މިދެވޭ ހިސާބަކީ އިންޑިއާގެ އިރުމަތީ ރަށްތައް ކަމާއިމެދު، ކޮލަމްބަސްގެ ހިތުގައި ޝައްކު އުފެދެން ފެށިއެވެ. ނަމަވެސް، ޝައްކު ޔަޤީނަކަށް ބަދަލުކޮށް، މިކަމުގެ ޙައްލަކާއި ހަމައަކަށް އޭނާއަކަށް ނާދެވުނެވެ. ' އައު ދުނިޔެ 'އަށް ކޮލަމްބަސް ކުރި3ވަނަ ދަތުރުގެ ދަތުރުނާމާގައި އައު ކޮންޓިނެންޓަކަށް އިޝާރާތްކުރާފަދަ ވާހަކަތަކެއް އޭނާ ލިޔެފައިވެއެވެ. 1498މ. ވަނަ އަހަރުގެ އޮގަސްޓް 14 ގައި އޭނާ ލިޔެފައިވެއެވެ.'' އަހަންނަށް ހީވާ ގޮތުގައި މިތަނަވަސް ކޮންޓިނެންޓަކީ، އަހަރެމެންގެ ވިސްނުމަށް ފޮރުވިފައިވާ އައު ބިމެކެވެ.''\n1502މ.ގައި މިހިސާބަށް ކޮލަމްބަސް ކުރި 4ވަނަ ދަތުރުގައި، އޭޝިއާގެ އިރުމަތީ އައްސޭރިއަށް ދެވޭނީ މިރަށްތަކުގެ ތެރެއިން ދަތުރުކޮށްގެން ކަމަށް އޭނާއަށް ހީވާން ފެށިއެވެ. އެހެންކަމުން، ކޮސްޓަރިކާއާއި، ހޮންޑިއުރާސްއާއި ޖެމެއިކާއާއި ހަމައަށް ދަތުރުކުރިއަށް ގެންދިޔައެވެ. ނަމަވެސް، ގުރާބު ޣަރަޤުވުމުގެ ސަބަބުން، ދަތުރު ކުރިއަށް ނުގެންދެވި، 12 ދުވަސްވަންދެން ޖެމެއިކާގައި ކޮލަމްބަސް މަޑުކުރިއެވެ. އެއަށްފަހު ސްޕޭނުން ފޮނުވި، އުޅަނދެއްގައި އެނބުރި ސްޕޭނަށް ކޮލަމްބަސް ދިޔައީއެވެ. ޖެމެއިކާއަކީ އޭނާއަށް އާދެވުނު އެއްމެ ފަހު ހިސާބެވެ.\nއެމެރިކާކަން ނޭނގި ދެފަހަރަށް އެތަނަށް ދަތުރުކޮށް، އައު ކޮންޓިނެންޓެއް ނޭނގިނަމަވެސް، ހޯދައިދިނުމަށްފަހު، ކޮލަމްބަސް ދުނިޔެއަށް އަލްވަދާޢު ކިއީ،1506މ. ވަނައަހަރުގެ މެއި މަހުގެ 20 ވަނަ ދުވަހުއެވެ.\nއަމްރީގޯ ކޮލަމްބަސްގެ ދަތުރުތައް ފުރިހަމަކުރުން\nކޮލަމްބަސްގެ ދަތުރުތަކަށްފަހު، އޭނާއަށް ހީވެފައި އޮތް ގޮތް ގައިމުކުރުމަށްޓަކައި، އައު ދަތުރުވެރިއަކު، އެހިސާބަށް ދަތުރުކުރަން ފެށިއެވެ. އޭނާއަށް އެމެރިކާގެ މެދުތެރެއަށް ވާޞިލުވެވުމުން، އަނެއްކާވެސް އިތުރު ތަންތަން ހޯދުމަށް، ބްރެޒިލްގެ އައްސޭރިފަށާއި ހަމައަށް، ދެވެންދެން، ދަތުރުކުރިއަށް ގެންދިޔައެވެ. އެހާ ހިސާބުން މިއީ މުޅިން އައު ކޮންޓިނެންޓެއްގެ މަލަމަތިކަން، އޭނާއަށް ކަށަވަރުވިއެވެ. މި ދަތުރުވެރިޔާއަކީ އެމެރިކާގެ ނަން އެމީހަކަށް ނިސްބަތްވާ އަމްރީގޯ ވަސްޕޫޗީ އެވެ. އަމްރީގޯއަށް އެމެރިކާ ޔަޤީންކަމާއިއެކު ހޯދުނުކަމުގެ ޝަރަފު ލިބުނުކަމުގައިވިޔަސް، މިކަމަށް އޭނާއަށް މަގުކޮށައިދިނީ ކޮލަމްބަސް ކަމާއިމެދަކު ދެބަސްވެވޭކަށް ނެތެވެ.


Vampire - 8 | Vaahaka ވެމްޕަޔާ – 8 – Vaahaka\n1k40\tMay 10, 2021\n* އެ ޒުވާނާ ހޭ އަޑުއިވުމުން އަހަރެން މޫނުމަތީގައި އަތްއަޅާ ގެން ހުރެ ކޮޓަރިއަށް ވަނީމެވެ."ގެޓް އައުޓް އޮފް މައި ރޫމް ޕްރިވެންޓާ ގަނޑާ " އަހަރެންނަށް ބުނެވުނު ހާ އެންމެ ބާރަށް އެންބެނީމެވެ. އެ ޒުވާނާ ހެމުން ހެމުން އަހަރެން ގެ އެނދާ ދިމާއަށް އިޝާރާތް ކުރަމުން ދިޔަ އެވެ. އެނދާ ދިމާއަށް ބަލާލަމުން އެއްވެސް އިޚްތިޔާރަކާ ނުލާ އަހަރެންނަށް ވެސް ހޭން ފެށުނެވެ *\n" ހޫ ދަ ހެލް އާ ޔޫ…. ޔޫ ސްޕޮއިލްޑް މައި ޕްލޭން " ކައިޒަން ދެބުމަ ގޮށް ޖަހާލަމުން އެއަންހެން ކުއްޖާ އާ ވާހަކަ ދައްކަމުން ދިޔައެވެ." ވަޓް ޔުއާރ ބްލޭމިން މީނައު… އަންބިލީވެބަލް ޖަސްޓް އަންބިލީވެބަލް…… ޔޫ… ޔޫ.. އަރގް ވަޓް އެވާ" އެއަންހެން ކުއްޖާ ވެސް ކައިޒަން އަށް ރައްދު ދިނެ އަދި އިސްތަށިގަނޑު ގަ ހުރި ގޮދަން ފުށް ތަށް ފޮޅެމުން އެ ކޮޓަރީން ނިކުންނަން އެނބުރީލި ވަގުތު އީވާ ހޭން ހުރިތަން ފެނުމުން ދެލޯ އަޅާލުމަށް ފަހު ކޮޓަރިން ނިކުމެގެން ދިޔައެވެ.\nމިލާން ގެ ފަހަތުން އެ އަންހެން ކުއްޖާ ދިޔުމުން އަހަރެން ކޮޓަރި ތެރެއަށް ވަނީމެވެ. " ކައިޒަނޫ ލޯންގު ޓައިމް ނޯ ސީއިންގް ބަޑީ" " އިޔާން….. ކޮންހެނެއް….. ކިހިނެއް…… ކީއްވެ…… ކޮންއިރަކު؟ " ކައިޒަން ހުރިހާ ސުވާލެއް އެއް ފައްޗަކަށް އަމުނާ ލުމުން އިޔާން އަށް ހިނި އަންނަ ގޮތް ވިއެވެ." ސާބަސް ފްލައިޓް އިން ނެއްނު އަންނާނީ…. އެންޑް ޖަސްޓް ލައިކް އައި ސެޑް4އިޔާސް އެގޯ ހިޔާ އައި އެމް " އިޔާން ވަރަށް ލާނެތް ރާގަކަށް އެހެން ބުނެލިއެވެ. އިޔާން އެންމެ ފަހުން ބުނި ޖުމްލަ ކައިޒަން އަށް އަޑު އިވުމުން ދެލޯ ބޮޑުވެގެން ދިޔައެވެ. " ވަޓް…. އަދިވެސް މެމޮރީ ރީ ގެއިން ނުވޭތަ…… ފަސްޓް އައި ތޯޓް ޔާން އެހެން ބުނީ އެއިރު ކުޑަ ކަމުން ކަމަށް…. އާ އެހެންނު ވާނީ އެއިރު އެންމެ 14 އިޔާސް ވާ ބަޓް ޔޫ ރިއަލީ ކޭމް " ކައިޒަން ހުރިހާ ވާހަކައެއް އެއް ފައްޗަކަށް އަމުނާ ލުމުން އިޔާން އަށް ހިނި އަންނަ ގޮތް ވިއެ ދެން ހަނދާން ވީ ދެންމެ ފެނުނު ކަންތަކުގެ މަތިންނެވެ. " ތި ވާހަކަ ބާއްވާފައި ބުނެބަ ދެންމެ ކޮން ކަންތައް ގަންޑެތަ ތި ހިންގާލީ" " އެއީ ދޯ" ކައިޒަން އިސްތަށިގަނޑު ގާ އަތް ހިންގާލަމުން ހުރިހާ ވާހަކަ އެއް ކިޔާ ދެމުން ކޮޓަރީން ނިކުމެގެން ދިޔައެވެ. އެ ވަގުތަކީ އީވާ އާއި އެ އަންހެން ކުއްޖާ ކޮޓަރިއަށް ވަންނަން އާ ވަގުތެވެ.\nކައިޒަން އެއަންހެން ކުއްޖާ ކުރިމައްޗަށް އެރިއެވެ. ޖެއްސުން ކުރުމުގެ ނިޔަތުގައެވެ. "ވަޓް ދަ އާ ޔޫ އިންސެއިން" އެއަންހެން ކުއްޖާ ދެބުމަ ގޮށް ޖަހާލަމުން ކައިޒަން އަށް އައީ ނުލަފާ ހިންޏެކެވެ. "ޔަޕް" ކައިޒަން ކުރު ޖަވާބެއް ދިނެވެ. އެއަންހެން ކުއްޖާ އާއި އީވާ ދިޔުމުން ކައިޒަން އިޔާން ގާތު އަހާލިއެވެ. " އޭ ޔާނޫ އެއީ ކޮން ބިއުޓީ ކުއީން އެއްތަ" ކައިޒަން ލާނެތް ގޮތަކަށް ހީލަމުން އެހެން އަހާލުމުން އިޔާން ގެ ގާތަށް އައީ ނުލަފާ ހިންޏެކެވެ.\n" ކީއްވީ އަނެއްކާ ހިތް ކީތަ" " ނޫނޭ…. އަހަރެން އީވާ ކަމަށް ހީކޮށް ފުއް އެތި ބޮލަށް އަޅާލިއިރަށް އެންމެ ފުރަތަމަ ވެސް ބުނީ މަގޭ ސުވެޓާއޭވާ " ކައިޒަން އަންހެން އަޑަކުން އެހެން ބުނުމުން އިޔާން ހިނިގަނޑެއް ޖަހާލިއެވެ." އީވާ….. ހޫސް ދެޓް…… ވެއިޓް ޑޯންޓް ޓެލްމީ އެއީ އެ ދިޔަ ބޯހަރު ކުއްޖާ ގެނޑޭ " އިޔާން އެހެން ބުނުމުން ކައިޒަން ހިނިގަނޑެއް ޖަހާލިއެވެ. އަދި އުނަގަނޑުގައި ވިއްދާލަމުން ދެ ލޯ ހަނިކޮށް ލުމަށް ފަހު ބުންޏެވެ .\n" އެހެންވީމަ އިވީ ކަމަނަ އާ ދިމާވެއްޖެ ދޯ….. ދެން ބުނެބަލަ އެއީ ކޮން ބިޔުޓީއެއްތަ " " އޯކޭ ފައިން…. އެއީ މިލާން މައި" އިޔަން ގެ ވާހަކަ މެދުކަނޑާލަމުން ކައިޒަން ވާހަކަ ދެއްކިއެވެ. " ޔުއާ ގާލްފްރެންޑް އޯއެމް ޖީ ފަހަރި ދޯ" ކައިޒަން އެހެން ބުނުމުން އިޔާން މޫނަށް ގޮތެއް ހަދާލަމުން ބުންޏެވެ. " ވަޓް އިޔޫ ޝީ އިސް މައި ސިސްޓާ ކައި ގަނޑާ " " އުޕްސް…. ވެ ވެވެ ތިބުނީ އެ ޕިގްޓޭލްސް އޭތަ" ކައިޒަން އެހެން ބުނުމުން އިޔާން ހިނިގަނޑެއް ޖަހާލުމަށް ފަހު ބުނެލި އެ" ނޫނޭ ކައޭ އެއްވެސް އެއްޗެއް ހަންދާނެތް ނުނެތޭނެ….. ދެންވެސް ދޭ ބަ ފެންވަރަން " އެހެން ބުނުމުމަށް ފަހު އިޔާން އެކޮޓަރިން ނިކުމެގެން ގޮސް އިޔާން އަށް ހާއްސަ ކުރެވިފަވާ ކޮޓަރިއަށް ދިޔައެވެ.\n" އިވީ އައި ޖަސްޓް ކާންޓް ބިލީވް ދެޓް ބޯއީ އީ ސޯ އެރޮގެންޓް ހޫދަ ހެލް ހީ ތިންކް ހީއިޒް "\nމިލާން އިސްތަށިގަނޑު ފެންހިއްކަމުން ކައިޒަން އަށް ކުދި ކިޔަމުން ދިޔައެވެ." ސާބަސް މީނީ އޭނަ ބަހައްޓާ ދެޓްސް ނޮޓް އަނިޔު ތިންގް ފޯ މީ ނައު " އީވާ އެހެން ބުނުމުން މިލާން އީވާ އާ ވީފަރާތައް އެނބުރީލުމަށް ފަހު ބުންޏެވެ. " ވަޓް ޔޫ މީން އޭނަ އުޅެނީ މިގޭގައޭ….. އިޒް ހީ އަ ފެމެލީ މެމްބާ "" ޔާ ހީޒް މައި ބްރޯ " އީވާ އެހެން ބުނުމުން މިލާން ގަބޫލު ކުރަން ދަތި ވިއެވެ. " އެއީ އިވީ ގެ ބްރޯ އޭ…….. ހޫމް ކޮން ނަމެއް ކިޔަނީ " "ކައިޒަން" " ހޫމް މީހާގެ ސިފައާ ނަމާ އެހާ ގުޅޭތީ ދޯ މާ ފޮނިވެގެން އެއުޅެނީ" މިލާން އެހެން ބުނުމުން އީވާ މިލާން އާ ދިމާ ކުރަން ފެށިއެވެ.\n" އޯއޯއޯ ހޫމް ހޫ ފަހަރި ދޯ ހަޔެހަޔެ ހިހިހިހި" އީވާ މިލާން އާ ދިމާ ކުރަން ފެށުމުން މިލާން ތުން އޫކޮށް ލިއެވެ. " ދެން ތި ދިމާނުކޮށް ހެލްޕް މީ" މިލާން އެހެން ބުނުމުން އީވާ ހިނިގަންޑު މަޑުކޮށްލުމަށްފަހު ކޮންކަމަކަށް ތޯ އެހިއެވެ. " ފޯ މައި ރިވެންޖް އެ ކައިޒަން ގަނޑު އަހަރެންގެ ފޭވްރިޓް ސްވެޓާ އެއްކޮށް ރޫއެންކޮށް ލީމަ" މިލާން އެހެން ބުނުމުން އީވާ އިތުރަށް ދިމާކުރަން ފެށިއެވެ. " އޯ އޯ ސްވީޓް ރިވެންޖް ދޯ….. ބަޓް އިޓްސް އަ ގުޑް އައިޑިޔާ…އެކަމް ކޮންހެނެއް ރިވެންޖް ހޯދާނީ " އީވާ އެހެން ބުނުމުން މިލާން ޕްލޭން ކިޔާ ދޭން ފެށި އެވެ." އެންޑް ޔެސް އާންޓް އެންޑް އަންކަލް ގެ ހެލްޕް ވެސް ބޭނުން ވޭ ". އެހެން ބުނުމަށް ފަހު އީވާ އާއި މިލާން ނުލަފާ ވައްތަރަކަށް ހޭން ފެށިއެވެ." ހަހަހަހަހަހާ ހަހަހަހަހަހާ ހާ ".\nއިޔާން ދިޔުމުން ކައިޒަން އެންދުގަ އޮށޯވެލިއެވެ. އެވަގުތު ކައިޒަން ގެ ހިޔާލަށް އައީ މިލާން އެވެ. އެއްވެސް އިޚްތިޔާރަކާ ނުލާ ކައިޒަން އަށް މައި ލިޓުލް ޕިގްޓޭލްސް އޭ ބުނެވުނެވެ." "ޕިގްޓޭލްސް އައި މިސްޑް ޔޫ ސޯ މަޗް…. އެންޑް ހާދަ ރީތި ނަމެކޭ ދޯ ކިޔަނީ ވެސް ޕިގީގެ އިމޭޖް އާ ވެސް ގުޅޭ " އެހެން ބުނި އިރު ކައިޒަންގެ މޫނު މަތީގަ ވަނީ ލުއި ހިނިތުންވުމެއް ވެރިވިއެވެ. ޕިގްޓޭލްސް އަކީ މީގެ ދެ އަހަރު ކުރިން ކައިޒަން މިލާން އަށް ކީވަނަމެކެވެ. އެއީ މިލާން ގެ އަސްލު ނަން ނޭންގިފަ އަދި އަބަދު އިސްތަށިގަނޑު ދެފަރާތަށް އައްސަފަ ހުންނާތީއެވެ.\nއީވާ…. ކީއްވެ އެހާ ދަންނަ ނަމަކާ ވައްތަރީ ؟ކީއްވެ އެ ބޯ ހަރު ކުއްޖާ ގަނޑު މީގެ ކުރިން ފެނިފައި ވާ އިހްސާސެއް ކުރެވުނީ؟ ކީއްވެ މީގެ4އަހަރުކުރިން އެ ހާދިސާ ދިމާވުމުން ކުރިން އަހަރެން ދެކެފަވާ ސޫރައެއް ހެން ހީވަނީ ؟ ޖަވާބު ނެތް އެތަށް ސުވާލެއް އިޔާން ގެ ހިތުގައި އުފެދެމުން ދިޔަ އެވެ. އިޔާން ދެލޯ މަރާލީ އެ ހިޔާލު ތަކުން ދުރަށް ދެވޭތޯ އެވެ.\nއިޔާން އަށް އެ ހަނދާންތަކާ ދުރުވެވުނީ ކޮޓަރީ ދޮރުގައި ޓަކި ޖަހާ އަޑަށްށެވެ. " ވަދެ" އެނދު މަތީގަ އެއޮއް ގޮތަށް އޮވެ އިޔާން ބުނެލިއެވެ. " ސާބަސް ހިނގާ ކާން ދާން ތިހެން ނޯވެ" ކައިޒަން އެތެރެއަށް ވަންނަމުން އެހެން ބުނުމުން އިޔާން އެންދުން ތެދުވިއެވެ. އަދި ކައިޒަން އާ އެކު ޑައިނިންގް ރޫމް އަށް މިސްރާބު ޖެހިއެވެ. އެ ގަޑި އަކީ މިލާން އާއި އީވާ ވެސް ޑައިނިންގް ރޫމް އަށް ދިޔަ ވަގުތެވެ.\nއީވާ އާއި މިލާން ޑައިނިންގް ރޫމް އަށް ވެންނިއިރުގަ ހުރިހާ ނޯކަރުން ތައް ދިޔައީ ސުފުރާ މައްޗަށް ކާއެއްޗެހި އެރުވުމުގަ ހަރަކާތްތެރި ވަމުންނެވެ. އެހެންކަމުން އީވާ މެން ލިވިންގް ރޫމް އަށް ދިޔައެވެ. ވަކި ހިސާބަކަށް ނުދެވުނީސް ކައިޒަން އައިސް މިލާން ގެ ކުރިމައްޗަށް އެރިއެވެ. " ގެޓް އައުޓް އޮފް މައިވޭ " މިލާން އެހެން ބުނުމުން ކައިޒަން ގާތައް އައީ ނުލަފާ ހިންޏެކެވެ.\nމި މަންޒަރު ތައް ބަލަން ހުރި އީވާ ގެ ހިނިގަންޑު މަޑުކޮށްލެ ވުނީ ހަމަ ކިރިޔާ އެވެ. ކައިޒަން މަޑުމަޑުން މިލާން ގެ ކަންފަތު ކާރިއަށް ގުދުވެލީ އެވެ. " މައި ލިޓުލް ޕިގްޓޭލްސް ޑިޑް ޔޫ މިސް މީ " އޭ ބުނުމުން މިލާން މޫނު ޖަންބުކުލަ އިން ފޭދިގެން ދިޔައެވެ.\nކައިޒަން މިލާން އާ އެހޭ ކާރި ވުމުން އީވާ ގެ ހިނިގަންޑު ފަޅާ ގެންދިޔައެވެ. އީވާ ހޭން ފެށުމުން އިޔާން ކަންފަތުގައި އަތް އަޅާލުމަށް ފަހު ބުންޏެވެ. " އާރް ޔޫ އަ ވިޗް ތިހާވަރަކަށް ހޭކަށް " އިޔާން އަސްލު އެހެން ބުނީ އީވާ އަށް ޖެއްސުމަށްށެވެ. އީވާ އިޔާން އެހެން ބުނުމުން އިޔާން އާ ދިމާލަށް ދޫދިއް ކޮއްލިއެވެ. ކައިޒަން އައިސް އިޔާން ގާތު ހުއްޓުނެވެ. ދެން އިޔާން ބަލާލީ މިލާން އަށްށެވެ. އެއިރު މިލާން ހުރީ ލަދުން ގޮސް މުޅިމީހާ ރަތް ވާވަރު ވެފައެވެ.\nލައި May 11, 2021\nހަނާ May 11, 2021\nއައިޝް May 11, 2021\nހޭއި ރައިޓާރ... ޑްރާފްޓްގަ ސޭވްކޮށްފައިވާ ލިޔުންތައް އެޑިޓްކުރާ ގޮތް ބުނެލަދީފާނަންތަ؟\nއެލީ May 16, 2021\nކޮން އިރަކުން އަނެއް ޕާޓް ނެރެނީ؟❤\nވަރަށް ސަޅި ވާހަކަ އެއް އިނގޭ


ނޯޓް7 ގެ ފީޗާތައް އެސް7 އަށް ދެނީ\nގެލަކްސީ ނޯޓް7 އަށް ވުރެ އުމުރު ކުރު ފޯނެއް ސެމްސަންގްގެ ހަޔާތުގައި ވެސް ނުއުފައްދަ އެވެ. ގެލަކްސީ ނޯޓް7 އުފެއްދުން ވެސް ވަނީ ހުއްޓާލާފަ އެވެ. ބެޓެރީ ގޮވައި ހުޅުހިފަން ފެށުމުންނެވެ.\nގޫގުލް ޕިކްސެލް ފޯނަކީ ފެން ނުވަންނަ ފޯނެއް ނޫނެވެ. މި ބުނީ އެއީ ފެން ނުވަންނަ ފޯނެއް ގޮތުގައި ގޫގުލުން ނުބުނާ ވާހަކަ އެވެ. ޕިކްސެލް ފޯނުތައް މާކެޓްކުރުމުގައި ވެސް ގޫގުލުން އެ...\nކުޑަކުދިން ރުއްސަން ސްމާޓް ފޯނު ކުޅެން ނުދީ\nކުޑަކުދިން ރޯލާއިރަށް ނުވަތަ ބޮޑާ ހާކާލާއިރަށް އެކުދިން އަތަށް ސްމާޓް ފޯނު ދިނުމަކީ ވަރަށް ގިނަ މައިންބަފައިންގެ ކުރާ ކަމެކެވެ. ނަމަވެސް އެމެރިކަން އެކަޑަމީ އޮފް ޕީޑިއެޓްރިކްސް...\nއެންޑްރޮއިޑް ފޯނު ބޭނުންކުރާ ފަރާތްތަކަށް "މިހާރު"ން ބޮޑު ހަދިޔާއެއް ދީފި އެވެ؛ އެ މީހަކު ކިޔާ ހިތްވާ އެއްޗެހި އަމިއްލަ އަށް އިޚްތިޔާރު ކޮށްލެވޭ ގޮތަށް ފަރުމާ ކޮށްފައިވާ ފުރަތަމަ...\nއިސްކަން ދެނީ ދަރިފުޅުގެ އަޑަށް ވުރެ ފޯނުގެ ރިންގަށް؟\nދަރިފުޅު ކޮންމެވެސް ކަމަކަށް އެދި ގޮވަނިކޮށް ނުވަތަ ރޮނިކޮށް ފޯނު ރިންގުވެއްޖެ ނަމަ އެންމެ ފުރަތަމަ އިޖާބަ ދޭނީ ކޮން ކަމަކަށް ހެއްޔެވެ؟ ދަރިފުޅަށް ކަމަށް ބުނުމަކީ އެންމެ ފަސޭހައިން...\nސެމްސަންގް ގެލެކްސީ ނޯޓް 7ގެ ބެޓެރީ ހޫނުވެ ރޯވާ މައްސަލާގައި އޭގެ ފޯނުތައް ކަސްޓަމަރުން އަތުން ނަގައި، ބަދަލު ދެމުން އަންނައިރު އެ ފޯނުގެ ބަދަލުގައި ސެމްސަންގުގެ އެހެން ފޯނެއް ގެންގުޅެން އެއްބަސްވާ މީހުންނަށް 100 ޑޮލަރު ދޭން ނިންމައިފި އެވެ.\nސްމާޓްފޯނެއްގައި ނައިޓް ވިޝަން ކެމެރާއެއް\nގެލަކްސީ ނޯޓް7އާ ހެދި ސްމާޓްފޯން މާކެޓްގައި ހެދުނު ބާގަނޑު، މި ފޯނުގެ ސަބަބުން ފޫބެދިދާނެ ކަމަށް ބުނެވެ އެވެ. މިއީ "ލޫމީގޮން ޓީ3" އެވެ. ރޮބޮޓަކަށް ކިޔާ ނެމެއް ނޫނެވެ. އެކަމަކު ވެސް ކުޅެދުންތެރި، ބާރުގަދަ ފޯނެކެވެ.\nދެކުނު ކޮރެއާގެ ސެމްސަންގް އިލެކްޓްރޯނިކްސް އިން އެންމެ ފަހުން އުފެއްދި ފޯނު ކަމަށްވާ ނޯޓް7ބާޒާރަށް ނެރުނީ ފަޚުރުވެރިކަމާ އެކުގަ އެވެ. އެކަމަކު މަސް ދުވަސް ނުވަނީސް އޭގެ ވިޔަފާރި...\nސެމްސަންގުން ނޯޓް7ބާޒާރަށް ނެރުމާ އެކު އޭގެ ފޯނުތަކުގެ ބެޓެރީ ހޫނުވެ އަލިފާން ރޯވާ މައްސަލަ ޖެހުމުން ފޯނު ވިއްކުން މެދުކަނޑާލައި، މައްސަލަ ހައްލުކޮށްފައި ނެރުނު ކަމަށް ބުނި...\nޕިކްސެލް ފޯނު އުފެއްދުމަށް ގޫގުލުން އެޗްޓީސީ އިޚްތިޔާރުކުރުމަކީ ލިބުނު ވަރަށް ބޮޑު އުފަލެއް ކަމަށް އެ ކުންފުނިން ބުނެފި އެވެ. ސިނާއަތުގައި ބާރުގަދަ ކުންފުންޏެއް ގޮތުގައި ދެމިއޮތުމަށް ކުރާ މަސައްކަތްތަކަށް ހިތްވަރު ލިބިއްޖެ ކަމަށް ވެސް އެޗްޓީސީ ބުންޏެވެ.\nގޫގުލްގެ އަމިއްލަ ފޯނު ދައްކާލައިފި، ވަރަށް ފުރިހަމަ\nމީގެ ކުރިން އެހެން ކުންފުނިތަކާ ހަވާލުކޮށްގެން ފޯނު ޑިޒައިންކުރި ގޫގުލްގެ އަމިއްލަ ޑިޒައިނަށް ހެދި "ޕިކްސެލް" އިއްޔެ ދައްކާލައިފި އެވެ.\nސެމްސަންގް ގެލެކްސީ ނޯޓް7ބާޒާރަށް ނެރުނު ތަނާ އޭގެ ބައެއް ފޯނުތަކުގެ ބެޓެރީ ހޫނުގެ ގޮވުމުގެ މައްސަލަތަކާ ހެދި ވިއްކުން ހުއްޓާލުމަށް ފަހު މައްސަލަ ހައްލުކޮށް ދެކުނު ކޮރެއާގައި...\nOctober 03, 2016 2\nސްމާޓްފޯނުތަކަށް ސޯލާ ޕަވާ އަންނާނެތަ؟\nހިތުހުރިހާ މޮޅުކަމެއް ސްމާޓްފޯނުތަކަށް ދެވިއްޖެ އެވެ. އެ ހުރިހާ މޮޅު ކަމެއް ދެމެހެއްޓޭ ވަރު އެކަމަކު ބެޓެރީގައި އަދި ވެސް ނެތެވެ. ހެނދުނު ފުލް ޗާޖްކޮށްގެން އޮފީހަށް ގޮސް އަންނައިރު ބެޓެރީގައި ކަންފުޅެއް ހުންނަނީ މަދު ދުވަހަކު އެވެ.\nބްލެކްބެރީ ފޯނު އުފެއްދުން ހުއްޓާލަނީ\nސްމާޓްފޯން މާކެޓްގައި، އިރެއްގައި ގަދަ އަޑެއް ފަނޑުވަނީ އެވެ. ބްލެކްބެރީން ދެން ފޯނުު ނުއުފައްދާނެ ކަމަށް ބުނެފި އެވެ. އެ މަރުކާގެ ފޯނެއް ބޭނުންނުކުރި ނަމަވެސް، ބްލެކްބެރީ އަކީ ރީތި ނަމެކެވެ. ފޯނުތައް ވެސް އެހާ ރީއްޗެވެ.\nއައިފޯނު7ލިބުނުތަ؟ މުޅި ރާއްޖޭން ވިކި ހުސްވެއްޖެ\nއައިފޯން7ގައި "އަތްލާން" ނިދި ނަގާލާފައި ކިޔޫގައި


COVID-19: Fasmugoo in vikka mudhaa customerunge ge ah!\nކޮވިޑް-19: ފަސްމުގޫން ވިއްކާ މުދާ ކަސްޓަމަރުންގެ ގެއަށް\nކޮވިޑް-19 ފެތުރުން ކޮންޓްރޯލް ކުރުމަށް ރައްޔިތުން ގޭގައި ތިބެން ސަރުކާރުން އެންގި އެންގުމަށް އެއްބާރުލުން ދިނުމަށްޓަކައި، އޭދަފުށީ ފަސްމުގޫ ފިހާރައިން ވިއްކާ މުދާ ކަސްޓަމަރުންގެ ގޭގެ އަށް ޑެލިވާކޮށްދޭން މިއަދު ފަށައިފި އެވެ.\nބ. އަތޮޅުގައި ހޯލް ސޭލް އާއި ރިޓޭލް ވިޔަފާރި އެންމެ ފުޅާ ދާއިރާގައި ކުރަމުން އަންނަ ފަސްމުގޫން ބުނީ 100ރ އަށް ވުރެ މަތިން ކުރާ ވިޔަފާރިތަކަށް ޑެލިވަރީގެ ހިދުމަތް ދޭނެ ކަމަށެވެ. ފަސްމުގޫގެ މި ހިދުމަތާ އެކު، އާންމުކޮށް ބޭނުންކުރާ ހުރިހާ ތަކެއްޗަކަށް އޯޑަރު ދިނުމުގެ މަގު ވަނީ ފަހިވެފަ އެވެ.\nޑެލިވަރީ ކޮށްދެނީ ހެނދުނު 9:00 އިން މެންދުރު 12:00، މެންދުރުފަހު 14:00 އިން ހަވީރު 17:00 އަށް އަދި ރޭގަނޑު 8:00 އިން 10:00 އަށެވެ. އޯޑަރު ދޭ ތަކެއްޗަށް ފައިސާ ދެއްކުމަށް ބީއެމްއެލް ކާޑާއި ނަގުދު ފައިސާ ވެސް ބަލައިގަންނާނެ ކަމަށް ފަސްމުގޫން ބުންޏެވެ.\n“ކަސްޓަރަމުން ގޭގައި ތިއްބަވާ، ބޭނުންވާ ތަކެތި 9591122 އަށް ވައިބަ ކޮށްލާ، އިތުރު އެއްވެސް ޗާޖަކާ ނުލައި އަޅުގަނޑުމެން ގެއަށް ގެންގޮސްދޭނަން،\nފަސްމުގޫން ބުނީ މިގޮތަށް ޑެލިވަރީގެ ހިދުމަތް ދެނީ ގޭގައި ރައްކާތެރިކަމާ އެކު ތިބޭ އިރު ކަސްޓަމަރުންނަށް ލުއިފަސޭހަ ކޮށްދިނުމުގެ ބޭނުމުގައި ކަމަށެވެ. އެހެންކަމުން އެ ހިދުމަތް އެންމެ ފުރިހަމައަށް ބޭނުންކުރަން ފަސްމުގޫން އެދެ އެވެ.\nކޮވިޑް-19 އިން ރައްކާތެރިވުމަށް އަތްދޮވުމަށް ބާރު އެޅުމަށް، ފަސޭހައިން އަތް ދޮވެވޭނެ ގޮތް ހަދައިދިނުމަށް ފަސްމުގޫން ވަނީ އެ ފިހާރައިގެ ބޭރުގައި އަތް ދޮންނަ ތަށި ވެސް ބަހައްޓައިފަ އެވެ.\nގިނަގިނައިން އަތް ދޮވުމުގެ އިތުރުން، ކެއްސައި ކިނބިހި އަޅާއިރު ނިވާކުރުމަށް ކަމާ ބެހޭ ފަރާތްތަކުން އަންނަނީ އިރުޝާދު ދެމުންނެވެ. އޭގެ އިތުރުން، މީހުން އެއްވެ އުޅޭ ތަންތަނަށް ނުދިޔުމަށާއި ބަލިވެ ކެއްސާނަމަ، މާސްކް އެޅުމަށް އެ ފަރާތްތަކުން އެދެ އެވެ.\nރާއްޖޭގައި 13 މީހަކަށް ކޮރޯނާ ވައިރަސް ޖެހުނު ނަމަވެސް، ފަސް މީހަކު ވަނީ އެ ބަލިން ރަނގަޅުވެފަ އެވެ. އެކަމަކު އަދިވެސް އެ ބަލި ރާއްޖޭގައި ފެތުރުމުގެ ބިރު އެބަ އޮތެވެ.


އަގުތައް މުރާޖާ ނުކުރުމުން ޓެކްސީ ޑްރައިވަރުން ކުރި އިހުތިޖާޖު\nPhoto Gallery: Aguthah muraajaa nukurumun taxi driverun kuri ihuthijaaj\nޓެކްސީ ޑްރައިވަރުންގެ އިހުތިޖާޖު: ޓެކްސީ ޑްރައިވަރުން ވަނީ މީގެ ކުޑަ ދުވަސްކޮޅެއް ކުރިން ތެލުގެ އަގަށް އައި ބަދަލާއި ގުޅިގެން ޓެކްސީގެ އަގުތަކަށް ވެސް ބަދަލު ގެންނަން ނިންމާފައި. އަދި އެ އަގުތައް ޓްރާންސްޕޯޓަށް ވެސް ހުށަހެޅި. އަދި މިދިޔަ ބުރާސްފަތި ދުވަހާއި ހަމައަށް ވަގުތު ދިން. ނަމަވެސް ސަރުކާރު އޮފީސްތައް ބަންދުކުރިއިރު ވެސް ޓެކްސީ ޑްރައިވަރުންގެ ހުށަހެޅުމަށް އެދެވޭ ނަތީޖާއެއް ނުލިބުމުން ޓެކްސީ ސެންޓަރުތައް ބަންދުކޮށް ޓެކްސީ ލިބޭނެ މޯބައިލް އެޕްލިކޭޝަންތައް ޑައުންކޮށް ޑްރައިވަރުން ދަތުރު ކުރުން ހުއްޓާލާ އިހުތިޖާޖަށް ނިކުތް — ފޮޓޯ / ހަތާވީސް އޮންލައިން\nޓެކްސީ ޑްރައިވަރުންގެ އިހުތިޖާޖު: ޓެކްސީ ޑްރައިވަރުން ވަނީ މީގެ ކުޑަ ދުވަސްކޮޅެއް ކުރިން ތެލުގެ އަގަށް އައި ބަދަލާއި ގުޅިގެން ޓެކްސީގެ އަގުތަކަށް ވެސް ބަދަލު ގެންނަން ނިންމާފައި. އަދި އެ އަގުތައް ޓްރާންސްޕޯޓަށް ވެސް ހުށަހެޅި. އަދި މިދިޔަ ބުރާސްފަތި ދުވަހާއި ހަމައަށް ވަގުތު ދިން. ނަމަވެސް ސަރުކާރު އޮފީސްތައް ބަންދުކުރިއިރު ވެސް ޓެކްސީ ޑްރައިވަރުންގެ ހުށަހެޅުމަށް އެދެވޭ ނަތީޖާއެއް ނުލިބުމުން ޓެކްސީ ސެންޓަރުތައް ބަންދުކޮށް ޓެކްސީ ލިބޭނެ މޯބައިލް އެޕްލިކޭޝަންތައް ޑައުންކޮށް ޑްރައިވަރުން ދަތުރު ކުރުން ހުއްޓާލާ އިހުތިޖާޖަށް ނިކުތް. އަދި ރޭގަނޑު ވުމުން ޑްރައިވަރުންގެ އިހުތިޖާޖު މާލެ އަށް ބަދަލު ކުރުމަށް މިސްރާބު ޖެހި. އެކަމަކު ހުޅުމާލެ އިން ބްރިޖަށް އަރަން އޮތް ހައިވޭ އިން ފުލުހުން ޓެކްސީތައް ހުއްޓުވި. އަދި މާލެ ދެވޭނީ ފަހަރަކު ތިން ޓެކްސީ އަށް ކަމަށް އެންގި. އެކަމާ ޑްރައިވަރުން ނުރުހުން ފާޅުކުރި، އަދި އެމީހުން ބޭނުން ވަނީ އެއްކޮށް މާލެ ދިއުމަށް ކަމަށް ބުނި. އެއާއެކު ހައިވޭ ބްލޮކްވެގެން ދިޔަ. އެކަމުން އާއްމު ދަތުރު ފަތުރަށް ވެސް ހުރަސް އެޅިގެން ދިޔަ — ފޮޓޯ / ހަތާވީސް އޮންލައިން\nފުލުހުންތަކެއް މަގުމަތި ބެލެހެއްޓުމުގައި ހަރަކާތްތެރިވަނީ: ފޮޓޯ / ހަތާވީސް


މޫސުން ގޯސް؛ ކަނޑުދަތުރުކުރާއިރު ސަމާލުވުމަށް އަންގައިފި\nރާއްޖޭގެ އެކިހިސާބުތަކަށް ގުގުރުމާއިއެކު ވިއްސާރަކުރާނެކަމަށް މޫސުމާބެހޭ ޤައުމީ އިދާރާއިން ވިދާޅުވެއްޖެއެވެ.\nރާއްޖޭގެ އެކި ހިސާބުތަކަށް މޫސުން ގޯސްވެފައިވާއިރު، މެޓް އޮފީހުން ވަނީ އައްޑޫ ސިޓީއާއި ފުވައްމުލަކަށް ސިޓީއަށް އަދި ގދ. އަތޮޅުން ފެށިގެން ފ. އަތޮޅަށް ޔެލޯ އެލާޓްވެސް ނެރެފައެވެ. އެގޮތުން އެސަރަހައްދުތަކަށް ބޯކޮށް ވާރޭވެހުމާއެކު ގުގުރުން އެކަށީގެންވާކަމަށް މެޓް އޮފީހުން ވިދާޅުވެއެވެ.\nމެޓް އޮފީހުން ވިދާޅުވީ މިސަރަޙައްދުތަކުގެ އިތުރުން، ރާއްޖޭގެ އެކިހިސާބަށް ގުގުރުމާއިއެކު ވިއްސާރަކުރާނެކަމަށާއި އަދި ދެކުނާއި މެދުރާއްޖެތެރޭގެ ބައެއް ރަށްތަކަށް ބޯކޮށް ވާރޭވެހުން އެކަށީގެންވާކަމަށެވެ. މީގެއިތުރުން ދެކުނާއި މެދުރާއްޖެތެރޭގައި ކަނޑުތައް ގަދަވާނެކަމަށާއި އުތުރުގައި އާދައިގެެވަރަކަށް ގަދަވެފައި ވިލާގަނޑުގައި ގަދަވާނެކަމަށްވެސް މެޓް އޮފީހުން މައުލޫމާތުދެއްވައެވެ.\nމެޓް އޮފީހުން ވިދާޅުވީ ދިޔަވަރު ބޮޑުވާގަޑީގައި ބައެއް ރަށްތަކަށް އުދައިގެ އަސަރުކުރުމަކީވެސް އެކަށީގެންވާކަމެކަމަށެވެ. އެހެންކަމުން ހުރިހާ ފަރާތްތަކުން، ހާއްސަކޮށް ދެކުނާއި މެދުރާއްޖެތެރޭގައި ސަރަހައްދުގައި ކަނޑުދަތުރުކުރާ ފަރާތްތަކުން، މޫސުމަށް ސަމާލުވުމަށް ދަންނަވާކަމަށް މެޓް އޮފީހުން ވިދާޅުވެއެވެ.\nއަރުޝީފަށް ނެގީ 29/03/2021 08:41\nއެންމެފަހުން އަޕްޑޭޓްކުރީ 29/03/2021 08:41\nރިފާޢަތު 11 މިނެޓު ކުރިން


Covid-19: Contactthah varah bodah madhuvejje\nމިރޭގެ ނޫސްވެރިންގެ ބައްދަލްވުމުގައި ޑރ. ނަޒްލާ ވާހަކަދައްކަވަނީ --\nރާއްޖެއިން ކޮވިޑް-19 އަށް ޕޮޒިޓިވްވާ މީހުންގެ ކޮންޓެކްޓްސްގެ އަދަދު މިފަހުން ބޮޑުތަނުން މަދުވެފައިވާ ކަމަށް ނޭޝަނަލް އިމަޖެންސީ އޮޕަރޭޝަން ސެންޓަރު (އެންއައިއޯސީ) އިން ބުނެފި އެވެ.\nއެންއައިއޯސީން މިރޭ ބޭއްވި ނޫސްވެރިންގެ ބައްދަލްވުމުގައި ޑރ. ނަޒްލާ ރަފީގު ވިދާޅުވީ ޕޮޒިޓިވްކޭސްތައް ފެންނަން ފެށި ފުރަތަމަ ދުވަސްކޮޅު ކޮންމެ ކޭސްއަކާއި ގުޅިގެންވެސް ގިނަ ކޮންޓެކްޓްތަކެއް ފާހަގަ ކުރެވޭ ކަމަށެވެ. އެގޮތުން ބައެއް ކޭސްތަކުގައި އެތައް ސަތޭކަ ކޮންޓެކްޓެއް ހުންނަ ކަމަށެވެ.\nނަޒްލާ ވިދާޅުވީ މިފަހުން ޕޮޒިޓިވްވާ ކޭސްތައް އިތުރުވަމުންދަނީ ޓެސްޓް ކުރެވޭ މިންވަރު އިތުރުވުމުން ކަމަށެވެ. އަދި ޕޮޒިޓިވް ކޭސްތައް ގިނަ ނަމަވެސް އެ މީހުންގެ ކޮންޓެކްޓްސް ވަރަށް ދަށް ކަމަށެވެ. އެއީ ލޮކްޑައުންގެ ސަބަބުން ލިބުނު ކުރިއެރުމެއް ކަމަށް ވިދާޅުވިއެވެ.\n"އަޅުގަނޑުމެންނަށް އެބަ އެނގޭ ލޮކްޑައުން އައިފަހުން ކޭސްތައް ފެންނަލެއް އިތުރުވީނަމަވެސް އެވްރެޖްކޮށް ކޮންމެ ކޭސްއަކަށް ބަލާއިރު ފެންނަ ކޮންޓެކްޓްސްގެ އަދަދު ވަރަށް ބޮޑަށް މަދުވެފައިކަން އަދި ޖުމްލަކޮށް ފެންނަ ކޮންޓެކްޓްސްގެ އަދަދުވެސް ވަރަށް ބޮޑަށް މަދުވެފައިވާ ކަމަށް." ނަޒްލާ ވިދާޅުވިއެވެ.\nނަޒްލާ ވިދާޅުވީ މިދިޔަ މަހުގެ 15 އިން 22 އަށް 66 މީހަކު ޕޮޒިޓިވްވެފައިވާއިރު އެ މީހުން 1868 މީހަކާ ކޮންޓެކްޓް ވެފައިވާ ކަމަށެވެ. އަދި އޭޕްރީލް މަހުގެ 23 ފެށިގެން 29 ގެ ނިޔަލަށް 191 މީހުން ޕޮޒިޓިވްވެފައިވާއިރު 1972 ކޮންޓެކްޓެއް ފާހަގަ ކުރެވިފައިވެއެވެ. އޭޕްރީލް މަހުގެ 30 ފެށިގެން މެއި މަހުގެ ހައެއްގެ ނިޔަލަށް 341 މީހުން ކޮވިޑަށް ޕޮޒިޓިވްވެފައިވާއިރު އެ މީހުން 1267 މީހަކާއި ކޮންޓެކްޓްވެފައިވެއެވެ. އަދި މެއި މަހުގެ ހަތްވަނަ ދުވަހުން ފެށިގެން 13 ވަނަ ދުވަހުގެ ނިޔަލަށް 337 މީހުން ކޮވިޑަށް ޕޮޒިޓިވްވެފައިވާއިރު އެމީހުން ކޮންޓެކްވެފައިވަނީ 914 މީހުންނާ ކަމަށް ނަޒްލާ ވިދާޅުވިއެވެ.


Addu Link road: Beynun kurevey varah vure haalathu goas – adduLIVE\nއައްޑޫ ލިންކު ރޯޑު: ދަތުރުކުރެވޭ ވަރަށްވުރެ ހާލު ގޯސް\n1 Nov 11, 2020, 20:00 އަހުމަދު ނަސޫހް\nއައްޑޫ ލިންކު ރޯޑު ހަލާކުވެފައިވާ މިންވަރު. ފޮޓޯ: ފޭސްބުކް/\nއައްޑޫ ސިޓީގެ އެންމެ ގިނަ ބަޔަކު ބޭނުންކުރާ، ސިޓީގެ ފަސް އަވަށް ގުޅުވައިދޭ ލިންކު ރޯޑުގެ ހާލަތު ދެރަވެ މަގުގެ ބޭނުން އެދެވޭ ގޮތެއްގައި ނުހިފި، ދަތުރުކުރާ މީހުންގެ ސަލާމަތަށް ނުރައްކާވާ ހިސާބަށް މަގުގެ ހާލަތު ގޮސްފިއެވެ.\nލިންކު ރޯޑުގައި ހެދިފައިވާ ވަޅުގަނޑުތައް ބޮޑުވެ އެހި ހިސާބުތަކުގައި އެއްފަޅި އެއްކޮށް ބޭނުންނުކޮށް، ދަތުރުވެރިން ވަނީ އަނެއް ފަރާތުން ދަތުރުކުރަން ފަށާފައެވެ.\nމިދުވަސްކޮޅަކީ އައްޑޫއަށް ވިއްސާރަ ދުވަސްވަރަކަށް ވެފައި، ވާރޭ ވެހި މަގުގައި ފެންބޮޑުވެފައިވާއިރު ވަޅުގަނޑުތައް ބޮޑުވުމުގެ ސަބަބުން މަގުން ދަތުރުކުރާ ފަރާތްތަކަށް ވަޅުގަނޑުތައް ނުފެނި ދުއްވާ އުޅަނދަށާއި މީހުނަށް ވެސް ގެއްލުންތަކެއް ލިބިފައި އެބަ ހުއްޓެވެ.\nމަގުގެ ހާލަތު ދަށްވެ އެންމެ ބޮޑުތަކުލީފެއް އުފުލަން ޖެހެނީ އައްޑޫގެ މަރަދޫ، މަރަދޫފޭދޫ އަދި ފޭދޫ އަވަށުގެ ރައްޔިތުންނެވެ. މިތިން އަވަށަކީ ވެސް ނަރުދަމާ އެޅުމަށް އަވަށުގެ ބޮޑު މަގު އެއްކޮށް ބޭނުންނުކުރެވޭ ވަރަށް ކޮނެ، މަރާމާތުނުކޮށް އޮތް ތިން އަވަށެވެ. ތިން އަވަށުގެ ވެސް ބޮޑުމަގު ހަލާކުވެފައިވާތާ މިހާރު އެތައް އަހަރެއް ވަނީ ވެފައެވެ.\nމިހާލަތުން އަރައިނުގަނެވި އޮތްވާ ތިން އަވަށުގެ ލިންކު ރޯޑުގައި ވެސް ބޮޑެތި ވަޅުގަނޑުތައް ހެދި، މަރާމާތު ނުކުރެވި އޮތުމުގެ ސަބަބުން ސަރުކާރަށް އެތައް ބަޔަކު އަންނަނީ ފާޑުކިޔަމުންނެވެ.\nޚާއްސަކޮށް، އައްޑޫގެ މަގު ހެދުމުގެ މަޝްރޫއު ފެށޭ ވާހަކަ ދޭތެރެއަކުން ނޫސްތަކުގެ ސުރުޚީއަށް އަރަމުން އަންނައިރު، އަމަލީ މަސައްކަތެއް ނުފެށި ގިނަ ދުވަސްވަމުން އަންނާތީ ރައްޔިތުންގެ އިތުބާރު ސަރުކާރަށް ގެއްލެން ފަށައިފިއެވެ.\nއެންމެ ފަހަކަށް ހާމަކޮށްފައިވާ ގޮތުގައި، މި ހިނގަމުންދާ ނޮވެމްބަރު މަހަކީ އައްޑޫގެ މަގު ހެދުމުގެ މަޝްރޫއު ފެށޭނެ މަހެވެ.\nތާރު އެޅިފައިނުވާ މަގުތަކުގެ ހާލަތު ގޯސްކަމުން ތާރު އެޅިފައި އޮތް ލިންކު ރޯޑު ބޭނުން ކުރަން ގިނަ ބަޔަކަށް ވަނީ މަޖުބޫރުވެފައެވެ. ލިންކު ރޯޑުގައި ދުއްވަން ދަތިވުމާ ގުޅިގެން އައްޑޫގެ ރައްޔިތުންނަށް އުފުލަން ޖެހިފައިވާ ތަކުލީފުތައް ކަމާ ބެހޭ އިދާރާތަކަށް ނުފެންނާތީ ގިނަ ބަޔަކު އަންނަނީ ނުރުހުން ފާޅުކުރަމުންނެވެ.


Bisham'ah ves javaabudhaarivaan furusathu dheynjehey!\nބިޝާމަށްވެސް ޖަވާބުދާރީވާން ފުރުސަތު ދޭންޖެހޭ!\nމަޖިލީހުން މީގެ ކުރިންވެސް ބިޝާމް މަގާމުން ވަކިކުރުމުގެ މަސައްކަތް ފެށި\nބިޝާމް މަޤާމުން ވަކިކުރުމުގެ މަސައްކަތް ފަށާ ކޮންމެ ފަހަރަކު އެކަމަށް ހުއްޓުމެއް އާދޭ\nބިޝާމަށް ޖަވާބުދާރީވުމުގެ ފުރުސަތުދިނުމަށް ކޮމެޓީން ވަނީ ނިންމާފައި\nކ. މާލެ | 22 ނޮވެންބަރ 2019 | ހުކުރު 17:53 | 2,249\nޕީޖީ ބިޝާމް - ޕީޖީ އޮފީސް\n19 ވަނަ ރައްޔިތުންގެ މަޖިލީހުގެ މެޖޯރީޓީ އެމްޑީޕީ އަށް ލިބުން ހިސާބުން ފެށިގެން އެންމެ ގަދަޔަށް މެމްބަރުން ދައްކަމުން އައި ވަހާކަ އަކީ ޕްރޮސެކިއުޓާ ޖެނެރަލްކަމުގެ މަގާމުން އައިޝަތު ބިޝާމް ވަކިކުރަން ޖެހޭކަމުގެ ވާހަކައެެވެ. މެމްބަރުން ވިދާޅުވަމުން ގެންދެވީ, އެކަމަނާ އަކީ ކުރީގެ ރައީސް އަބްދުﷲ ޔާމީންގެ ސަރުކާރުގައި ޔާމީން ބޭނުންވި ގޮތަކަށް ސިޔާސީ އިދިކޮޅު ފަރާތްތަކާއި ދެކޮޅަށް ދައުވާތައް އުފުލަމުން ގެންދެވި ބޭފުޅެއްކަމަށެވެ. އެއްކޮޅަކަށް ބުރަވެ ސަރުކާރުން ބޭނުންވިހާ ގޮތަކަށް ކަންތައް ކުރުމުގައި އަރާ ހުންނެވި ކަމަނާއެއް ކަމަށެވެ. އިންސާފުގެ ހަމަތަކުން އެއްކިބާވެ ހުންނެވި ކަނބަލެއްކަމަށެވެ.\nއެކަމަނާގެ ނަޒާހަތްތެރިކަމާއި މެދު ގިނަ ރައްޔިތުންތަކެއް ވެސް ދިޔައީ ސުވާލު އުފައްދަވަމުންނެވެ. ގާނޫނީ ދާއިރާގެ ފުންނާބު އުސް ފަރާތްތަކުންވެސް އެއްބަސްވާ ގޮތުގައި ބިޝާމް އަކީ ޕީޖީގެ މަގާމަށް ކުފޫހަމަވާ ބޭފުޅެއް ނޫނެވެ. އެ ހުރިހާ ކަމެއް އެހެން އޮވެ އެކަމަނާ މަގާމުގެ ވަކިކުުރުމުގެ މަސައްކަތް މަޖިލީހުގައި ތަފާތު އެކި ފަހަރުމަތިން ކުރިއަށްގެންގޮސްފައިވެއެވެ. މަޖިލީހުގެ ޖުޑިޝަރީ ކޮމިޓީ އަށް ބިޝާމް ހާޒިރުކުރި ކުރެވި ބިޝާމްގެ އިތުބާރު ނެތް ކަމުގެ މައްސަލަ ތަޅުމަށް ފޮނުވުމަށް ސަރުކާރު ކޯލިޝަން ގައި ހިމެނިވަޑައިގަންނަވާ މެމްބަރުން އަމަލީ ގޮތުންވެސް މަސައްކަތްކުރެއްވި އެވެ. ނަމަވެސް ދެތިން ފަހަރަށްވެސް ކުރި މަސައްކަތްތައް ކާމިޔާބުނުވެ، ވަކި ހިސާބަކުން އިތުބާރު ނެތްކަމުގެ މައްސަލަ ހުއްޓުމަކަށް އާދެ އެވެ.\nއެއީ ކޮން ސަބަބަކާއި ހުރެގެން ކަމަށް ޙުދު މަޖިލީހުންގެ މެމްބަރުންނަށް ވެސް އެނގިވަޑައިނުގަންނަވަައެވެ. އެކިފަހަރު ދައްކަމުންގެންދިޔައީ އެކި ބަހަނާތަކެވެ. އެމްޑީޕީ ޕާލިމެންޓްރީ ގްްރޫޕުގައި އެކަމާއިމެދު ބައެއް މެމްބަރުންގެ މެދުގައި ހިޔާލު ތަފާތުވުންތަކެއްވެސް އުފެދުނުކަމަށްވެއެވެ. އޭރު އަޑު ފެތުރިފައިވާގޮތުން ޕީޖީ ވަކިނުކޮށްގެން އުޅެނީ ރައީސް އަބްދުﷲ ޔާމީންގެ މައްސަލަ އަށް ވަކި ގޮތެއް ނިމެންދެނެވެ.\nކުރިން އެބަޔަކަށް ބިޝާމް ރަނގަޅުވި އިދިކޮޅަށްވެސް މިހާރު ބިޝާމް އެއްވެސް ގޮތަކަށް ކަމުދާ ކަމަކަށް ނުވެއެވެ. ބިޝާމް އަކީ ކުރިން އެބޭފުޅުންގެ ސަރުކާރުގައި ސިޔާސީ ދައުވާތައް އުފުއްލެވި ބޭފުޅުއްްކަމަށް މިހާރު އެ ފަރާތްތަކުން އެއްބަސްވެއެވެ.\nބިޝާމްގެ މައްސަލަ ''އޮޔާދާ'' އޮޑިއެއްހެން ދަނިކޮށް އަނެއްކާވެސް މިވަނީ އެކަމަނާ ވަކި ކުރުމުގެ މަސައްކަތް ފަށާފައެވެ. ނިމުނު ބުދަ ދުވަހު ބޭއްވި ޖުޑިޝަރީ ކޮމިޓީގައި ބިޝާމް އެ ކޮމިޓީއަށް ހާޒިރުކުރުމަށް ނޯޓިސް ވެސް ވަނީ ފޮނުވާފައެވެ. ކޮމީޓިގެ ނައިބް މުގައްރިިރު ފޮނަދޫ ދާއިރާގެ މެމްބަރު މޫސާ ސިރާޖް ވިދާޅުވި ގޮތުގައިި މީގެކުރިން ބިޝާމް އެ ކޮމިޓީއަށް ވަޑައިގެން ދެއްވާފައިވާ މައުލޫމާތުތަކަކީ ދޮގު މައުލޫމާތުތަކެކެވެ. އެއީ ކޮމީޓިން އެއްކޮށްފައިވާ މައުލޫމާތުތަކުގެ އަލީގައި އެކަމަށް އެކަށީގެންވާވަރު ހެކި ލިބެން އެބަހުރި ކަމަށްވެސް ސިރާޖު ވިދާޅުވެފައިވެއެވެ.\nބިޝާމް ހާޒިރުކުރަން ފެންނަ ކަމަށް ވޯޓު ނުދެއްވާ ހަމައެކަނީ މެމްބަރަކީ ގުރައިދޫ ދާއިރާގެ މެމްބަރު އިބްރާހިމް ރިޒާއެވެ. ރިޒާގެ ނަޒަރުގައި ބިޝާމްގެ އިތުބާރު ނެތްކަމަށް މެމްބަރުން އެއްބަސްވާއިރު އިތުރަށް އޭނާ ހާޒިރުކޮށް ޖަވާބުދާރީވާން ފުރުސަތު ދެއްވާކަަށް ނުޖެހޭއެވެ. އެހެން ނަމަވެސް ކޮމީޓިގެ މެމްބަރުންގެ ނަޒަރުގައި ޖަވާބުދާރީވުމުގެ ފުރުސަތު ދިނުމަކީ ގާނޫނު އަސާސީން ކޮންމެހެންވެސް ލާޒިމު ކަމެއް ކަމަށެވެ.\nކުރީ ސަރުކާރުގައި ''ފަޓާސް ބަރިއެއްހެން'' ކަންތައްތައް ނިންމިހެން މިހާރު އަމަލުކުރަން ޖެހިއްޖެނަމަ އެއީ ހަމަ ކުރިން ކުރަމުން އައި ކަންތައް ކުރުން ފަދައެވެ. އޭގެ ސަބަބުން ނިކުންނާނެ ނަތިއްޖާ ހިިތިވާނެއެވެ. އެމީހަކީ ކިތަންމެ މަތީ މަގާމެއްގައި ހުންނެވި މީހަކަށްވިޔަސް އެމީހާކާއި މެދު ކުރެވޭ ތުހުމަތުތަކަށް ޖަވާބުދާރީވާން ފުުރުސަތުދޭން ޖެހޭއެވެ. އެމްޑީޕީއަކީ އިންސާފާއި ހަަމަހަމަ ކަމަށް ލޯބިކުރާ ޕާޓީއަކަށްވާއިރު މީހަކު މަގާމުން ވަކިކުރުމުގެ ކުރިން އެމީހާއަށް އެކަށީގެންވާ ވަގުތުދީ ޖަވާބުދާރީވާން ފުރުސަތު ދޭން ޖެހެއެވެ.\nފަހަރުގައި ޕީޕީއެމްގެ މެމްބަރުންނަށް އަދިވެސް ފަރިތަފުޅީ އެބޭފުޅުންގެ ވެރިކަމުގައި މަޖިލީހުގެ ތެރެއިން ކަންކުރެއްވި ގޮތަކަމަށްވެދާނެ އެވެ. އެއީ އެބޭފުޅުންނަކީ އެއް ދުވަސްމަތިން ކޮމެޓީ ބާއްވާ، ޖަލްސާ ބާއްވާ ޕްރޮސިކިއުޓަރ ޖެނެރަލްގެ މަޤާމުގައި ހުންނެވި މުހުތާޖް މުހުސިން ވަކިކުރުމުގެ ރިކޯޑް އޮތް ޕާޓީއަކަށްވާތީ އެވެ. އެބޭފުޅުން މަޖިލީހުގައި ވަކިކުރެއްވި އެއްވެސް ބޭފުޅަކަށް ޖަވާބުދާރީވުމުގެ ފުރުސަތެއް ނުދެ އެވެ. އެބޭފުޅުން ގެންގުޅުއްވީ ވަކިކޮށްލަންވީމަ، ވަކިކޮށް އެއްލާލުމުގެ ސަގާފަތެކެވެ. ނަމަވެސް އެދުވަަސް މާޒީކޮށް، މިއަދުގެ ހަޤީޤަތަކީ ބޭފުޅަކު މަޤާމުން ވަކިކުރެވެނީ ފުރިހަމަކުރަންޖެހޭ އިޖުރާތުތައް ފުރިހަމަކޮށްގެންކަމެވެ. ޖަވާބުދާރީވުމުގެ ފުރުސަތާއި، ދެންވެސް ދޭންޖެހޭ ހުރިހާ ފުރިސަތެއްދީ، އެ މީހަކު ކުރިކުށާއި، އެ ކުށުގެ މައުލޫމާތު އެންމެ ރައްޔިތުންނަށް އެނގޭނެ ފަދަ ސާފުކޮށްކަމެވެ.\nސުޕްރީމް ކޯޓުގެ ފަނޑިޔާރުން ވަކިކުރުމުގެ ފެށިގެން، މިނިވަން މުއައްސަސާއެއްގެ މެމްބަރަކު ވަކިކުރުންކަމުގައިވިޔަސް މިހާރުގެ މަޖިލިސްތެރެއިން އެ ފުރިސަތުތައްދެމުން އަންނަކަން އެއީ މިއަދު ފެންނަން އޮތް ހަޤީޤަތކެވެ. އެހެންކަމުން އިދިކޮޅުން ރުހުނެއްކަމަކު، އަދި ނުރުހުނެއްކަމަކު ބިޝާމަށްވެސް ޖަވާބުދާރީވުމުގެ ފުރިހަމަ ފުރިސަތުދޭންޖެހެ އެވެ،